Afghanistange Miskithehgai Bomb Eh Govvalai Ethah Bayaku Maraalaifi\nއަފްގާނިސްތާންގެ މިސްކިތެއްގައި ބޮމެއް ގޮއްވާލައި 25 މީހުން މަރާލައިފި--\n4 އޯގަސްޓު 20180ކޮމެންޓް\nއަފްގާނިސްތާންގެ މިސްކިތެއްގައި ބޮމެއް އެތައް ބަޔަކު މަރާލައިފި\nއަފްގާނިސްތާނުގެ މިސްކިތެއްގައި ބޮމެއް ގޮއްވާލުމަށް ފަހު ބަޑީގެ ހަމަލާދީ 25 މީހުން މަރާލައިފިއެވެ.\nއެހަމަލާގައި ބަޑި ހިފައިން މިސްކިތައް ބަޑި ހިފައިގެން ވަތް މީހުން ބަޑީގެ ހަމަލާތަކެއްދީ ގިނަ އަދަދެއްގެ މީހުން މަރާލުމަށް ފަހު ގޮއްވާލި ބޮމުގެ ސަބަބުން 25 މަރުވިއިރު 81 މީހުންނަށް ބޮޑެތި އަނިޔާ ތަކެއް ލިބިފައިވާކަމަށް ރިޕޯޓް ތަކުން ބުނެއެވެ.\nއަލް ޖަޒީރާއިން ރިޕޯޓްކޮށްފައިވާ ގޮތުގައި ހަލަމާ ދިން ވަގުތު މިސްކިތް ތެރޭގައި 100 އަށް ވުރެއް ގިނަ މީހުން ތިއްބެވެ. އަދި އެހަމަލާއަށް އެއްވެސް ހަނގުރާމަ މަތީ ޖަމިއްޔާއަކުން ޒިންމާ ނަގާފައި ނުވާކަމަށާއި ތާލިބާނުން އެހަމަލާއާއި ގުޅުމެއް ނެތް ކަމަށް ބުނެފައިވެއެވެ.\nއަފްގާނިސްތާންގައި ޝިއާ މުސްލިމުންނަށް އަމާޒުކޮށްދޭ ހަމަލާތައް އަންނަނީ ދުވަހުން ދުވަހަށް އިތުރު ވަމުންނެވެ. އަދި އެ ހަމަލާތަކުގެ ފަހަތުގައި އިސްލާމިކް ސްޓޭޓް އައީ ގުޅުން ހުރި ޖަމިއްޔާތަކުން ޒިންމާ ނަގާފައިވެއެވެ.\nޔޫނައިޓަޑް ނޭޝަންސް އިން ބުނާ ގޮތުގައި މިއަހަރުގެ ފުރަތަމަ ހަ މަސް ތެރޭގައި 1،692 މީހުން މަރާލައި 3،430 މީހުން ޒަހަމް ކޮށްލާފައިވާކަމަށެވެ. އަދި އެއީ 2009 ވަނަ އަހަރުގެ ރިކޯޑް އަދަދަށްވުރެއް މަތީ އަދަދެއް ކަމަށެވެސް ޔޫއެން އިން ބުނެއެވެ.\nޓެރަރިޒަމް އަފްގާނިސްތާން ތާލިބާން


Thahugeegu Ge Iss Officer ACP Riyaz Inquiry Ah Haazirukohfi - Vaguthu\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ބޮމުގެ ހަމަލާއެއް ދިން މައްސަލާގައި ފުލުހުން ކުރަމުންދާ ތަހުގީގުގެ އެންމެ އިސް އޮފިސަރެއްގެ ގޮތުގައި ކަނޑައަޅުއްވާފައިވާ އެސިސްޓަންޓް ކޮމިޝަނާ އޮފް ޕޮލިސް މުހައްމަދު ރިޔާޒު ރައްޔިތުންގެ މަޖިލީހަށް ހާޒިރުކޮށްފިއެވެ.\nއޭނާ ހާޒިރު ކުރީ ރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) އިން ކުރިއަށް ގެންދާ އިންކުއަރީއަށް މައުލޫމާތު ހޯދުމަށެވެ. އެ އިންކުއަރީއަކީ ރައީސް ނަޝީދުގެ ސެކުއިރިޓީ ފޫއަޅުވާލި ގޮތުގެ މައްޗަށް ހިންގާ އިންކުއަރީއެކެވެ.\nއޭސީޕީ ރިޔާޒުގެ އިތުރުން މިއަދުގެ ވަގުތެއްގައި ފުލުހުންގެ އިތުރު އޮފިސަރަކާއި ސިފައިންގެ އިތުރު ދެ އޮފިސަރަކު ހާޒިރުވާނެ ކަމަށް އެނގިފައިވެއެވެ. މިހާރު ފުލުހުންގެ ވަކިވަކި އޮފިސަރުންނާއި ސިފައިންގެ ވަކިވަކި އޮފިސަރުން ވެސް ދަނީ ކޮމިޓީއަށް ހާޒިރު ވަމުންނެވެ.\nމީގެ ކުރިން ކޮމިޝަނާ އޮފް ޕޮލިސް މުހައްމަދު ހަމީދާއި ޗީފް އޮފް ޑިފެންސް ފޯސް މޭޖާ ޖެނެރަލް އަބްދުﷲ ޝަމާލާއި ވައިސް ޗީފް އޮފް ޑިފެންސް ފޯސް ބްރިގޭޑިއާ ޖެނެރަލް އަބްދުލް ރަހީމް ވެސް ވަނީ މި އިންކުއަރީއަށް ކުރިން ހާޒިރުކޮށްފައެވެ.\nމިހާރު ވަކިވަކި އޮފިސަރުން ހާޒިރު ކުރަން ފަށާފައިވާ އިރު މަޖިލީހުގެ ކޮމިޓީން ބޭނުންވާ ހުރިހާ އޮފިސަރުން ގެނައުމަށް ނިންމާފައިވާ ކަމެއް އަދި ސާފެއް ނޫނެވެ. ކޮމިޓީގެ މުގައްރިރު މުހައްމަދު އަސްލަމް ވިދާޅުވި ގޮތުގައި 29 ސިފައިން ހާޒިރު ކުރަން އެދިފައިވާނެއެވެ.\nކުރިން އެމްއެންޑީއެފުން ވަނީ ވަކިވަކި ސިފައިން ހާޒިރުކުރަން ދެކޮޅު ހަދައިފައެވެ. މި ކަން އަންގައި މަޖިލީހަށް ފޮނުވި ލިޔުމުގައި ސޮއިކުރެއްވި ޑިފެންސް މިނިސްޓްރީގެ ނައިބު ހަސަން ޒަމީލް މަޖިލީހުގެ އިމްތިޔާޒުތަކަށް އަރައިގަތް ކަމުގެ ތުހުމަތުގައި ދައުވާ އުފުލަދޭން ޕްރޮސެކިއުޓާ ޖެނެރަލްގެ އޮފީހަށް ވެސް ފޮނުވިއެވެ. އެކަމަކު، ފުލުހަށް މައްސަލަ ހުށަހަޅަން ލަފާދީ ޕީޖީން ވަނީ މައްސަލަ އަނބުރާ ފޮނުވާލައިފައެވެ.\nމި މައްސަލަ މަޖިލީހުގެ އިމްތިޔާޒު ކޮމިޓީއަށް ވެސް ހުށަހެޅިއެވެ. ނަޝީދު ހުށަހެޅުއްވި މައްސަލަ އެ ކޮމިޓީން ބޭރުކޮށްލީ އެމްޑީޕީގެ މެންބަރުންތަކެއްގެ ވޯޓާ ވެސް އެކުގައެވެ. މި ކަމާއެކު ރައީސް ނަޝީދުގެ ސަޕޯޓަރުންނާއި އަރިސް ބޭފުޅުންގެ ނުރުހުން އަމާޒުވެ އެމްޑީޕީގެ އެތެރޭގެ މަސްރަހު ވަނީ ވަރަށް ބޮޑަށް ހޫނުވެފައެވެ.\nޖޫން 8, 2021 13:23\nފުލުހުންނާއި ސިފައިންނަށް އެމް ޑީ ޕީ ސަރުކާރަކީ ބޮޑުވެގެންވާ ބިރެއް އެ ދެ މުއައްސަސާގެ ބޭފުޅުން އެތިއްބަވަނީ ދެން ކަންވާނެ ގޮތަކާއިމެދު ވިސްނަވިސްނާއެވެ. މީ ބޮޑުވެގެންވާ ބޮޑު ކަމެއްނޫންހެއްޔެވެ. މުޅި ގައުމުގައި އޮންނަން ވާނީ އެންމެ ފިކުރެކެވެ. އެންމެ މުއައްސަސާ އެކެވެ. މަޖްލިސް އެންޑީޕީ ގައުމެއްގެ މައްޗަށް ތަންދޮރު ނޭގޭ ވެރިޔަކު އިސްވުމުމް ކަންހިގާނީ ހަމަ މިގޮތަށް ތަންދޮރު ނޭގޭ ޖާހިލު ވެރިޔަކު ހުރުމުން ފެންނާނެ ހުރިހާ ގޮތެއް ރާއްޖޭގެ މިހިރަ ފެންނަނީއެވެ.މާތް ﷲ މިބަލާވެރިކަމުން ހުރިހާ ރައްޔިތުން ރައްކާތެރި ކުރައްވާށި އާމީން\nޖޫން 9, 2021 11:55\nމީނަގާތު އަހާލަބަލަ. ޑރ. އަފްރާޝީމް ގެ ތަހްޤީޤް ކޮން ޤަރުނަކުތޯ ނިމެނީ އަދި ކޮންކޯޓަކުތޯ އެކަން ބަލަނީ ، ޓެކްސް ފަ އިސާ އިން މުސާރަނަގަ އިގެން ކޮބާތޯ ތިޔަކުރާކަމަކި؟ ކިތަ އް މަރުތޯ ކިތަ އް މީހުންގެ ޙިޔާނާތުގެ މަ އްސަލަތޯ އޮތީ ނުބަލާ؟ ލަދުން ބޯހަލާކު ރަ އްކާތެރިކަމަ އަދުލާ އޮޅި އްޖެ މިހާރު! ވަޒީފަގެ އިނާޔަތަ އް އިންތިހާޔަ އް ދީފަ އާއއިލާޔަ އް ވެލްފެ އާ ފަންޑުން ބެސްކޮށްދިފަ ދެންހުރި ކަމެ އްކޮށްފަ ކުރެވޭ މަސަ އްކަތެ އްގެ ނަތީޖާ އެ އް ނުފެނޭ..\nމިހާރު މިސަރުކާރު ހިނގަނީ. މާފިޢާ އެ އްހެން.... ކީ އްކުރަން ކުރާ ހުވަޔެ އްބާ...


Miadhuge positive vee 24 meehun – Iru\nމިއަދުގެ ޕޮޒިޓިވްވީ 24 މީހުން\nވޭތުވެދިޔަ 24 ގަޑިއިރުތެރޭ އިތުރު 24 މީހަކު ރާއްޖެއިން ކޮވިޑް-19އަށް ޕޮޒިޓިވް ވެފައިވާ ކަމަށާއި އިތުރު 102 މީހަކު ބަލިން ރަނގަޅު ވެފައިވާ ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭ އިން ބުނީ މިއަދު ކޮވިޑަށް ޕޮޒިޓިވްވި 24 މީހުންގެ ތެރޭގައި ހިމެނެނީ މާލެ ސަރަހައްދުން ޕޮޒިޓިވްވި 24 މީހުން ކަމަށެވެ. އެގޮތުން މިއަދު ޕޮޒިޓިވްވެފައި ވަނީ 20 ދިވެހިންނާއި4ބިދޭސީންނެވެ.\nމިއަދު ޓެސްޓް ކުރީ 1،572 ޓެސްޓެވެ. މިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 1،138 މީހުންނެވެ. ކޮވިޑްގައި 36 މީހަކު ވަނީ މަރުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 39 މީހަކަށް ދަނީ ފަރުވާ ދެމުންނެވެ. ކޮވިޑް-19 އަށް ޕޮޒިޓިވް ވި މީހުންގެ ތެރެއިން އިތުރު 102 މީހަކު މިއަދު ވަނީ މިބަލިން ރަނގަޅުވެފައިއެވެ.\nބިދޭސީއަކަށް ހަމަލާދީ ޒަހަމް ކޮށްލައި ފޯނާއި ވޮލެޓު ފޭރިގެންފި\nއަތޮޅުތަކުން 20 ރަށެއްގައި 69 މީހަކަށް ބަލިޖެހިފައި ވެއެވެ. އެޗްޕީއޭއިން ބުނީ 19 ރިސޯޓެއްގައި 15 ފަތުރުވެރިންނާއި 25 މުވައްޒިފުންނަށް ވެސް ބަލި ޖެހިފައިވާ ކަމަށެވެ.


Minukuthee rashuge fuhdhuntherikan ithurukoh haalathu badhalukurumah: yaasiru\nމިނުކުތީ ރަށުގެ ފުއްދުންތެރިކަން އިތުރުކޮށް ހާލަތު ބަދަލުކުރުމަށް: ޔާސިރު\nމިނުކުތީ ކުޅުދުއްފުށީގެ ރައްޔިތުންގެ ފުއްދުންތެރިން އިތުރުކޮށް ރަށުގެ ހާލަތު ބަދަލުކުރުމަށްކަމަށް އެމްޑީޕީ ޕްރައިމަރީގައި ކުޅުދުއްފުށީ އުތުރު ދާއިރާއަށް ވާދަކުރައްވާ ޔާސިރު އަބުދުލްލަތީފް ވިދާޅުވެއްޖެ އެވެ.\nޔާސިރު ބަންޑާރަމައިދާނުގައި މިރޭ ބޭއްވި ޖަލްސާގައި ވާހަކަދައްކަވަމުން ވިދާޅުވީ ރަށުގެ ކޮންމެ ދާއިރާއަކަށް ބަލާލިކަމުގައިވިޔަސް މިއޮތީ އެކަށީގެންވާ މިންވަރެއްގައި ނޫން ކަމަށެވެ. ރަށުގައި ދިރިއުޅޭތީ ވަރަށް ރަނގަޅަށް ރަށުގެ ހާލަތު އެނގޭކަމަށް ވިދާޅުވަމުން ޔާސިރު ވިދާޅުވީ ސްކޫލުތަކުގެ ހާލަތާއި ހޮސްޕިޓަލުގެ ހާލަތުވެސް އެނގޭ ކަމަށެވެ.\nއަދި މަސްވެރިން ބާނާ މަހަށް އެކަށީގެންވާ އަގެއް ނުލިބޭ ކަމަށާއި ކުޅިވަރު ކުޅެން ޖެހެނީ ސަލާމް ޖަހައިގެން ކަމަށާއި ވިޔަފާރިކުރަން ބޭނުވެ އެކަން ނުކުރެވި ގިނަ ބަޔަކު ތިބި ކަމަށެވެ. ރައްޔިތުން ފުރުސަތު ދެއްވައިފިނަމަ މަޖިލީހުގެ ތެރެއިން އެކަންތައްތަކަށް ހައްލު ހޯދުމަށް މަސައްކަތް ކުރާނެކަމަށް ޔާސިރު ވިދާޅުވި އެވެ.\n” ތައުލީމީ ދާއިރާވެސް ސިއްހީ ދާއިރާވެސް އުމުރާނީ ދާއިރާއަށް އަދި އެހެނިހެން ދާއިރާތަކަށް ބަލާލިކަމުގައިވިޔަސް ކުޅުދުއްފުށި މިއަދު މިއޮތީ އަޅުގަނޑުމެންނަށް އެކަށޭނެ މިންވަރެއްގެ ތޯ؟ އެ ހަމަ ސުވާލު އުއްފަދާލަން ޖެހޭކަމެއް “. ޔާސިރު ވިދާޅުވި އެވެ.\nޒަމާނުންސުރެ ކުޅުދުއްފުއްޓަކީ މަސައްކަތްތެރި ދިރިއުޅެމުންދާ ރަށެއް ވިޔަސް ސިޔާސީ ގޮތުން ރަށް އުޅެނީ ވަރަށް ފަހަތުގައިކަމަށް އޭނާ ވިދާޅުވި އެވެ. ޔާސިރު ވިދާޅުވީ ކުޅުދުއްފުށިން ސިޔާސީ މީހުން އުފައްދަން ޖެހޭ ކަމަށާއި ދައުލަތުގެ މަތީ މަގާމުތަކަށް ކުޅުދުއްފުށީގެ ދަރިން ގެންދިއުމަށްޓަކާ އެކަކު އަނެއްކަކަށް އެއްބާރުލުންދޭން ޖެހޭ ކަމަށެވެ.\nރަށުގެ އިގްތިސޯދީ ހާލަތަށް އަލިއަޅުވާ ވާހަކަދައްކަވަމުން އޭނާ ވިދާޅުވީ ރަށުގެ އުމްރާނީ ހާލަތު ވަރަށް ދަށް ކަމަށާއި ރަށުން ބޭރުން ފައިސާ ވަންނާނެ މަގުތަކެއް ނެތް ކަމަށެވެ. މަސްވެރި ރަށެއް ނޫންނަސް ޒަމާނީ މަސްވެރިކަމާއި ކަނޑުފަޅުގެ ތަފާތު ވިޔަފާރިތައް ކުރެވޭނެ ގޮތެއް ނެތިފަ އެތަކެއް ޒުވާނުންނެއް ތިބިއިރު އެ ހާލަތު ބަދަލުކުރުމަށް ޖެހޭ ކަމަށާއި ރައްޔިތުންނަށް އެފަދަ މަސައްކަތްތައް ކުރެވޭނެ ގޮތްތައް ފަހިކޮށްދެއްވާނެކަމަށް ޔާސިރު ވިދާޅުވި އެވެ.\nޒަމާނީ މަސްވެރިންކަން ކުރުމާއި ކަނޑުފަޅުގެ ތަފާތު މަސްވެރިކަން ފަށާގަތުމުގައި ޒުވާނުންނަށް އެހީތެރިކަންފޯރުކޮށްދޭނެކަމަށާއި ގެސްޓްހައުސް ވިޔަފާރި ކުޅުދުއްފުށީގައި ކުރުމަށް ބޭނުންވާ ކަންތައްތައް ފަހިކޮށްދީ ކުރިއަރުވާދޭނެކަމަށް އޭނާ ވިދާޅުވި އެވެ. އަދި ގެސްޓްހައުސް ވިޔަފާރި ކުރިއަރުވާ މާކެޓްކޮށްދޭނެކަމަށްވެސް ޔާސިރު ވިދާޅުވި އެވެ.\nކަސްޓަމްސްގައި ގިނަ ދުވަހު ވަޒީފާ އަދާކުރެއްވި ޔާސިރު ވިދާޅުވީ ރަށުގެ ވިޔަފާރީގެ ހާލަތު ވަރަށް ބޮޑަށް ދަށްވެފައިވާ ކަމަށާއި ރަށުގެ އެބުރޭ ފައިސާގެ އަދަދު ވަރަށް ބޮޑުތަނުން މަދުވެގެންގޮސްފައިވާ ކަމަށެވެ. ގިނަ ވިޔަފާރިތަކެއް ވަރަށް ބޮޑަށް ނިކަމެތިވެފައިވާއިރު ވިޔަފާރިއެއް ފަށަން ބޭނުންވެ އެކަން ނުކުރެވި ގިނަ ބަޔަކު ތިބިކަން ފާހަގަކުރައްވަމުން އޭނާ ވިދާޅުވީ ވިޔަފާރިތަކަށް ވަންނަށް ބޭނުންވާ ފަރާތްތަކަށް ބޭނުންވާ ކަންތައްތައް ފަހިކޮށްދޭން ޖެހޭކަމަށާއި އެ މަސައްކަތް ކުރާނެކަމަށެވެ.\nއެމްޑީޕީގެ ޕްރައިމަރީގައި ވާދަކުރަން ނިންމީ ހެޔޮ ނިޔަތުގައި ކަމަށާއި ރައްޔިތުންގެ އަޑުތައް ސަރުކާރަށް އިއްވައިދީ ރައްޔިތުންނަށް ބޭނުންވާ ކަންތައްތައް ކޮށްދިނުމަށް ކަމަށެވެ. އަދި ރައްޔިތުން ބޭނުންވާ އުންމީދުތައް ހާސިލުކޮށްދިނުމުގައި ފަސްޖެހުމެއް ނެތި މަސައްކަތް ކުރާނެކަމުގެ ޔަގީންކަން އޭނާ ދެއްވި އެވެ.\n” ފަސް އަހަރު ނިމޭއިރު ރައްޔިތުންނަށް ހަގީގަތުގައި އިހްސާސް ވެގެންދާނެ ރައްޔިތުންނަށް މެމްބަރެއް ހުރިކަމުގެ އިހްސާސް”. ޔާސިރު ވިދާޅުވި އެވެ.


Yameen geah badhalu koh, isthiunaaf avas koh dheyn Opposition in govaalaifi | Mihaaru\nޔާމީން ޖަލަށް ވަޑައިގަތުމަށް ލޯންޗަށް އަރާވަޑައިގަންނަވަނީ: އެމަނިކުފާނު ގެއަށް ބަދަލުކޮށް ދިނުމަށާއި އިސްތިއުނާފް ޝަރީއަތް އަވަސްކޮށް ދޭން އިދިކޮޅު ކޯލިޝަނުން ވަނީ ގޮވާލާފައި -- ފޮޓޯ/މިހާރު\nޔާމީން ގެއަށް ބަދަލުކޮށް، އިސްތިއުނާފް އަވަސްކޮށްދީ: އިދިކޮޅު\n10 އެޕްރީލް 2020 - 15:08 89 comments\nމަނީ ލޯންޑްރިންގެ ކުށުގައި ޔާމީން ފަސް އަހަރަށް ޖަލަށް ލުމަށާއި އެމަނިކުފާނު ފަސް މިލިއަން ޑޮލަރު (77 މިލިއަން ރުފިޔާ) އިން ޖޫރިމަނާ ކުރަން ކްރިމިނަލް ކޯޓުން އޮތީ މިދިޔަ އަހަރުގެ ނޮވެމްބަރު މަހު ހުކުމްކޮށްފަ އެވެ. އެ ހުކުމް އެމަނިކުފާނުގެ ފަރާތްޕުޅުން އިސްތިއުނާފް ކުރުމުން އެ މައްސަލާގެ ބައެއް އަޑުއެހުންތައް ހައި ކޯޓުން ކުރިއަށް ގެންދިޔަ އެވެ. އެކަމަކު އެ މައްސަލަ ނިމުމަކާ ގާތަށް އަދި ނުދެ އެވެ.\nއެކަމާ ގުޅިގެން އިދިކޮޅު ޕީޕީއެމް އާއި ޕީއެންސީ ހިމެނޭ ކޯލިޝަނުން ނެރުނު ބަޔާނެއްގައިވަނީ ކޮވިޑް-19 ގެ ބިރު ރާއްޖެ އަށް ވެސް އޮތްއިރު ޔާމީންގެ އިސްތިއުނާފް ޝަރީއަތް ކުރިއަށް ނުގޮސް ދިގުލައިގެންދާތީ އެކަމާ މެދު ކަންބޮޑުވާ ކަމަށެވެ. އަދި ޖަލުތަކުގައި ތިިބި ސިޔާސީ ކުށްވެރިން މި ދުވަސްވަރު މިނިވަން ކުރަން އދ. އިން ވެސް ގޮވާލާފައިވާ ކަމަށާއި އެގޮތަށް އެހެން ގައުމުތަކުން އަމަލު ކުރަމުން ދާއިރު، ޔާމީން އަދިވެސް ޖަލުގައި ބާއްވައިގެން އެކި ގޮތްގޮތުން ނިކަމެތިކަން ދިނުމަށް މަސައްކަތް ކުރާތީ އެކަމާ މެދު ކަންބޮޑުވާ ކަމަށް ވެސް އެ ބަޔާނުގައިވެ އެވެ.\nއެ ބަޔާނުގައިވަނީ ވީޑިއޯ ކޮންފަރެންސްކޮޮށް ބައެއް ކޯޓުތަކުން ޝަރީއަތްތައް ކުރިއަށް ގެންދާއިރު ހައި ކޯޓުގެ ޝަރީއަތްތައް ވެސް އެގޮތަށް ކުރިއަށް ގެންދެވެން ޖެހޭނެ ކަމަށާއި އެހެންވެ، އެ މައްސަލަ އަވަހަށް ކުރިއަށް ގެންގޮސްދޭން ގޮވާލާ ކަމަށެވެ. އަދި މިފަދަ ދުވަސްވަރެއްގައި އެއްބައިވަންތަކަށް އިސްކަން ދިނުމަށްޓަކައި އެމަނިކުފާނު ގެއަށް ބަދަލު ކުރަން ވެސް ގޮވާލާ ކަމަށް އެ ބަޔާނުގައިވެ އެވެ.\n"ކުރިއަށް އޮތީ ބަރަކާތްތެރި ރަމަޟާން މަސް ކަމަށްވާތީ، އިންސާފު ބޭރުން އަނިޔާ ލިބެމުންދާ ހަމައެކަނި އިދިކޮޅު ލީޑަރު ރައީސް އަބްދުﷲ ޔާމީން އަބްދުލްގައްޔޫމް މިހާރުން މިހާރަށް ގެއަށް ބަދަލުކޮށް ދެއްވުމަށް ވެސް ކަމާބެހޭ ފަރާތްތަކަށް ގޮވާލަމެވެ." އެ ބަޔާނުގައިވެ އެވެ.\nޔާމީންގެ އިސްތިއުނާފް ޝަރީއަތް އަވަސްކޮށް ދިނުމަށާއި އެމަނިކުފާނު ގެއަށް ބަދަލު ކޮށްދޭން އިދިކޮޅު ކޯލިޝަނުން ގޮވާލިއިރު، އިސްތިއުނާފް ނިމެންދެން ކަފާލާތުގެ ދަށުން އެމަނިކުފާނު މިނިވަންކޮށް ދޭން ހައި ކޯޓުގައި ވެސް އެމަނިކުފާނުގެ ފަރާތުން ކުރިން އެދުނެވެ. އެކަމަކު ހައި ކޯޓުން ނިންމާފައިވަނީ އެމަނިކުފާނަށް ކަފާލާތު ދެވެން ނެތް ކަމަށެވެ.\nއިތުރު ލިޔުންތައް އިދިކޮޅު ފަރާތްތައް ހައި ކޯޓް ޕީޕީއެމް ރައީސް އަބްދުﷲ ޔާމީން ޕްރޮގްރެސިވް ކޯލިޝަން ޕީޕީއެމް/ޕީއެންސީ އިއްތިހާދު\n"އެއްވުމަކުން ހައްޔަރުކުރި މީހަކު ބަންދުކުރީ ގޯސްކޮށް"


ޝަހީބް ދޫކޮށްލި މައްސަލަ އިސްތިއުނާފް ކުރަން ނިންމައިފި – Dhen.mv\nޝަހީބް ދޫކޮށްލި މައްސަލަ އިސްތިއުނާފް ކުރަން ނިންމައިފި\nޢާލިމް އަބްދުއްލަތީފް October 28, 2020 - 9:23 pm\nހުޅުމާލޭ ފަޅުގައި އޮތް ދޯންޏަކުން ފެނުނު 130 ކިލޯގެ މަސްތުވާތަކެއްޗާއެކު ހައްޔަރު ކުރި މީހުންގެ ތެެއިން އެކަމުގައި އިސްކޮށް ހުރި ކަމަށް ތުހުމަތު ކުރާ ގއ.ވިލިނގިލީ ލައިޓް ހައުސް، ޝަހީބް އިބްރާހިމް ފުލުހުންގެ ބަންދުން ދޫކޮށްލުމަށް ކްރިމިނަލް ކޯޓުން މިއަދު ކުރި އަމުރު އިސްތިއުނާފް ކުރަން ނިންމައިފިއެވެ.\nރާއްޖެއަށް ކަނޑުމަގުން ގިނަ އަދަދެއްގެ މަސްތުވާތަކެތި އެތެރެކުރަން އުޅޭކަމަށް ފުލުހުންނަށް ލިބުނު މައުލޫމާތަކާ ގުޅިގެން ފުލުހުން ހިންގި ކަނޑުމަތީގެ އޮޕަރޭޝަނެއްގައި7މީހަކު ހައްޔަރު ކުރިއެވެ، މި7މީހުންގެ ތެރޭގައި 18 އަހަރުން ދަށުގެ ކުޑަކުއްޖަކުވެސް ހިމެނެއެވެ.\nއެ މަސްތުވާތަކެތި ކަނޑުމަގުން ރާއްޖެއަށް އެތެރެ ކުރުމުގައި އެންމެ އިސްކޮށް ތިބި ދެ މީހުންނަކީ ޝަހީބާއި ހޯރަފުށީ އަހްމަދު މޫސާ ކަމުގައި ތުހުމަތު ކުރެެވެއެވެ.\nމިދެމީހުންގެ ބަންދަށް ކޯޓުން ފުރަތަމަ ޖެހި މުއްދަތު ހަމަވުމުން ކޯޓަށް ހާޒިރު ކުރުމުން، އަހްމަދު މޫސާގެ ބަންދަށް އިތުރު މުއްދަތެއް ވަނީ ދީފައެވެ. އެހެން ނަމަވެސް ކޯޓުން ނިންމީ ޝަރުތުތަކަކާއެކު ޝަހީބު ދޫކޮށްލުމަށެވެ.\nޝަހީބުގެ ބަންދަށް ފުރަތަމަ ވެސް މުއްދަތު ޖެހީ އެ މައްސަލައާ ގުޅިގެން ހުށަހެޅި ހެކިތަކަށް ބެލުމަށްފަހު ކަމަށް ފުލުހުން ބުނެއެވެ. އެހެން ނަމަވެސް މިފަހަރު ކޯޓުން އޭނާ ދޫކޮށްލުމަށް އަމުރު ކުރީ، އިތުރު ހެކި ހުށަހަޅާފައި ވަނިކޮށް ކަމަށް ފުލުހުން ބުނެއެވެ.\nގިނަ އަދަދެއްގެ މަސްތުވާތަކެއްޗާއެކު މާލެއިން މީހަކު ހައްޔަރުކޮށްފި\nކްރިމިނަލް ކޯޓުގެ އަމުރު ބާތިލުކޮށް، ޝަރީޢަތް ނިމެންދެން ޝަހީބު ބަންދު ކޮށްފި\nޝަހީބު ދޫކޮށްލި މައްސަލަ ހައިކޯޓުގައި އިސްތިއުނާފު ކޮށްފި\nމަސްތުވާ ތަކެއްޗާއެކު މާލެއިން މީހަކު ހައްޔަރުކޮށްފި


އަހަރެން އިސްލާމް ދީން ޤަބޫލް ކުރީ ގޮތުގެ ވާހަކަ އަޑު އަހާ… ! ސާރާ ބޮކާ – Atoll News\nއަހަރެން އިސްލާމް ދީން ޤަބޫލް ކުރީ ގޮތުގެ ވާހަކަ އަޑު އަހާ… ! ސާރާ ބޮކާ\nޝާއިޢު ކުރީ: ޢަބްދުލް ޙަންނާން ފެބްރުއަރީ 27, 2018, 10:30\nއަހަރެން ބޮޑުވެގެން އައީ އެހެން އަންހެން ކުދިންވެސް ބޮޑުވެގެން އަންނަ ގޮތަށް ދުނިޔޭގެ ދަޅަތަކަށް ހެއްލިގެއްލިގެންނެވެ. އެމެރިކާގެ ބޮޑު ސިޓީތަކުގެ ތެރެއިން ސިޓީ އަކަށް އުފަންވެ އަހަަރެންގެ ދިރިއުޅުން ބައްޓަންވެގެން ދިޔައީ މި ފަނާވަނިވި ދުނިޔޭގެ މާއްދިއްޔަތަށެވެ. މަޔާމީ އަކީ މިފަދަ ދިރިއުޅުމަކަށް އެންމެ ރަނގަޅުތަން ކަމުގައި އަހަންނަށް ގަބޫލް ކުރެވުނެވެ.\nއަހަރެން ދިރިއުޅުނީ ހުޅަނގުގެ އެހެން އަންހެން ކުދިންވެސް އުޅޭގޮތަށް ބޭރުފުށް ރީތިކުރުމުގައެވެ. އަހަރެންގެ ރީތިކަމާއި މަގުބޫލުކަން ދަމަހައްޓައި އެހެން މީހުންގެ ސަމާލުކަން ހޯދުމަށް އަހަރެންގެ ދިރިއުޅުން ބައްޓަން ކުރެވުނެވެ. ޖިމަށްގޮސް އަހަރެންގެ ހަށިގަނޑު ރަނގަޅުވަރަކަށް ބައްޓަން ކުރީމެވެ. ޕާސަނަލް ޓްރެއިނަރެއްގެ ވަޒީފާއެއް ހޯދާ ބީޗު ކައިރިން ބޮޑު ގެއެއް ގަތީމެވެ. އަހަރެންގެ ހަށިގަނޑު ދައްކާ މީހުންގެ ސަމާލުކަން ހޯދުމަށް ބީޗަށް ނިކުތުން އާއްމުކަމަކަށް އަހަރެން ހެދީމެވެ. މޮޑެލް އަކަށްވެ މީހުންގެ ސަމާލުކަން އަހަންނާއި ދިމާލަށް ދަމައިގަތީމެވެ.\nއަހަރުތައް ފާއިތުވަމުން ދިޔަ ވަރަކަަށް އަހަންނަށް އިހުސާސް ކުރެވެމުން ދިޔައީ އަހަރެންގެ ހަށިގަނޑު އެހެން ދައްކުވައިގެން އެހެން މީހުންގެ ސަމާލުކަން ލިބުނަސް އަހަރެންގެ ނަފްސަށް ހިތްހަމަ ޖެހުމެއް ނުލިބޭކެމެވެ. އަހަންނަކީ ފެޝަނުގައި އަޅުވެތިވެފައިވާ މީހެއް ކަމެވެ. އަހަރެންގެ ހަށިގަނޑުގެ ދަށުގައި ބަންދުކުރެވިފައިވާ މީހެއް ކަމެވެ.\nއަހަރެންގެ ނަފްސަށް ހިތްހަމަ ޖެހުން ނުލިބޭކަން އަހަންނަށް އިހުސާސް ކުރެވޭ މިންވަރު ދިޔައީ އިތުރުވަމުންނެވެ. އެއާއެކު އަހަންނަށް ހިތްހަމަ ޖެހުމެއް ލިބޭތޯ ރާ ބުއިމާއި ޕާޓީތަކަށް ދިއުން އާއްމުކުރީމެވެ. ނަމަަވެސް އަހަންނާއި އަހަރެންގެ ހިތްހަމަޖެހުމާއި މެދު އުފެދިފައިވާ ދުރުމިން އިތުރަށް ފުޅާވަމުންދިޔަ ކަހަލަ އިހުސާސްތަކެއް ކުރެވެން ފެށިއެވެ. އަހަންނަށް އެނގުނީ އެއީ ހައްލެއް ނޫންކަމާއި އެއީ ހަމައެކަނި ތަދުކަޑުވާލަން ކާލާ ބޭސްގުޅައެއް ފަދަ ކަމެއް ކަމެެވެ.\nއެހެން ދުވަސްތައް ފާއިތުވަމުން ދަނިކޮށް އަހަންނަށް ކޮންމެވެސް ވަރަކަށް ސިޔާސީ ދާއިރާގެ ކަންތައްތަކުގެ ތެރެއަށް ވަދެވުނެެވެ. އެންމެންނަށް ހަމަހަމަ ފުރުސަތުތަކެއް ހޯދާ އިންސާފު ގާއިމުކުރުމަށް ގޮވާލާ، އަންހެނުންގެ ހައްގުތައް ރައްކާތެރިކޮށް، އަހަރެންގެ ވިސްނުންތަކާއި ގަބޫލުކުރުންތަކާއި އެއްގޮތް ހިޔާލުގެ އެކްޓިވިސްޓުންނާއި އަހަންނާއި ދިމާވިއެވެ. އަހަރެންވެސް އެމީހުންނާއެކު މަގުމައްޗަށް ނިކުންނަށް ފެށީމެވެ. އެހެން އުޅުމުގެ ތެރޭގައި އަހަންނަށް ވިސްނުނީ އިންސާފު، މިނިވަންކަން އަދި އިހްތިރާމް ފަދަ ކަންކަމަކީ އެންމެންނަށް ލިބެން ޖެހޭނެ ހައްގުތައް ކަމެވެ. އަހަންނަށް ވިސްނުނީ ހުރިހާ އިންސާނުންވެސް އުފައްދަވާފައިވަނީ ހަމަހަމަކަންމަތީގައި ކަމެވެ. އަހަންނަށް ވިސްނުނު އެންމެ މުހިންމު ކަމަކީ އީމާންތެރިކަމަކީ އެންމެން އެކަތިގަނޑަކަށްވެ ހައްގުތައް ހޯދައިދިނުމަށް މުހިއްމު އެއްޗެއް ކަމެވެ.\nއެއްދުވަހަކު އަހަންނަށް އެހެން އުޅުމުގެ ތެރޭގައި ހުޅަނގުގެ މީހުން އެ ފޮތަކާއި ދޭތެރޭ ދެކޮޅުވެރިކަން ގެންގުޅޭ ފޮތަކާއި ދިމާވިއެވެ. އެވަގުތާއި ޖެހެންދެން އަހަންނަށް އިސްލާމްދީން އެނގިފައި އޮތީ ޓެންޓް ތަކުގައި އަންހެނުން ފޮރިވިގެންތިބޭ އަނބިންނަށް އަނިޔާކުރާ ޓެރަރިސްޓުންގެ ގޮތުގައެވެ. އަހަރެންގެ ހިތް ގުރުއާނަށް ޖެހުނީ އެ ފޮތުގައި ވާހަކަތައް ކިޔާދީފައި ހުންނަ ގޮތުގެ ސަބަބުންނެވެ. އެއާއެކު ދިރިހުރުމާއި، އުފެއްދެވުމާއި، ހަލްގުތަކާއި ހަލްގުކުރައްވާ ފަރާތާއި ދެމެދު އޮންނަ ގުޅުން ބުނެދީފައި އޮންނަ ގޮތް އަހަރެންގެ ހިތް ދަމައިގަތެވެ. އަހަންނަށް އެނގުނީ އެއްވެސް ފާދިރީއެއް ކާހިނެއްނެތި ގުރުއާނަކީ ހަމައެކަނި އެފޮތުން ހިތާއި ފުރާނަ އަށް ތާޒާކަން ގެނުވައިދޭ އެއްޗެއް ކަމެވެ.\nއަހަރެން އިސްލާމްދީނަށް ވަންނެ ހިތްވިއެވެ. މުސްލިމެއްގެ ގޮތުގައި އަމާންކަމާއެކު ދިރިއުޅުން އުޅޭހިތްވިއެވެ. އަހަރެން މުސްލިމް އަންހެނުން ހެދުން އަޅާފަދައިން ހެދުން އަޅަން ފެށީމެވެ. އައުރަ ނިވާކޮށް ދިގުހެދުންލާން ފެށީމެވެ. އަހަރެން ބިކިނީ ކޮޅުގައި އޭގެ ދުވަސްކޮޅެއް ކުރިން ހިނގި މަގުތަކުގައި ހިނގަމެވެ. އެހިސާބުގައި އުޅުނީ އެއްބަޔެކެވެ. ހުރީ އެއްފިހާރަތަކެކެވެ. ނަމަވެސް އަހަންނަށް ދުވަހަކުވެސް އަންހެނަކަށް ވުމުން ލިބިދޭ އަމާންކަން އިހްސާސް ނުކުރެވޭ މިންވަރަކަށް ކުރެވުނެވެ. އަހަންނަށް އިހުސާސް ކުރެވުނީ ޗޭނުތައް ބުރިވެ އަހަރެން މިނިވަންވިކަހަލަ އިހުސާސެކެވެ. ކުރިން ޝިކާރަވެރިއަކު އޭނާގެ ޝިކާރަ އަށް ބަލާ ބީދައިން މީހުން ބެލިނަމަވެސް މިހާރު މީހުންގެ މޫނުމަތިން ފެންނަމުންދިޔަ އަޖައިބުކަން އަހަންނަށް ހިތްގައިމުވިއެވެ. އަހަރެން ކޮޑުގައި އެޅިފައި އޮތް ބޮޑު ބުރައެއް ވެސް ފިލައިގެން ދިޔަ ފަދައެވެ. ވިޔަފާރިކުރުމާއި މޭކަޕް ކުރުމާއި އިސްތަށިގަނޑަށް އެކިވަތްތަރު ޖެއްސުމުގައި އަހަރެން ވަގުތު އިސްރާފެއް ނުކުރަމެވެ.\nއޭގެ ކުޑަދުވަސްކޮޅެއް ފަހެވެ. ހަބަރުތަކުން އިވެން ފެށީ އާއްމު ތަންތަނުގައި ހިޖާބު އަޅައިގެން އުޅުން މަނާކުރަން ސިޔާސީ ވެރިންނާއި ކްރިސްޓިއަން ފާދިރީންނާއި ގޮވާލަމުންދިޔަ ވާހަކައެވެ. އެމީހުން ބުނަމުންދިޔައީ ހިޖާބު އެޅުމަކީ އާއްމު އިޖްތިމާއި މިންގަނޑާއި ހިލާފު ކަމެއް ކަމަށެވެ. އަހަންނަށް އެކަން ފެނުނީ ވަރަށް ދަށުދަރަޖައިގެ ކަމެއްގެ ގޮތުގައެވެ. ލިބިދީފައިވާ ހައްގެއް ބޭނުންކުރުމުން ހައްގުތައް ނިގުޅައިގަނެ ވަޒީފާ އާއި ތައުލީމުން މަހުރޫމުކުރުން އެއީ އަހަންނަށް ބަލައިގެނެވޭނެ ކަމެއް ނޫނެވެ.\nމިއަދުވެސް އަހަންނަކީ އަންހެނުންގެ ހައްގުތަކަށް މަސައްކަތް ކުރަމުންދާ މީހަކީމެވެ. ތަފާތަކީ މިއަދު މުސްލިމަކަށްވެ ހުރެ އަހަރެން މިއަދު މި ގޮވާލަނީ މުސްލިމް އަންހެނުންނަށް އެމީހުންގެ ފިރިން އިސްލާމްދީން މަތީ ސާބިތުވެ ބޭތިއްބުމަށް އެމީހުންގެ ޒިންމާތައް މަތިން ހަނދާން ނައްތާނުލުމަށެވެ. ދަރިން އިސްލާމްދީން މަތީ ސާބިތުވެ މި އުންމީދުގެ ހުޅުކޮޅު ކުރިއަރުވާނެ ކުދިންތަކެއްގެ ގޮތުގައި ތަރުބިއްޔަތު ކުރުމަށެވެ. ހައްގު ތެދާއި އެއްކޮޅަށް ވާހަކަދައްކާ ހުރިހާ ނުބައި ކަމަކާއި ދެކޮޅަށް ތެދުވުމަށެވެ. ހިޖާބު އެޅުމުގެ މިނިވަންކަން ހޯދުމަށް މިކުރާ ހަނގުރާމަ ކުރުމަށެވެ. ހަމައެކަނި ހިޖާބު އެޅުމުގެ ބަދަލުގައި ހިޖާބު އެޅުމުގެ ބޭނުން ފުރިހަމަ ކުރުމަށެވެ. ހިޖާބަކީ ފެޝަނަށް އަޅާ އެއްޗެއްގެ ބަދަލުގައި އައުރަނިވާކުރުމަށް އަޅާ އެއްޗެއްކަން ހަނދާންކޮށްދިނުމެވެ.\nމިއަދު ހިޖާބުވާން ޖެހޭނީ އަންހެނުންނަށް ދިރިއުޅުމުގެ މަގްސަދު އަދި އޭނާ އަކީ ކާކުކަން އަންގައިދޭ ހަގީގަތުގެ ރަމްޒަށެވެ. އަހަރެންގެ ބިކިނީ ދޫކޮށް ހިޖާބު އަޅައި އަހަރެން ހެއްދެވި ފަރާތުގެ މަދަދުވެރިކަމާއެކީ އަމާންކަމާއެކު އަހަރެން މިދަނީ ދިރިއުޅެމުންނެވެ. އަންހެނުންނަކީ އިސްލާމްދީނުގައި ވަރަށް ބާރުވެރި ބައެކެވެ. މުޅި އުއްމަތް ބިނާކުރުމުގެ ޒިންމާވަނީ އެމީހުންގެ ކޮޑުގައެވެ. ފިރިހެނުންނަށް ސުވަރުގެ ދެވެނީ މަންމަގެ ފައިތަލި ދަށުންނެވެ.\nނޯޓު: މިއީ އެމެރިކާގެ ކުރީގެ ފިލްމީތަރިއެއް އަދި މޮޑެލް އެއް އިސްލާމް ވީ ގޮތުގެ ވާހަކައެވެ. މިލިޔުމަކީ އިސްލާމް ރިލީޖަން.ކޮމްގައި ސާރާ ބޮކާ ލިޔެފައިވާ ލިޔުމެއްގެ ތަރުޖަމާއެވެ.\n-ޚިޔާލު ފާޅުކުރައްވާ!- "އަހަރެން އިސްލާމް ދީން ޤަބޫލް ކުރީ ގޮތުގެ ވާހަކަ އަޑު އަހާ… ! ސާރާ ބޮކާ"


S.Atoll schoolun dhivehi bahuge dhuvas kulagadhakoh faahagakoffi\nސ.އަތޮޅު ސްކޫލުން ދިވެހިބަހުގެ ދުވަސް ކުލަގަދަކޮށް ފާހަގަކޮށްފި\nދިވެހިބަހުގެ ދުވަސް، ކުލަގަދަކޮށް ސ.އަތޮޅު ސްކޫލުން ފާހަގަކޮށްފި އެވެ.\nއިއްޔެ ހެނދުނު ބޭއްވި ޚާއްޞަ އެސެމްލީއެއްގައި މިދުވަސް ފާހަގަކޮށްފައިވަނީ ސްކޫލްގެ ދިވެހި ކްލަބް (ޑީ.އެލް.އޭ)ގެ ފަރާތުންނެވެ.\nމި ޚާއްޞަ އެސެމްލީގައި ވާހަކަދައްކަވަމުން ސްކޫލްގެ ދިވެހި ޑިޕަރޓްމެންޓްގެ އެޗް.އޯ.ޑީ ވަނީ އަމިއްލަ ބަހަށް ސަމާލުވާން ޖެހޭކަން ދަރިވަރުންނަށް ބުނެދެއްވާފައެވެ. އަދި ބަހަށް ކުރާ އިޙްތިރާމު އިތުރުކުރުމަށް ވަނީ ނަސޭހަތްތެރިވެފައެވެ.\nދުވަސް ފާހަގަކުރުމަށްޓަކައި އެކިއެކި ޙަރަކާތް ކުރިއަށް ގެންދިޔައިރު، އެންމެެ ފުރަތަމަ ގެންދިޔައީ ލަފުޒު ހޯދުމުގެ ހަރަކާތެކެވެ. އޭގެފަހުން އިނގިރޭސި ޕްރޮވާރބްސްތައް ދިވެހި އަދަބީ ބަސްތަކަށް ބަަދަލުކުރުމުގެ ޙަރަކާތަކާއި ލަފުޒު ހެދުމުގެ ހަރަކާތެއްވެސް ވަނީ ބާއްވާފައެވެ. މީގެ އިތުރުންވެސް ގިނަ ޙަރަކާތްތައް ވަނީ ބާއްވާފައެވެ. އަދި އެންމެ މޮޅު3ކްލާހަށް އިނާމު ދީފައިވާއިރު، 1ވަނައަށް ގޮސްފައިވަނީ 10-ބީ އެވެ. އަދި 2ވަނައަށް ގޮސްފައިވަނީ 9-ބީ އެވެ. ހަމައެއާއިއެކު އެންމެ ހިތްވަރުގަދަކޮށް މަސައްކަތްކުރި ކްލާސް، އަދި3ވަނަ ކުލާހަކަށް ހޮވިފައިވަނީ 7-އޭގެ ކްލާހެވެ.\nދިވެހިބަހުގެ ދުވަސް ފާހަގަކުރަނީ ބަހަށް ދިމާވެފައިވާ މައްސަލަތައް ދެނެގަނެ އެކަންކަން ޙައްލުކުރެވިދާނެ ގޮތްތައް ދެެނެގަތުމަށެވެ. މި ދުވަސް ނިސްބަތްވަނީ ދިވެހިބަހުގެ ފުންނާބު އުސް އަދީބު، އަލް މަރުހޫމް ފަޟީލަތުއްޝައިޚް ސހުސައިން ސަލާހުއްދީން ދުނިޔޭގެ އަލިކަން ދެކެވަޑައިގަތް ދުވަހަށެވެ. ކޮންމެ އަހަރެއްގެ އޭޕްރީލް 14ވަނަ ދުވަސް ފާހަގަކުރަނީ ދިވެހިބަހުގެ ދުވަހަށެވެ.


Miadhun feshigen Hulhumale hospitalun Covid ah test kureveyne\nހުޅުމާލެ ހޮސްޕިޓަލް: މިއަދުން ފެށިގެން އެ ހޮސްޕީަތލުން ކޮވިޑަށް ޓެސްޓު ކުރެވޭނެ\nހުޅުމާލޭ ހޮސްޕިޓަލުން މިއަދުން ފެށިގެން ކޮވިޑް-19 އަށް ޓެސްޓް ކުރެވޭނެ ކަމަށް ހެލްތު އެމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nއެޗްއީއޯސީ ގެ ތަރުޖަމާނު ޑރ. ނަޒްލާ ރަފީގް ވިދާޅުވީ މާލޭ ސިޓީ އާއި އަތޮޅުތަކުގައި ކޮވިޑްގެ ޓެސްޓިން ކެޕޭސިޓީ އިތުރު ކުރަން މަސައްކަތް ކުރާ ކަމަށެވެ. އަދި މިއަދުން ފެށިގެން ހުޅުމާލޭ ހޮސްޕިޓަލުގައި ވެސް ކޮވިޑްގެ ޕީސީއާރް ޓެސްޓު ހެދޭނެ ކަމަށެވެ.\nނަޒްލާ ވިދާޅުވީ މީގެ ކުރިން ކޮވިޑް ހުރިތޯ ބަލަން މަދު ޓެސްޓުތަކެއް ކުރަމުން އައި ނަމަވެސް މިހާރު ދުވާލެއްގެ މައްޗަށް 2000 އާއި ގާތްކުރާ އަދަދަކަށް ޓެސްޓު ކުރުމުގެ ކެޕޭސިޓު އިތުރު ކޮށްފައިވާ ކަމަށެވެ.\nކޮވިޑް ހުރިތޯ ބެލުމަށް ހަދާ ޕީސީއާރު ޓެސްޓު ރާއްޖޭގައި ހަދަން ފަށާފައިވަނީ މި އަހަރުގެ ފެބްރުއަރީ މަހުގެ ތެރޭގަ އެވެ.\nއަތޮޅުތަކުގައި ކޮވިޑަށް ޓެސްޓް ކުރެވޭ ކެޕޭސިޓީ ވެސް އިތުރު ކުރަން ވަނީ ނިންމާފަ އެވެ. އެގޮތުން ގްރޭޓާ މާލެ ސަރަހައްދާއި، ކ. އަތޮޅާއި އއ. އާއި އދ. އާއި ވ. އަތޮޅު ހިމެނޭ ޒޯންގައި ދުވާލަކު 1000 އާއި 1300 އާއި ދެމެދު އަދަދަކަށް މިހާރު ވެސް ޓެސްޓު ކުރެ އެވެ. އަދި މި އަދަދު އިތުރު ކުރަން ފުޑް އެންޑް ޑްރަގް އޮތޯރިޓީގައި ވެސް މިމަހުގެ ތެރޭގައި ޕީސީއާރް މެޝިނެއް ބަހައްޓަން ނިންމާފައި ވެއެވެ.\nމީގެ އިތުރުން ހއ. އަތޮޅާއި ހދ. އަތޮޅާއި ށ. އަތޮޅު ހިމެނޭ ޒޯންގައި މިހާރު ދުވާލަކު 60 ޓެސްޓު ހެދޭއިރު އެ އަދަދު 200 އަށް އިތުރު ކުރުމުގެ މަސައްކަތް ކުރެ އެވެ. ނ. އަތޮޅާއި ރ. އާއި ބ. އަދި ޅ، އަތޮޅު ހިމެނޭ ޒޯންގައި ދުވާލަކު 80 ޓެސްޓު މިހާރު ހެދެ އެވެ. ދެކުނުގެ ފުވައްމުލަކާއި އައްޑޫ ހިމެނޭ ޒޯނުގައި ދުވާލަކު 60 ޓެސްޓު ކުރުމުގެ ކެޕޭސިޓީ ހުރި އިރު މ. އަތޮޅާއި ފ. އަތޮޅާއި ދ. އަތޮޅާއި ތ. އަދި ލ. އަތޮޅު ހިމެނޭ ޒޯނުގައި ދުވާލަކު 40 ޓެސްޓު މިހާރު ހެދެ އެވެ.\nމާލެ ފިޔަވައި މިހާރު އެންމެ ގިނަ ޕޮޒިޓިވް ކޭސްތައް ފެނިފައިވާ ހުވަދު އަތޮޅުގެ ދެބުރި ހިމެނޭ ޒޯނުގައި ދުވާލަކު މިހާރު ހެދެނީ 40 ޓެސްޓެވެ. އެ ދަދުވެސް އިތުރު ކުރަން ވެސް މަސައްކަތް ފަށާފައި ވެއެ.\nރާއްޖެއިން މިހާތަނަށް 8،600 އަށްވުރެ ގިނަ މީހުން މި ބަލި ޖެހިފައިވާއިރު އިއްޔެ އެކަނިވެސް ރާއްޖެއިން ވަނީ ދެ މީހަކު މި ބަލީގައި މަރުވެފަ އެވެ. މިއާއެކު މަރުވި މީހުންގެ އަދަދު ވަނީ 31 އަށް އަރާފަ އެވެ. ކޮވިޑް ޖެހުނު މީހުންގެ ތެރެއިން 127 މީހަކަށް އެޑްމިޓްކޮށްގެން ފަރުވާ ދެމުންދާއިރު އޭގެ ތެރެއިން ދަރުމަންތަ ހޮސްޕިޓަލް (ޑީއެޗް) ގެ 11 ވަނަ ފަންގިފިލާގައި ދެ މީހަކަށް އައިސީޔޫގައި ދަނީ ފަރުވާ ދެމުންނެވެ. އެ ދެ މީހުންވެސް ތިބީ ވެންޓިލޭޓަރަށްލާފަ އެވެ. އަދި މާބަނޑު މީހުންނަށް ހާއްސަ ކޮށްގެން ޑީއެޗް 16 ގައި ހަދާފައިވާ ސެންޓަރުގައި ހަތަރު މީހަކަށް ދަނީ ފަރުވާ ދެމުންނެވެ. އަދި 20 ވަނަ ފްލޯގައި ވެސް ކޮވިޑްގެ ބަލި މީހަކަށް ދަނީ ފަރުވާ ދެމުންނެވެ. ރާއްޖޭގެ 25 ރަށަކުން ޖުމްލަ 91 މީހަކު ވަނީ ކޮވިޑް-19 އަށް ޕޮޒިޓިވް ވެފަ އެވެ.\nހުޅުމާލެ ކޮވިޑް-19 ޑރ. ނަޒްލާ ރަފީގް + އެންއީއޯސީ\nމަރުވެގެން ހޮސްޕިޓަލަށް ގެންދިޔަ މީހަކު ކޮވިޑަށް ޕޮޒިޓިވް


ޔާމީނާ ދެކޮޅަށް ދައުލަތުން ހުށަހެޅި ހެކިންގެ ތެރޭގައި ސަން ސިޔާމް – Hathaavees\nޔާމީނާ ދެކޮޅަށް ދައުލަތުން ހުށަހެޅި ހެކިންގެ ތެރޭގައި ސަން ސިޔާމް\nރައީސް ޔާމީންގެ ވެރިކަމުގައި ބޭއްވި ހަފްލާއެއްގެ ތެރޭގައި ސިޔާމް އާއި ރައީސް ޔާމީން ސަލާމް ކުރައްވަނީ: ފޮޓޯ / ސަން\nއިދިކޮޅު ލީޑަރު އަދި ކުރީގެ ރައީސް ޔާމީންގެ މައްޗަށް ދައުލަތުން އުފުލާފައިވާ ރިޝްވަތުގައި ހިފުމުގެ ކުށުގެ ދައުވާ އާއި މަނީ ލޯންޑަރިންގެ ދައުވާގެ މައްސަލާގައި ދައުލަތުން ޔާމީނާއި ދެކޮޅަށް ގިނަ އަދަދެއްގެ ހެކި ހުށަހަޅައިފިއެވެ.\nރައީސް ޔާމީން މިހާރުވެސް ގެންދަވަނީ މަނީ ލޯންޑަރިންގެ ކުށް އެމަނިކުފާނުގެ މައްޗަށް ސާބިތުވެގެން ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުންނެވެ. ނަމަވެސް ކޮވިޑްގެ ބަލިމަޑުކަމާއި ގުޅިގެން އެމަނިކުފާނަކީ ވެސް ހައި ރިސްކު ކެޓެގަރީގެ ބޭފުޅެއް ކަމުން މިވަގުތު ހުކުމް ތަންފީޒު ކުރައްވަމުން ގެންދަވަނީ އަމިއްލަފުޅު ގޭގައެވެ.\nރިޝްވަތުގައި ހިފުމުގެ ކުށުގެ ދައުވާ އާއި މަނީ ލޯންޑަރިންގެ މި ދެ ދައުވާ އުފުލާފައިވަނީ ޓޫރިޒަމް މިނިސްޓްރީ އާއި އެމްއެމްޕީއާރްސީ މެދުވެރިކޮށް ރިސޯޓެއްގެ ގޮތުގައި ތަރައްގީ ކުރުމަށްޓަކައި ރ. ފުއްގިރި ކުއްޔަށް ދޫކުރުމުގެ މުއާމަލާތާ ގުޅިގެންނެވެ.\nރައީސް ޔާމީން ވަނީ ނުފޫޒު ބޭނުން ކޮށްގެން މއ. ކުރިކީލަހިޔާ އަހުމަދު ކްރިކް ރިޒާ މެދުވެރިކޮށް ރިޝްވަގުތެ ގޮތުގައި 1،117،000 ޑޮލަރު ހޯދައި ސަން ކޮންސްޓްރަކްޝަން އެންޑް އިންޖިނިއަރިން އާއި ސަން އިންވެސްޓްމެންޓް ބޭނުން ކޮށްގެން އެ ފައިސާ ލޯންޑާ ކުރުމަށްޓަކައި ފަށަލަކޮށްފަ ކޮށްފައިވާ ކަމަށް ދައުލަތުން މީގެކުރިން ބުނެފައިވެއެވެ.\nމިއަދުގެ ޝަރީއަތުގައި ދައުލަތުން ބުނީ ދައުލަތުން ޔާމީނަށް ކޮށްފައިވާ ދެ ދައުވާ އަށް ވެސް ހުށަހަޅަނީ ހަމަ އެއް ހެކިތަކެއް ކަމަށެވެ. ހެކީގެ ގޮތުގައި ޖުމްލަ 86 ހެއްކެއް ދައުލަތުން ވަނީ ޔާމީނާއި ދެކޮޅަށް ހުށަހަޅައިފައެވެ. އެގޮތުން ދައުލަތުން ހުށަހެޅި ބައެއް ހެކިތަކުގެ ތެރޭގައި މޯލްޑިވްސް މާކެޓިން އެންޑް ޕީއާރް ކޯޕަރޭޝަން (އެމްއެމްޕީއާރްސީ)ގެ ކުރީގެ މެނޭޖިން ޑިރެކްޓަރު ޒިޔަތާއި ކުރީގެ ނާއިބު ރައީސް އަހްމަދު އަދީބު ހިމެނެއެވެ. މިހާރުވެސް ރައީސް ޔާމީން ހުކުމް ތަންފީޒު ކުރަމުން ގެންދާ މައްސަލައިގެ ޝަރީއަތް ކުރިޔަށް ދިޔައިރުި މި ދެ ބޭފުޅުންނަކީ ދައުލަތުން ހުށަހެޅި ދެ ހެކިންކަން ފާހަގަކޮށްލެވެއެވެ.\nއިތުރަށް ދެން ހުށަހަޅާފައި ވަނީ މީދޫ ދާއިރާގެ މެމްބަރު އަހުމަދު ސިޔާމް މުހައްމަދު (ސަން ސިޔާމް)، ކެނދިކުޅުދޫ ދާއިރާގެ ކުރީގެ މެމްބަރު އަލީ މައުރޫފެވެ. ސިޔާމް އަކީ ރައީސް ޔާމީނާ ވަރަށް ގާތް ގުޅުމެއް ބާއްވަމުން ގެންދެވި ބޭފުޅެކެވެ. ނަމަވެސް އެމަނިކުފާނުގެ ވެރިކަމުގެ ފަހު ދުވަސްކޮޅު ސިޔާމް ފެނިގެން ދިޔައީ ޔާމީނާއި ވަރަށް ދުރުން މަސައްކަތް ކުރެއްވި މަންޒަރެވެ.\nކިތާބީ ހެކީގެ ގޮތުގައި އެމްއެމްޕީއާރްސީއާ ދެމެދު ބަދަލު ކުރެވުނު ސިޓީތަކާއި ޓްރާންސެކްޝަންތައް ވެސް ދައުލަތުން ވަނީ މިއަދުގެ ޝަރީއަތުގައި ހުށަހަޅައިފައެވެ. ދިފާއު ވުމަށް ޔާމީންގެ ފަރާތުން ޖުމްލަ 30 ހެއްކެއް ހުށަހެޅިއެވެ. އެގޮތުން މާލެ ސިޓީ ކައުންސިލްގެ ޑެޕިއުޓީ މޭޔަރު އަހްމަދު ނަރީޝް އަދި ޝުއާއުގެ ނަން ރައީސް ޔާމީންގެ ފަރާތްޕުޅުން ވަނީ ހެކިންގެ ގޮތުގައި ހުށަހަޅައިފައެވެ. ނަރީޝް އަދި ޝުއާއުގެ ނަން ހުށަހެޅީ ޑޮލަރު ގަތުމަށް ސިޔާމް ފައިސާ ހަވާލުކުރިކަން ސާބިތު ކުރުމަށެވެ. ހަމަ އެކަމާއި ގުޅިގެން ސަން ސިޔާމްވެސް ހެކިންގެ ގޮތުގައި ހުށަހެޅުމަށް ޔާމީންގެ ފަރާތުން އެދުނެވެ.\nމި މައްސަލާގައި ދެން އަޑުއެހުމެއް އޮންނާނީ މިމަހުގެ 22ވަނަ ދުވަހުއެވެ.\nމިކަމާއި ގުޅިގެން ދައުލަތުން މީގެކުރިން ބުނީ މި މައްސަލާގެ ތެރެއިން ކުށުގައި ހިމެނޭ ފައިސާގެ ގޮތުގައި 1،349،885 ޑޮލަރާއި ކުށުގެ އަމަލުން ހޯދި ފައިސާއާ އެއްކޮށްފައިވާ 2،295،250 ޑޮލަރާއި ޖޫރިމަނާގެ ގޮތުގައި 34،689،425 ޑޮލަރު ދައުލަތަށް އަނބުރާ ހޯދުމަށް މަސައްކަތް ކުރާނެ ކަމަށެވެ.


އައު ގައިޑްލައިނާއެކު ކުލަބުތަކާއި ކުޅުންތެރިންނަށް ބޮޑެތި ގެއްލުން އެބަވޭ، ފަރިތަކުރުން ކުރިއަށް ގެންދަން ބޭނުން: ސަސް – Dhen.mv\nއައު ގައިޑްލައިނާއެކު ކުލަބުތަކާއި ކުޅުންތެރިންނަށް ބޮޑެތި ގެއްލުން އެބަވޭ، ފަރިތަކުރުން ކުރިއަށް ގެންދަން ބޭނުން: ސަސް\nޢާލިމް އަބްދުއްލަތީފް February 8, 2021 - 8:54 pm\nކޮވިޑް-19ގެ ކޭސްތައް މާލޭގައި އިތުރުވުމާ ގުޅިގެން ހެލްތު ޕްރޮޓެކްޝަން އޭޖެންސީ (އެޗްޕީއޭ)އިން އެޅި ފިޔަވަޅުތަކުގެ ތެރެއިން ފުޓްބޯޅަ ހަރަކާތްތައް މެދުކަނޑާލައިފައިވާތީ ސުޕަރ ޔުނައިޓެޑް ސްޕޯރޓްސް (ސަސް)އިން އެކަމާ ކަންބޮޑުވުން ފާޅު ކޮށްފިއެވެ.\nމިކަމާ ގުޅިގެން ގިނަ ކުލަބުތަކަކުން ކަންބޮޑުވުން ފާޅު ކުރަމުންދާ މި ދަނޑިވަޅުގައި، ސަސް އިން ވެސް މިވަނީ ނޫސްބަޔާނެއް ނެރެފައެވެ. އެ ނޫސް ބަޔާނުގައި ބުނެފައިވަނީ މިއަހަރުގެ ފުޓްބޯޅަ ސީޒަނަށް ތައްޔާރު ވުމުގެ ގޮތުން ހުރިހާ ކުލަބެއްވެސް ފަރިތަކުރުންތައް ފެށީ އެޗްޕީއޭ އިން ކަނޑައެޅި ގައިޑްލައިނާ އެއްގޮތަށް ކަމަށެވެ.\nހަމަ އެހެންމެ، ދިވެހި ޕްރިމިއަރ ލީގު ފެށުމުގެ ކުރިން ހުރިހާ ކުލަބެއްގެ ކުޅުންތެރިންނާއި އޮފިޝަލުން ކޮވިޑަށް ޓެސްޓުކޮށް މުބާރާތުގެ މެޗުތައް ވެސް ކުރިއަށް ގެންދިޔައީ އެޗްޕީއޭގެ ގައިޑްލައިނާ އެއްގޮތަށް ކަމަށްވެސް އެ ނޫސްބަޔާނުގައި ވެއެވެ. އަދި ކޮވިޑް-19އާ ގުޅިގެން ދިމާވެފައިވާ ހާއްސަ ހާލަތުގައި، ހުރިހާ ކުލަބެއް ވެސް ދިޔައީ އެޗްޕީއޭގެ ގައިޑްލައިންތަކަށް ފުރިހަމަ އަށް އަމަލުކުރަމުން ކަމަށްވެސް ބުނެފައިވެއެވެ.\nސަސް އިން ނެރުނު ބަޔާނުގައި އިތުރަށް ބުނެފައިވަނީ ކުއްލިއަކަށް ލީގުގެ މެޗުތަކާއި ކުލަބުގެ ފަރިތަކުރުންތައް މެދުކަނޑާލަން ޖެހުމުން ކްލަބްގެ އިތުރުން ކުޅުންތެރިންނާއި ކޯޗުންނަށް ވެސް ވަނީ ނުތަނަވަސްކަން ކުރިމަތިވެފައި ކަމަށެވެ. އަދި ހާއްސަކޮށް ކްލަބްތަކުގެ ފަރިތަކުރުން ދެހަފުތާއެއްހާ ދުވަހަށް ނުކުރެވިއްޖެ ނަމަ އޭގެ ސަބަބުން ލިބޭ ގެއްލުމުން އަރައިގަތުމަށް ކްލަބްތަކަށް ބޮޑެތި އުނދަގޫތަކާއި ކުރިމަތިވާނެ ކަން ވެސް ސަސްގެ ބަޔާނުގައި ފާހަގަ ކޮށްފައިވެއެވެ. އަދި ފުޓްބޯޅަ ސީޒަން މެދުކަނޑާލުމަކީ ފުޓްބޯޅައިން ލިބޭ އާމްދަނީއަށް ބަރޯސާ ވެގެން ތިބޭ ކުޅުންތެރިންނާއި ކޯޗުންނަށް ލިބޭ ވަރަށް ބޮޑު ގެއްލުމެއްގެ ގޮތުގައި ވެސް ސަސްއިން ވަނީ ސިފަކޮށްފައެވެ.\nސަސްގެ ނޫސްބަޔާން ނިންމާލަމުން އެ ކްލަބުން ސަރުކާރުގެ ކަމާބެހޭ ފަރާތްތަކުގެ އަރިހުގައި އެދިފައިވަނީ ކްލަބްތަކުގެ ފަރިތަކުރުންތައް ފެށުމުގެ މަގުފަހި ކޮށްދިނުމަށެވެ. އަދި ކްލަބްތަކުން ތިބީ ކުރިއެކޭ ވެސް އެއްފަދައިން ގައިޑްލައިނަށް އަމަލުކުރަން ތައްޔާރަށް ކަމަށް ވެސް ބަޔާން ނިންމާލަމުން ބުނެފައިވެއެވެ.\nދިވެހި ޕްރިމިއާ ލީގު ސުޕަރ ޔުނައިޓެޑް ސްޕޯރޓްސް\nދަގަނޑޭގެ ހިތްގައިމު ގޯލަކާއެކު ވެލެންސިއާއަށް މޮޅެއް\nޓީސީގެ މައްޗަށް ކުރިހޯދައި ދަ ގްރޭންޑޭއަށް ފުރިހަމަ ފެށުމެއް!\nފުރަތަމަ ޑިވިޝަނުގައި ސަސްގެ ފުރަތަމަ މެޗު: ތާރީހީ މޮޅެއް!


މަންދޫބުން ކުރެއްވި މަސައްކަތް 4\nޕަތަރަސްއާއި ޔޫޙަންނާ ބަނީއިސްރާއީލުގެ ދީނީކޯޓުގައި\n1 ޕަތަރަސްއާއި ޔޫޙަންނާ މީސްތަކުންނާއި ވާހަކަ ދައްކަމުން ގެންދަނިކޮށް، ބަނީއިސްރާއީލުގެ އިމާމުންގެ ބަޔަކާއި ބައިތުލް މަޤްދިސް ބެލެހެއްޓުމަށް ތިބޭ ސިފައިންގެ ވެރިމީހާ އާއި ބައެއް ސާދުސީން❖ ސާދުސީން: މި މީހުންނަކީ ބަނީއިސްރާއީލުގެ ދީނުގެ މަޒުހަބެކެވެ. އެމީހުން ޤިޔާމަތް ވާނެކަމެއް ޤަބޫލެއް ނުކުރެއެވެ. އަދި މަރުވުމަށް ފަހު އަލުން ދިރި ނިމުމެއް ނުވާ ދުނިޔެއާއި ކުރިމަތި ލާން ޖެހޭނެ ކަމަކަށް ވެސް އެމީހުން ޤަބޫލެއް ނުކުރެއެވެ. ބަނީއިސްރާއީލުގެ މުއްސަނދިން މިމީހުންނަށް ވަރަށް ބޮޑަށް ތާއީދުކުރިއެވެ. އެމީހުންގެ ކައިރިއަށް އެތަނަށް އައެވެ.* ސާދުސީންނަކީ ވެސް ބަނީއިސްރާއީލުގެ މަޒުހަބެއްގެ ބަޔެކެވެ. މަރުވުމަށް ފަހު މީހުން ދިރޭނެ ކަމަކަށް ސާދުސީން ގަބޫލެއް ނުކުރެއެވެ.2މިމީހުން އީސާގެފާނުގެ މަންދޫބުންގެ ބަސްތަކުގެ އަޑުއަހާ ވަރަށް ބޮޑަށް ރުޅިއައެވެ. އެއީ އެކަލޭގެފާނުގެ މަންދޫބުން މީސްތަކުންނަށް މާތްރަސްކަލާނގެ ބަސްފުޅުތައް އަންގައިދީ މަރުވުމަށް ފަހު ވެސް އީސާގެފާނުގެ މަތިވެރި ބާރުފުޅުން މީސްތަކުން އަލުން ދިރޭނެ ކަމުގައި މި މަންދޫބުން ބުނަމުން ގެންދާތީއެވެ.3އެހެންކަމުން ޕަތަރަސްއާއި ޔޫޙަންނާ ހައްޔަރުކޮށް ޖަލަށްލުމަށް މިމީހުން އަމުރުކުރިއެވެ. އަދި އޭރު ވަނީ އިރުއޮއްސެން ކައިރިވެފައި ކަމުން އަނެއްދުވަހުގެ އިރުއަރަންދެން މި މަންދޫބުން ޖަލުގައި ބައިތިއްބުމަށް ވެސް އެމީހުން އެންގިއެވެ.4ނަމަވެސް ޕަތަރަސްއާއި ޔޫޙަންނާ ދެއްކި މާތްރަސްކަލާނގެ ބަސްފުޅުތަކުގެ އަޑުއެހި އެތައް ބަޔަކު، އެބަސްފުޅުތައް ގަބޫލުކޮށް އީމާންވިއެވެ. އެހެން ކަމުން އީމާންވީ މީހުންގެ އަދަދު ގާތްގަނޑަކަށް ފަސްހާހަށް ވުރެވެސް މައްޗަށް އެރިއެވެ.\n5 އަނެއް ދުވަހު ބަނީއިސްރާއީލުގެ ވެރިންނާއި އެމީހުންގެ ދީނުގެ ބޮޑުންނާއި ދީނުގެ ދަންނަބޭކަލުންނާއި ޖެރޫސަލަމުގައި އެއްވިއެވެ.6އުއްތަމަ އިމާމު ހަންނާނު އާއި ކައިފާސް އާ ޔޫޙަންނާ އާއި އިސްކަންދަރާއި އަދި މިނޫނަސް އުއްތަމަ އިމާމުގެ އާއިލާގައި ހިމެނޭ އެހެން ވެސް ބައެއް ފިރިހެނުން އެތަނުގައި ވިއެވެ.7ޕަތަރަސްއާއި ޔޫޙަންނާ މި އެންމެންގެ ކުރިމައްޗަށް ގެނެސް އެމީހުންނާއި ސުވާލު ކުރެވުނެވެ. ”ކަލޭމެން ތިޔަ ކުރި ކަންތައްތައް ތިޔަ ކުރަނީ ކޮންފަރާތަކުން ލިބުނު ބާރަކާއި ހުއްދައަކަށް ތަ؟“\n8 އެވަގުތު ޕަތަރަސްގެ މައްޗަށް މާތްރޫޙުފުޅު ވެރިވިއެވެ. އަދި އެވަގުތު އޭނާ ވާހަކަ ދައްކަން ފެށިއެވެ. ”އިއްޒަތްތެރި ޤައުމުގެ ވެރިންނާއި ދީނުގެ ބޮޑުންނޭ.9އަޅުގަނޑުމެންނާއި މިއަދު ސުވާލު ތިޔަ ކުރެވެނީ ވާވެފައިވާ ނުހިނގޭ މީހަކަށް ކޮށްދެވުނު ހެޔޮކަމަކާއި ބެހޭ ގޮތުން ތޯ؟ އަޅުގަނޑުމެން ކުރެން ތި ސުވާލު ކުރެވެނީ އޭނާ ރަނގަޅު ކުރީ ކާކުކަމާއި ބެހޭ ގޮތުން ތޯ؟ 10 ވީއިރު އަހާ. އަޅުގަނޑުމެން ބަނީއިސްރާއީލުގެ އެންމެންނަށް ހާމަކޮށް އަންގަން. އޭނާ ރަނގަޅުވީ ނާޒަރަތުގެ ރަށްވެއްސެއް ކަމުގައި ވީ އީސާ އަލްމަސީޙުގެ ބާރުފުޅުން. ކަލޭމެން އެކަލޭގެފާނު ސަލީބަކަށް ނަގާ މަރާލި. ނަމަވެސް މާތްރަސްކަލާނގެ އެކަލޭގެފާނު އަލުން ދިރުއްވި. މި ވާވެފައިވީ ނުހިނގޭ މީހާ މުޅިން ރަނގަޅުވެ މިއަދު ތިޔަ އެންމެ ހާ މީސްތަކުންގެ ކުރިމަތީ ކޮޅަށް މިހިރީ އީސާގެފާނުގެ ބާރުފުޅުން. 11 އެއީ މާތްރަސްކަލާނގެ ބަސްފުޅުގައި މި ފަދައިން މުޚާޠަބުކޮށް ލިޔެވިގެންވާ ބޭކަލަކީ އެކަލޭގެފާނޭ ލިޔެވިގެން ވާތީ:\n’ރާނާ މީހުން ބޭނުމެއް ނެތް ގަލެއް ކަމަށް ދެކެ އެއްލާލި ގާ އެއީ ބިންގަލުގެ އެންމެ މުހިންމު ގާ ކަމުގައި ވެއްޖެއޭ.‘\n12 މީސްތަކުންނަށް ދިންނެވުން ލިބޭނެ ހަމައެކަނި މަގަކީ އީސާގެފާނު. މީސްތަކުން ސަލާމަތް ކަމަށް އެދި ދެންނެވޭނެ ހަމަ އެކަނި ނަންފުޅަކީ އީސާގެފާނުގެ ނަންފުޅު.“\n13 ޕަތަރަސްއާއި ޔޫޙަންނާ ބިރެއް ނެތި ކެރިގެން ތިބެ މި ދެއްކި ވާހަކަތައް އަހާ ބަނީއިސްރާއީލުގެ ވެރިންނާއި އެންމެ ހާ ބޮޑުން ވަރަށް ހައިރާންވިއެވެ. އެއީ ޕަތަރަސްއާއި ޔޫޙަންނާ އަކީ އާދައިގެ ތައުލީމެއް ނެތް ބައެއްކަން އެމީހުންނަށް ރަނގަޅަށް އެނގެއެވެ. ނަމަވެސް މި ދެމީހުންނަކީ އީސާގެފާނާއި އެކު އުޅުނު ދެމީހުން ކަން ވެސް އެމީހުންނަށް ފާހަގަ ކުރެވުނެވެ. 14 އެކަމަކު މި ވެދިޔަ ކަންތައްތަކަކީ ދޮގެއް ކަމަކަށް ވެސް އެމީހުންނަކަށް ބުނެވޭކަށް ނެތެވެ. އެއީ އެ ވާވެފައި ވީ މީހާ މުޅިން ރަނގަޅު ވެ އެހެރީ އެމީހުންގެ ކުރިމަތީ ކޮޅަށެވެ. 15 އެހެން ކަމުން މިމީހުން ޕަތަރަސްއާއި ޔޫޙަންނާ ކޯޓުން ބޭރަށް ފޮނުވާލާ އެމީހުންގެ މެދުގައި މަޝްވަރާ ކުރިއެވެ.\n16 އެމީހުން އެކަކު އަނެކަކަށް ބުންޏެވެ. ”އަހަރެމެން މި ދެ މީހުންނާ ދޭތެރޭ ކަން ކުރާނީ ފަހެ ކިހިނެއް ތަ؟ މުޅި ޖެރޫސަލަމުގެ އެންމެންނަށް ވެސް އެމީހުން އެދެއްކީ އަޖައިބު ވާ ފަދަ މުޢުޖިޒާތެއް ކަން ޔަޤީންވެ. އަހަރެމެންނަށް ވެސް އެކަން އެގޮތަށް ނުވެއެކޭ ބުނެވޭކަށް ނެތް. 17 ނަމަވެސް މި ކަން އިތުރަށް ފެތުރިގެން ދިޔަ ނުދިނުމަށްޓަކައި އެމީހުންނަށް ދެން ދުވަހަކު ވެސް އީސާގެފާނުގެ ނަން ގަނެ އެއްވެސް ވާހަކައެއް މީސްތަކުން ގާތު ނުދެއްކުމަށް އިންޒާރު ކުރަމާ ހިނގާ.“ 18 ދެން މިމީހުން ޕަތަރަސްއާއި ޔޫޙަންނާ އަނބުރާ އެތަނަށް ގެނެސް އެމީހުންނަށް އެންގީ ދެން ދުވަހަކު ވެސް އެމީހުން އީސާގެފާނުގެ ވާހަކަ އެއްވެސް މީހަކު ގާތު ނުދެއްކުމަށާއި އަދި އީސާގެފާނާއި ބޭހޭ އެއްވެސް ކަމެއް މީސްތަކުންނަށް ދަސްކޮށް ނުދިނުމަށެވެ.\n19 އެކަމަކު ޕަތަރަސްއާއި ޔޫޙަންނާ އެމީހުންނަށް ދެންނެވިއެވެ. ”ތިޔަބޭފުޅުން ވިދާޅުވެ ބައްލަވާ. އަޅުގަނޑުމެން ކިޔަމަން ވާންވީ ތިޔަބޭފުޅުންނަށް ތޯ ނުވަތަ މާތްރަސްކަލާނގެ ރަސްކަންފުޅަށް ތޯ؟ 20 އަޅުގަނޑުމެންގެ ލޮލުންދެކި ކަންފަތުން އެހި މަތިވެރި ކަންތައްތަކުގެ ވާހަކަ ނުދައްކާ އަޅުގަނޑުމެން ތިބޭނީ ކިހިނަކުން ތޯ؟“\n21-22 މި ދީނީކޯޓުގެ ވެރިން ޕަތަރަސްއާއި ޔޫޙަންނާ އަށް އިތުރަށް ވެސް ބިރުދައްކާ އިންޒާރުތައް ކުރިއެވެ. ނަމަވެސް އެންމެ ފަހުން އެމީހުންނަށް ޖެހުނީ ޕަތަރަސްއާއި ޔޫޙަންނާ ދޫކޮށްލާށެވެ. އެއީ އެމީހުންނަށް އަދަބު ދީފިނަމަ މީސްތަކުންގެ ތެރޭގައި ބަޣާވަތެއް އުފެދޭނެ ކަން އެމީހުންނަށް ޔަޤީނެވެ. އެއީ ސާޅީސް އަހަރު ދުވަހަށް ވުރެ ގިނަ ދުވަހު ނުހިނގި ވާވެފައިވީ މީހާ ރަނގަޅު ވުމުގެ ސަބަބުން މީސްތަކުން މާތްރަސްކަލާނގެ ކިބަފުޅަށް ހަމްދާއި ސަނާ ކިޔަމުން ދިޔައެވެ.\nއީމާންވެތިބި މީސްތަކުން ކުރި ދުޢާ\n23 ޕަތަރަސްއާއި ޔޫޙަންނާ ދޫކޮށްލުމުން އެމީހުން ދިޔައީ އީސާގެފާނުގެ މައްޗަށް އީމާންވެގެން ތިބި މީހުންނާއި ބައްދަލު ކުރުމަށެވެ. ޕަތަރަސްއާ ޔޫޙަންނާ އެމީހުންނަށް ބަނީއިސްރާއީލުގެ ބޮޑު އިމާމުންނާއި❖ ބޮޑު އިމާމުން: ”އިމާމުން“ ބަލާ. ދީނުގެ ބޮޑުން ބުނި ހުރިހާ އެއްޗަކާއި ކަން ކުރި ގޮތް ކިޔާދިނެވެ. 24 އެ ވާހަކަތައް އަޑުއަހާފައި އީސާގެފާނުގެ މައްޗަށް އީމާންވެގެން ތިބި އެންމެން އެއްފަހަރާ އެއްއަޑުން ދުޢާ ކުރިއެވެ. ”މާތްރަސްކަލާކޯ! އިނބަރަސްކަލާނގެއީ އުޑާއި ބިމާއި ކަނޑާއި އަދި އެތަންތަނުގައިވާ ހުރިހާ އެއްޗެއް ހެއްދެވި ކަލާނގެ. 25 އިނބަރަސްކަލާނގެ މާތްރޫޙުފުޅު މެދުވެރިކުރައްވާ އަޅަމެންގެ ކާބަފައިކަލުން އަދި އިނބަރަސްކަލާނގެ ޚާދިމު ދާއޫދުގެފާނަށް މި ފަދައިން ވިދާޅުވުމަށް އިނބަރަސްކަލާނގެ އެންގެވި.\n’ދުނިޔޭގެ އެކިއެކި ޤައުމުތައް އިދިކޮޅު ވެ ރުޅިވެރި ވަނީ ކީއްވެހޭ؟ މީސްތަކުން ބޭނުންނެއް ކަންތައްތައް ރާވަނީ ކީއްވެހޭ؟ 26 ދުނިޔޭގެ ރަސްރަސްކަލުން ހަނގުރާމަތަކަށް ތައްޔާރުވެއޭ. އަދި ދުނިޔޭގެ ވެރިން އެކުވެ މަތިވެރި ސާހިބާ އާއި އެކަލާނގެ ޚާއްސަކުރައްވާ ފޮނުއްވި އަލްމަސީޙުއާއި❖ އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ. ދެކޮޅަށް ކަންތައްތައް ރާވައޭ.‘\n27 އެތައް ޒަމާނެއްގެ ކުރިން މާތްރަސްކަލާނގެ އެންގެވި މި ބަސްފުޅުތަކާއި އެއްފަދައިން މިތާ ޖެރޫސަލަމުގައި ވެސް ކަންތައްތައް ވެއްޖެ. އެއީ ހެރޮދު ރަސްގެފާނާއި ގަވަރުނަރު ޕޮންތިޔުސް ޕިލާތުސް އާއި އީމާން ނުވާ މީހުންނާއި ބަނީއިސްރާއީލު މީހުންނާއި އެކުވެ، މާތްރަސްކަލާނގެ ޚާއްސަ ކުރެއްވި އަލްމަސީޙު، އިނބަރަސްކަލާނގެ މާތް ޚާދިމު، އީސާގެފާނާއި ދެކޮޅު ހެދި. 28 މިމީހުން އެކުރި އެހުރިހާ ކަމަކީ އިނބަރަސްކަލާނގެ މަތިވެރި ބާރުފުޅާއި އިރާދަފުޅުގައި ހިންމެވުމަށް ހަމަޖެހިފައިވީ ކަންތައްތައް. 29 މާތްރަސްކަލާކޯ! އެމީހުން އެކުރާ އިންޒާރުތަކުގެ އަޑު އައްސަވާ ވޮޑިގަންނަވާ. އިނބަރަސްކަލާނގެ ޚާދިމުން ކަމުގައިވާ އަޅަމެންނަށް ބިރެއް ނެތި އިނބަރަސްކަލާނގެ ބަސްފުޅުތައް އަންގައިދިނުމަށް ބާރުދެއްވާފާނދޭ. 30 އަދި މީސްތަކުންގެ ބަލިތަކަށް ޝިފާ ދެއްވާ މުޢުޖިޒާތްތައް ދައްކަވާ އިނބަރަސްކަލާނގެ މާތް ޚާދިމު އީސާގެފާނު މެދުވެރިކުރައްވާ އިނބަރަސްކަލާނގެ މަތިވެރި ބާރުފުޅު މީސްތަކުންނަށް ދައްކަވާފާނދޭ.“\n31 އެމީހުން ދުޢާ ކޮށް ނިމުނުވަގުތު ދުޢާ ކުރުމަށް އެމީހުން އެއްވެތިބި ތަން ގުޑައިގެން ދިޔައެވެ. އަދި އެމީހުންގެ މައްޗަށް މާތްރޫޙުފުޅުގެ❖ މާތްރޫޙުފުޅު: މާތްރޫޙުފުޅަކީ މާތްރަސްކަލާނގެ ރޫޙުފުޅެވެ. މިރޫޙުފުޅަކީ މާތްރަސްކަލާނގެ ޚާއްސަ ކުރައްވާ ފޮނުއްވި އަލްމަސީޙު ކަމުގައިވާ އީސާގެފާނު ޤަބޫލުކުރާ މީހުންނަށް މާތްރަސްކަލާނގެ ދެއްވާ ހަދިޔާއެކެވެ. އެކަލޭގެފާނުގެ ބަސްފުޅުތަކުގެ އަޑުއަހާ އެބަސްފުޅުތަކަށް ކިޔަމަންވާ މީހުންނަށް މާތްރޫޙުފުގެ އެހީތެރިކަން ލިބޭނެއެވެ. އަދި އީސާގެފާނު މެދުވެރިކޮށް ދެއްވި ދިންނަވާނޭ މަގުން އުޅުމަށް ވެސް މާތްރޫޙުފުޅު މީސްތަކުންނަށް އެހީތެރިވެދެއްވާނެއެވެ. މާތްރޫޙުފުޅުގެ ސަބަބުން އެރޫޙުފުޅު އެމީހަކާއި އެކުގައިވާ މީހަކަށް ފާފައިން ދުރުވެގެން އުޅުމަށް ބާރުލިބޭނެއެވެ. ބާރުފުޅު ވެރިވިއެވެ. އެއަށް ފަހު ބިރެއް ނެތި އެމީހުން މާތްރަސްކަލާނގެ ބަސްފުޅުތައް މީސްތަކުންނަށް ހާމަކޮށް ކިޔާދެމުން ގެންދިޔައެވެ.\nއީމާންވެތިބި މީސްތަކުންގެ އަތުގައިވީ ހުރިހާ އެއްޗެއް އެކަކު އަނެކަކަށް ދިން\n32 އީސާގެފާނަށް އީމާންވެގެންވީ އެންމެން އެއްބައިވަންތަވެ އެކަކު އަނެކަކާއި ދޭތެރޭ ވަރަށް ގާތްކަން ބާއްވާ އެކުވެރިކަން މަތީ އުޅުނެވެ. އަދި އެކަކުގެ މުދަލާއި ތަކެއްޗަކީ ވެސް އަނެކަކުގެ ވެސް އަމިއްލަ އެއްޗިހި ކަމަށް ދެކި ދީލަތިކަމާއި އެކު އެމީހުންގެ މެދުގައި އެ ތަކެތިން ހަމަހަމަ ގޮތުގައި ބޭނުންކޮށް އުޅުނެވެ. 33 ޔަޤީންކަމާއި ސާބިތުކަމާއި އެކު އީސާގެފާނުގެ މަންދޫބުން މީސްތަކުންނަށް އީސާގެފާނު އަވަހާރަވުމަށް ފަހު އަލުން ދިރިދުނިޔެއަށް ވަޑައިގެން،❖ އަލުން ދިރި ދުނިޔެއަށް ވަޑައިގަތުން: މިއީ މަރުވުމަށް ފަހު އަލުން ދިރުމެވެ. އީސާގެފާނު އަވަހާރަވުމަށް ފަހު އަލުން ދިރި ދުނިޔެއަށް ވަޑައިގަތުމުގެ ސަބަބުން އެކަލޭގެފާނުގެ ހަށިކޮޅު ކުނިވެ ނެތިގެން ނުދާކަން އެނގި ހާމަވެއެވެ. އެއީ މަރަކަށް އެކަލޭގެފާނު މައްޗަކަށް ބާރެއް ނުހިންގޭނެތީއެވެ. އެކަލޭގެފާނީ ހޮދު ދިރިހުރުމެވެ. އެކަލޭގެފާނު ދުވަހަކުވެސް މަރުވެ ނެތިގެނެއް ނުދާނެއެވެ.ދިރިހުންނެވި ކަމުގައި އަންގައިދެމުން ގެންދިޔައެވެ. އަދި މާތްރަސްކަލާނގެ އީސާގެފާނަށް އީމާންވެގެން ތިބި ހުރިހާ އެންމެންނަށް ވަރަށް ބޮޑަށް ރަޙުމަތް ލެއްވިއެވެ. 34-35 އެމީހުންނަށް އެއްވެސް އެއްޗަކަށް ދައްޗެއް ނުވެއެވެ. އެއީ އެމީހުންގެ ތެރެއިން ބިމާއި ގޯތީގެ ދޮރު ހުރިމީހުން އެމީހުންގެ ބިން ނުވަތަ ގެ ވިއްކާލާ ލިބުނު ހުރިހާ ފައިސާ ގެނެސް އީސާގެފާނުގެ މަންދޫބުންގެ އަތަށް ދެއެވެ. އަދި މަންދޫބުން އެމީހުންގެ ތެރެއިން ބޭނުމަކު ޖެހިފައިވާ މީހުންނަށް އެފައިސާ ބަހާލައެވެ.\n36-37 އީސާގެފާނަށް އީމާންވީ މީސްތަކުންގެ ތެރެއިން މި ފަދައިން ކަން ކުރި އެކަކީ ލާވީގެ ދަރިކޮޅުގެ ޔޫސުފުއެވެ. މި ޔޫސުފަކީ ސައިޕުރަސްގެ މީހެކެވެ. އޭނާގެ އަތުގައި ވީ ދަނޑުބިމެއް ވިއްކާލާ އެ ލާރި ގެނެސް އީސާގެފާނުގެ މަންދޫބުންނާއި އޭނާ ހަވާލު ކުރިއެވެ. މި ޔޫސުފުއަށް މަންދޫބުން ބަރުނައްބާސް އޭ ކިޔާ ނަންދިނެވެ. ބަރުނައްބާސްގެ މާނައަކީ އެހެން މީހުންނަށް ހިތްވަރު ދޭ މީހާ އެވެ.\n❖4:1 ސާދުސީން: މި މީހުންނަކީ ބަނީއިސްރާއީލުގެ ދީނުގެ މަޒުހަބެކެވެ. އެމީހުން ޤިޔާމަތް ވާނެކަމެއް ޤަބޫލެއް ނުކުރެއެވެ. އަދި މަރުވުމަށް ފަހު އަލުން ދިރި ނިމުމެއް ނުވާ ދުނިޔެއާއި ކުރިމަތި ލާން ޖެހޭނެ ކަމަކަށް ވެސް އެމީހުން ޤަބޫލެއް ނުކުރެއެވެ. ބަނީއިސްރާއީލުގެ މުއްސަނދިން މިމީހުންނަށް ވަރަށް ބޮޑަށް ތާއީދުކުރިއެވެ.\n*4:1 ސާދުސީންނަކީ ވެސް ބަނީއިސްރާއީލުގެ މަޒުހަބެއްގެ ބަޔެކެވެ. މަރުވުމަށް ފަހު މީހުން ދިރޭނެ ކަމަކަށް ސާދުސީން ގަބޫލެއް ނުކުރެއެވެ.\n❖4:23 ބޮޑު އިމާމުން: ”އިމާމުން“ ބަލާ.\n❖4:26 އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ.\n❖4:31 މާތްރޫޙުފުޅު: މާތްރޫޙުފުޅަކީ މާތްރަސްކަލާނގެ ރޫޙުފުޅެވެ. މިރޫޙުފުޅަކީ މާތްރަސްކަލާނގެ ޚާއްސަ ކުރައްވާ ފޮނުއްވި އަލްމަސީޙު ކަމުގައިވާ އީސާގެފާނު ޤަބޫލުކުރާ މީހުންނަށް މާތްރަސްކަލާނގެ ދެއްވާ ހަދިޔާއެކެވެ. އެކަލޭގެފާނުގެ ބަސްފުޅުތަކުގެ އަޑުއަހާ އެބަސްފުޅުތަކަށް ކިޔަމަންވާ މީހުންނަށް މާތްރޫޙުފުގެ އެހީތެރިކަން ލިބޭނެއެވެ. އަދި އީސާގެފާނު މެދުވެރިކޮށް ދެއްވި ދިންނަވާނޭ މަގުން އުޅުމަށް ވެސް މާތްރޫޙުފުޅު މީސްތަކުންނަށް އެހީތެރިވެދެއްވާނެއެވެ. މާތްރޫޙުފުޅުގެ ސަބަބުން އެރޫޙުފުޅު އެމީހަކާއި އެކުގައިވާ މީހަކަށް ފާފައިން ދުރުވެގެން އުޅުމަށް ބާރުލިބޭނެއެވެ.\n❖4:33 އަލުން ދިރި ދުނިޔެއަށް ވަޑައިގަތުން: މިއީ މަރުވުމަށް ފަހު އަލުން ދިރުމެވެ. އީސާގެފާނު އަވަހާރަވުމަށް ފަހު އަލުން ދިރި ދުނިޔެއަށް ވަޑައިގަތުމުގެ ސަބަބުން އެކަލޭގެފާނުގެ ހަށިކޮޅު ކުނިވެ ނެތިގެން ނުދާކަން އެނގި ހާމަވެއެވެ. އެއީ މަރަކަށް އެކަލޭގެފާނު މައްޗަކަށް ބާރެއް ނުހިންގޭނެތީއެވެ. އެކަލޭގެފާނީ ހޮދު ދިރިހުރުމެވެ. އެކަލޭގެފާނު ދުވަހަކުވެސް މަރުވެ ނެތިގެނެއް ނުދާނެއެވެ.


ނުބައި ވަސްވާސްތައް ހިތަށް ވަނުމަކީ، އީމާންކަން ހިތުގައި ނެތުމުން މެދުވެރިވާ ކަމެއް ނޫނެވެ. އަދި އެއީ ތިމާ އީމާންކަމުން ބޭރު ކުރުވާ ކަމެއްވެސް ނޫނެވެ. އީމާންވީ މީސްތަކުންގެ ހިތްތަކަށްވެސް ބައެއްފަހަރު އިތުރަށް ވިދާޅުވުމަށް...\nޝައްކުތަކާއި ވަހުމުތައް ގިނަވުމުގެ މައްސަލައަކީ ވަރަށް ގިނަ ބަޔަކަށް ކުރިމަތިވާ ކަމެކެވެ. އެކި މީހުންނަށް ޝައްކުތަކާއި ވަހުމުތައް އުފެދެނީ އެކި ކަންކަމުގައެވެ. ބައެއް މީހުންނަށް، ޠަހާރަތުގެ ކަންތައްތަކުގަ އާއި ނަމާދުގެ އިތުރަށް ވިދާޅުވުމަށް...\n“ޤިޔާމަތްވުމުގެ ވަގުތު ގާތްވެއްޖެއެވެ. އަދި ހަނދު ފެޅިއްޖެއެވެ.”(އަލްޤަމްރު 1) “ފަހެ، ލޯތަކަށް ޙައިރާކަންލިބި ތަރަތަރަލާހިނދެވެ.(7) އަދި ހަނދު ކޭތަހިފައި އެއިން އަލިކަން ފިލައިދާހިނދެވެ.(8) އަދި އިރާއި، ހަނދު އެއްވާހިނދެވެ.(9) އެދުވަހުން އިތުރަށް ވިދާޅުވުމަށް...\nއެކެއް: މާތް ﷲ އަށް ތަޤުވާވެރިވުން (وَرَحْمَتِي وَسِعَتْ كُلَّ شَيْءٍ فَسَأَكْتُبُهَا لِلَّذِينَ يَتَّقُونَ وَيُؤْتُونَ الزَّكَـاةَ وَالَّذِينَ هُم بِآيَاتِنَا يُؤْمِنُونَ) (الأعراف : 156 ) އިތުރަށް ވިދާޅުވުމަށް...\nއިންސާނުން ޚަލްޤު ކުރެއްވުމުގެ މަޤްޞަދަކީ ތައުޙީދު ކަމުގައިވުން، މާތް ﷲ ވަޙީކުރައްވާފައިވެއެވެ. ﴿ وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ ﴾ (الذاريات 56) މާނައީ: “އަދި ތިމަން އިތުރަށް ވިދާޅުވުމަށް...\nފާފަ ފުއްސަވާ ސަބަބުތައް\nމާތް ﷲ ވަޙީކުރައްވާފައިވެއެވެ. “وَإِنِّي لَغَفَّارٌ لِّمَن تَابَ وَآمَنَ وَعَمِلَ صَالِحًا ثُمَّ اهْتَدَى” [طه: 82] މާނައީ: “ތައުބާވެ ޞާލިޙު ޢަމަލުކޮށް، އެއަށްފަހު ތެދުމަގުގައި ދެމިހުރެއްޖެ މީހާއަށް އިތުރަށް ވިދާޅުވުމަށް...\nއިންސާނާގެ ހުރިހާވެސް ރައުސްމާލަކީ އޭނާ މިދުނިޔޭގައި ހޭދަކުރާ މަދު ވަގުތުކޮޅެވެ. އޭނާގެ ޢުމުރަކީ ކަނޑައެޅިފައިވާ މަދު ދުވަސްކޮޅެކެވެ. ދިރިއުޅުމާއި މެދުވިސްނާލައިފިނަމަ ފެންނާނީ މަދު ހިނދުކޮޅުތަކެކެވެ. އެ ހިނދުކޮޅުތަކުގެ ބޭނުން ހެޔޮގޮތުގައި އިތުރަށް ވިދާޅުވުމަށް...\nޢަޤީދާއަކީ ޤަބޫލުކުރާ ކަންތައްތަކަށް ކިޔާ ނަމަކެވެ. މީހަކު ޤަބޫލުކުރާ ޤަބޫލުކުރުން ޢަޤީދާއަކަށް ވަނީ އެއްވެސް ޝައްކެތްނެތި އަމިއްލަ އިޚްތިޔާރުގައި ހިތުގެ ހަމަޖެހުމާއި އެކު އެކަމެއް ޤަބޫލުކުރުމުންނެވެ. އަދި އެޤަބޫލުކުރިކަންތައް އޭނާގެ އިތުރަށް ވިދާޅުވުމަށް...\nޖިންނީންނާއި އިންސީންވެސް އުފެއްދެވުނީ މާތް ﷲ އަށް އަޅުކަން ކުރުމަށް ކަމުގައިވަނީ އަންގަވާފައެވެ. ﷲ ތަޢާލާ ވަޙީކުރައްވާފައިވެއެވެ. “وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ (56) مَآ أُرِيدُ އިތުރަށް ވިދާޅުވުމަށް...


އެފިނިމެންދަން 8 – Esfiya\n” އިޝާން….އަޅުގަނޑަށް އެނގޭ އިޝާން ތިޔަސުވާލު ކުރީ ކީއްވެގެންކަން…..އެކަމަކު އިޝާން ގޯސްގޮތަކަށް އަޅުގަނޑާމެދު ވިސްނުމުގެ ކުރިން ވަރަށް މުހިއްމު ވާހަކައެއް އަޅުގަނޑު ބުނެލަން ބޭނުން….އެއީ އަދި އިތުރުމީހަކަށް ނޭނގޭ ސިއްރެއް….އަޅުގަނޑާ ނީލާގެ ކައިވެނިވަނީ ހަމަޖެހިފަ…..އިރާދަކުރެއްވިއްޔާ…މާގިނަދުވަހެއްނުވެ އަޅުގަނޑުމެން ކައިވެނިކުރާނަން….” އަނިލްގެ ވާހަކަ އަޑުއަހާފައި އިޝާންއަށް ލިބުނު ހައިރާންކަމުން ބަސްހުއްޓުނެވެ. އެއީ ތެދެއްކަން އޭނާ ގަބޫލުކުރާނީ ކިހިނެއް ހެއްޔެވެ؟ ނީލާ ލޯބިވަނީ އިޝާންދެކެއެވެ. ނީލާގެ ލޯތްބާއި އޭނާގެ ހަށިގަނޑުވެސް ވަނީ އިޝާންއަށް ހިބައިން ދީފައެވެ. ވީއިރު ނީލާ އަނިލްއާ ކައިވެނިކުރާނީ ކިހިނެއް ހެއްޔެވެ؟\n” ތީހަމަ ތެދެއްތަ؟….މިބުނީ ސަރ އާ މޭމްއާ ދެމީހުން އުޅެނީ ލޯބީގެގޮތުން ގުޅިގެންތަ…..މޭމްވެސް ލޯބިވޭތަ ސަރދެކެ؟..” އިޝާންހުރީ ހަގީގަތް އޮޅުންފިލުވަން ނުހަނު ބޭނުންވެފައެވެ.\n” ހަމަގައިމުވެސް އަޅުގަނޑު ވަރަށްލޯބިވޭ ނީލާދެކެ…އަދި ނީލާވެސް ހިތުން ރުހުމުން ކައިވެންޏަށް އެއްބަސްވީ….ލޯބިވާ ވާހަކަ ދުލުން ނުބުންޏަސް ލޯބިވާތީދޯ އެއްބަސްވާނީ….އަދި ނީލާގެ މައިންބަފައިންނާ ވާހަކަ ދައްކައިގެން ކައިވެނިކުރާނެ ދުވަހެއްވެސް ކަނޑައަޅަން އޮތީ ނިންމާފަ…..މިރޭ އިރާދަކުރެއްވިއްޔާ އެކަންވެސް ކުރާނަން…..އެކަމަކު މީއަދި ސިއްރެއް އިނގޭ!….އިޝާންވެސް އަދި މިސިއްރު ހިފަހައްޓައިދިނިއްޔާ ރަނގަޅީ…” އިޝާންގެ ކޮނޑުގައި އަތްބާއްވާލަމުން އަނިލް ބުނެލިއެވެ. އޭރު އިޝާންގެ ހިތުގައިވަނީ ހައިޖާނެއް އުފެދިފައެވެ. އޭނާއަށްވަނީ ނީލާއާމެދު ވިސްނަންވީ އެއްޗެއް ނޭނގިފައެވެ.\n” އިޝާން!…ކިހިނެއްވީ؟…ކީއްވެ އެއްޗެއް ނުބުނީ….އަނެއްކާ އަހަރެން މިދެއްކި ވާހަކަ ގަބޫލު ނުކުރެވެނީތަ؟…..ޝައްކު ކުރެވެންޏާ މައްސަލައެއްނެތް ނީލާގާތު އަހާލިޔަސް….ޔަގީންވާނެ އޭރުން….” އިޝާން ޖަވާބެއްނުދީހުރުމުން އަނިލް ބުންޏެވެ.\n” ނޫނޭ…އަޅުގަނޑު ޝައްކެއް ނުކުރަން….އަދި އަޅުގަނޑު އެއްވެސް މީހެއްގާތު ނުބުނާނަން ތިވާހަކައެއް….އޯކޭ!…އަޅުގަނޑު ގޮސްލީމި..” އިޝާން ހަލުވި ފިޔަވަޅުތަކެއްގައި ސުކޫލުން ނުކުތެވެ. މިސްރާބު ގެއްލިފައިވާ އުޅަނދެއްފަދައިން އިޝާން މަގުހުރިގޮތަށް ހިނގަމުންދިޔައެވެ. އޭނާގެ ސިކުނޑިވަނީ ސުވާލުން ފުރިފައެވެ. ނީލާއަކީ ކޮންކަހަލަ އަންހެން ކުއްޖެއް ހެއްޔެވެ؟ ނީލާގެ ހަގީގަތަކީ ކޮބާ ހެއްޔެވެ؟ ނީލާއަކީ ރޭގަނޑު އިޝާންގެ ލޯބިވެރިޔާއެވެ. ދުވާލު އަނިލްގެ ވާންއުޅޭ އަނބިމީހާއެވެ. އަލަތު ކައިވެނިކުރަން އުޅޭ އަންހެން ކުއްޖަކު ތިމާގެ ވާންއުޅޭ ފިރިމީހާ ފިޔަވައި އިތުރުމީހަކު އޭނާގެ ހަށިގަނޑުގައި ބީހިލުމުގެ ހުއްދަވެސް ނުދޭނެކަން ގައިމެވެ. ނަމަވެސް ނީލާވަނީ އޭނާގެ ހުރިހާ އެއްޗެއް އިޝާންއަށް ދީފައެވެ. ހިތުންރުމުންނެވެ. ވީއިރު ނީލާގެ ފަރާތުން އަނިލްއަށް ދެވޭނީ ކޮން އުފަލެއް ހެއްޔެވެ؟ ކޮން ލޯތްބެއް ހެއްޔެވެ؟ އަނިލްއާ ކައިވެނިކުރަން ބޭނުންވާއިރު އިޝާންއާއެކު ގުޅުން ހިންގީ ކީއްވެގެން ހެއްޔެވެ؟ އަނިލްއަށް އާބަސްބުނެފައި އިޝާންއަށް ލޯބިހުށަހެޅީ ކީއްވެގެން ހެއްޔެވެ؟ ނީލާ ދެފިރިހެނުންގެ ހިތާކުޅުމުގެ ބޭނުމަކީ ކޮބާ ހެއްޔެވެ؟ އަނިލްއާ ކައިވެނިކުރަން އުޅޭކަން އިޝާންއަށް ސިއްރުކުރިއިރު، އިޝާންއާއެކު ހިންގި ލޯބީގެ ގުޅުން އަނިލްއަށް ރޭކާ ނުލާނޭކަންވެސް ކަށަވަރެވެ. ނީލާއަކީ ހަމަ އެހާ ގޮތެއްނެތް އަންހެނަކީ ހެއްޔެވެ؟ އެއީ މައުސޫމު ސިފައެއްގައިހުރި މަކަރުވެރިޔަކީ ހެއްޔެވެ؟\n” ނޫން..ނޫން…ނީލް ލޯބިވަނީ ހަމައެކަނި އަހަރެންދެކެ…..ނީލް އަހަރެންނަކަށް އެހެނެއް ނަހަދާނެ…..އަހަރެންނަކަށް އޮޅުވައެއް ނުލާނެ” އިޝާންއަށް ބޭއިޚްތިޔާރުގައި އޭނާގެ ހިތް އެދޭގޮތަށް ބުނެވުނެވެ. ހަގީގަތަކީ ކޮބައިކަން ނޭނގުނު ނަމަވެސް ހިތްބުނަނީ ނީލާއަކީ ރަނގަޅު ކުއްޖެއްކަމަށެވެ. ނީލާއާމެދު ގޯސްކޮށް ވިސްނާކަށް އިޝާން ބޭނުމެއް ނުވެއެވެ. ނަމަވެސް އަނިލް ދެއްކިވާހަކަ ތަކާމެދުވެސް އިޝާން ވިސްނިއެވެ. އަނިލްވެސް ނީލާއާމެދު އެވަރުގެ ބޮޑުދޮގެއް ނުހަދާނެކަން އިޝާންއަށް ޔަގީންވެއެވެ. އަނެއްކާ ނީލާއަށް އަނިލްއާ ކައިވެނިކުރަން މަޖުބޫރުވީބާއެވެ. އިޝާންދެކެ ލޯބިވާ ވާހަކަވެސް ބުނީހަމަ ކުއްލިއަކަށެވެ. ޔަގީނުންވެސް ކޮންމެވެސް ގޯހެއް އެބައުޅެއެވެ.\nގެޔަށްވަދެވުމާއެކު އިޝާން ކޮޓަރިއަށްވަދެ އެނދުމައްޗަށް ވެއްޓިގަތެވެ. ވިސްނަމުން ގޮސް މިހާރު އޭނާގެ ބޮލުގައިވެސް ރިއްސަން ފަށައިފިއެވެ. އެނދުގައި އޮށޯތުމާއެކީ ނީލާގެ ގައިންދުވި ސެންޓްވަސް ނޭފަތުގައި ޖެހުނެވެ. އެހަނދާންތަކުން އަނެއްކާވެސް ސިކުނޑިއަށް އުނދަގޫކުރަން ފެށިއެވެ. ރޭގައި ނީލާގެ ފަރާތުން ލިބުނު ލައްޒަތުގެ ރަހަ ފިލާނުދަނީސް މިލިބުނީ ކޮންފަދަ ޚަބަރެއް ހެއްޔެވެ؟ ނީލާ އޭނާގެ ޙަޔާތަށްއައީ ވަގުތީގޮތުން ހެއްޔެވެ؟ ހަމައެކަނި އެންމެ ރެއެއްގައި އޭނާގެ މިލްކަކަށް ވުމަށްފަހު އުމުރަށް އެހެންމީހެއްގެ ހައްޤަކަށް ވަނީ ހެއްޔެވެ؟\n” ކީއްވެ ނީލް އަހަރެންނަށް އޮޅުވާލީ…..ކީއްވެ ނީލް ތިގޮތަށް ތިކަންތައްކުރީ…..ކޮންމަޖުބޫރެއް އޮވެގެން އަނިލްއާ ކައިވެނިކުރަން އެއްބަސްވީ؟….” އިޝާން ހިތާހިތުން ޝަކުވާކުރަމުން ދިޔައެވެ. އޭނާގެ އެސުވާލުތަކުގެ ޖަވާބުދެވޭނެ ފަރާތަކީވެސް ހަމައެކަނި ނީލާއެވެ. ކޮންމެގޮތަކުންވެސް އެސުވާލުތަކުގެ ޖަވާބު ހޯދަން އޭނާބޭނުމެވެ. އިޝާން އިރުކޮޅަކު ވިސްނަން އޮތުމަށްފަހު ތެދުވެގެން ކޮޓަރިން ނުކުތެވެ.\nއިޝާން އެއްވެސް އެއްޗެއް ނުކައި އަނެއްކާވެސް މިސްރާބުޖެހީ ސުކޫލަށް ދިއުމަށެވެ. ބަނޑުހައިކަން އިހުސާސް ވާވަރަށްވުރެ އޭނާގެ ސިނކުޑިއަށްވަނީ ބުރަވެފައެވެ. އިސްދަށަށް ޖަހައިގެން ހިނގާފައިދަނިކޮށް، ކުއްލިއަކަށް ގެޔަކުން ނުކުތް އަންހެނަކު އިޝާންގެ ގައިގާޖެހިފައި ވެއްޓެން އުޅުނެވެ. އިޝާން އަވަހަށް އެމީހާ ހިފެހެއްޓިއެވެ. އެމީހާގެ މޫނުފެނުމާއެކު އިޝާން ހުއްޓުން އަރާގޮތްވިއެވެ..\n” މަންމާ!…ނަސީބެއްނު ދުއްވާ އެއްޗެއްގަ ނުޖެހުނުކަން….” އިޝާން ސިހިފައި ބަލާލިއިރު އަނިލް ދުވެފައި ކަހަލަ ގޮތަކަށް އެގެއިން ނުކުންނަނީއެވެ. އިޝާން ހައިރާންވެފައި އަނިލްއަށް ބަލަން ހުއްޓެވެ. އަނިލް އައިގޮތަށް އައިސް އެއަންހެންމީހާގެ ގައިގާ ހިފެހެއްޓިއެވެ.\n” އިޝާން….ތޭންކްސް….މަންމަ ނުކުމެގެން ތަނަކަށް ދިޔުމުގެ ކުރިން ހިފަހައްޓާދިނީތީ…..މަންމައަކީ ވަރަށް ބަލިމީހެއް….ބޭރަށް ގޮސްފިއްޔާ އެކަނި ގެޔަށް އަންނާކަށްވެސް ނޭގޭނެ……ނަސީބެއްނު ސައިކަލެއް ކަހަލަ އެއްޗެއް ނައިކަން…..އިޝާން އާދޭ އެތެރެއަށް އެއްޗެއް ބޯލަން…” އަނިލް އޭނާގެ މަންމަ ގޮވައިގެން ގޭތެރެއަށް ހިނގައިގަންނަމުން ބުންޏެވެ. ބޭއިޚްތިޔާރުގައި އިޝާންއަށްވެސް އަނިލްގެ ފަހަތުން އެގެޔަށް ވަދެވުނެވެ. އަނިލް އޭނާގެ މަންމަ ސިޓިންރޫމުގެ ސޯފާއެއްގައި މަޑުމަޑުން ބޭންދިއެވެ.\nއިޝާން އަދިވެސް ހުރީ އަނިލްގެ މަންމަގެ މޫނަށް ބަލަހައްޓައިގެން ބަސްހުއްޓިފައެވެ. އޭނާ އެހާވަރަށް ހުއްޓުން އަރާފައި އެހުރީ ސަބަބެއްނެތި އެއް ނޫނެވެ. އެއީ މިހުރިހާ ދުވަހު އޭނާ ހޯދަމުން އައި އޭނާގެ ލޯބިވާ މަންމަކަން ފުރަތަމަ ފެނިލުމުންވެސް އޭނާއަށް އެނގިއްޖެއެވެ. އެމޫނުގައި އަދިވެސް ޒުވާންއިރުގައި ހުރި ރީތިކަން ފަނޑުނުވެ އެބަހުއްޓެވެc. އޭނަގެ އަތުގައި ހުރިފޮޓޯތަކުން ފެންނަ ވަރަށްވުރެވެސް ދޮނެވެ. އުމުރުން ދުވަސްވުމުންނާއި ކުޑަކޮށް ފަލަވެފައިހުރުމުން ތަފާތުކަމެއްހުރި ނަމަވެސް އެއީ ހަމަ އޭނާގެ މަންމައެވެ. އެކަމަކު އަނިލް އެއީ ކާކު ހެއްޔެވެ؟ އޭނާގެ ބޭބެއެއްހުރި ވާހަކައެއް މާމަ ނުބުނެއެވެ. އަދި އޭނަނޫން އިތުރުދަރިއެއް މަންމަގެ ހުރިކަމެއްވެސް އޭނައަށް އެނގިފައެއް ނެތެވެ. ނަމަވެސް އެއީ ހަމަ އޭނާގެ މަންމަކަމުގައި އޭނާގެ ހިތްބުނަމުންދިޔައެވެ. މަންމަގެ މައުސޫމު މޫނަށް ބަލަން ހުއްޓައި އިޝާންގެ ލޮލަށް ކަރުނަ ޖަމާވިއެވެ. ސިއްރު ސިއްރުން އިޝާން ކަރުނަ ފުހެލިއެވެ.\n” އިޝާން ކިހިނެއްވީ؟….ހާދަ ހައިރާންވެފަ ތިހުރީ؟…..އިޝާންއަށް އަދި އަލަށްދޯ އަހަރެންގެ މަންމަ ތިފެނުނީ…..އާދެބަލަ!…މިތާ އިށީނދެބަލަ!…” އަނިލް ޖެހިގެން ހުރި ސޯފާއަށް އިޝާރާތްކުރަމުން ބުންޏެވެ. އިޝާން މަޑުމަޑުން ގޮސް އޭނާގެ މަންމައާއި ދާދިގާތުގައި އިށީނދެ މަންމަގެ މޫނަށް ބަލާލިއެވެ. މަންމަވެސް ބީރައްޓެހި ނަޒަރަކުން އިޝާންގެ މޫނަށް ބަލަމުންދިޔައެވެ.\n” މަންމާ!…މީ އިޝާން….. އަހަރެންނާއެކު އޮފީހުގަ މަސައްކަތްކުރާ ކުއްޖެއް….” އަނިލް އޭނާގެ މަންމައަށް އިޝާން ތައާރަފުކޮށްދިނެވެ.\n” މަންމަ އަދި މިއުޅެނީ ސައިނުބޮއެޔޭދޯ….މަންމަސައިބޯނީ އަހަރެންނާއެކީ އަބަދުވެސް…..މަންމަކާނީ އަހަރެންއަތުން….ދޯމަންމާ!….ހިނގާދާން ކާން….އިޝާންވެސް އާދޭގޮތެއް ހަދާލަން….” އަނިލް އޭނާގެ މަންމަގެ އަތުގައި ހިފައިގެން ތެދުވަމުން އިޝާންވެސް އައުމަށް އެދުނެވެ. އިޝާންވެސް ކިޔަމަންތެރި ކަމާއެކު އަނިލްގެ ފަހަތުން ކާކޮޓަރިއަށް ދިޔައެވެ. އަނިލް އޭނާގެ މަންމައަށް ރޮށިކޮށައިދީ މޮޑެދީހެދި މަންޒަރުބަލަން އިޝާންއިނީ ހައިރާން ވެފައެވެ. އަނިލްފަދައިން އޭނާއަށްވެސް މަންމައަށް ޚިދުމަތްކުރުމުގެ ޝަރަފު ލުބުނު ނަމައޭ ހިތަށްއެރިއެވެ. އިޝާން ކަޅިޖަހާނުލައި މަންމަގެ މޫނަށް ބަލާކަން އަނިލްއަށްވެސް ފާހަގަ ކުރެވުނެވެ.\n” އިޝާން….މަންމަ ބިރުގަންނާނެ…ނުދަންނަމީހުން އެހާވަރަށް ބަލަންޏާ…..މަންމަ ހުންނަލެއް ލޯބިކަމުން މީހުން ވަރަށް ބަލާނެ…..އެކަމަކު ޑޮކުޓަރ މަނާކޮށްފަ އޮންނަނީ މީހުން ގިނަތަންތަނަށްވެސް ނެރެން…..އެކަމަކު މާބޮޑަށް އެކަނި ދޫކޮށްނުލާންވެސް އަންގާފައޮތީ….” އަނިލް ވަރަށް ދެރަވެލާފައި މަންމަގެ ހާލަތު ކިޔައިދިނެވެ. އިޝާން އަވަސް އަވަހަށް އިސްޖަހާލިއެވެ. އަނިލް ވަރަށް ލޯތްބާއެކު ކުޑަކުއްޖަކަށް ކާންދޭން ފަދައިން ސަމުސަލުން ލަވައިގެން މަންމަޔަށް ކާންދެމުން ދިޔައެވެ. މަންމަވެސް ހިނިތުންވެ އިނދެ ކަމުން ދިޔައެވެ. އިރު އިރުކޮޅުން މަންމަ އިޝާންއަށް ވެސް ބަލާލައެވެ. ދެފަހަރަކު އިޝާން ހީލުމުންވެސް މަންމަ އަޅާވެސް ނުލިއެވެ.\n” މަންމަ ނިމުނީދޯ…އާދޭ ތުންދޮންނަން.” މަންމަ ތެދުވުމާއެކު އަނިލް އަވަހަށް ގޮސް މަންމަގެ ތުންދޮއްވިއެވެ. މަންމަ ހިނިތުންވެލާފައި އަނިލްގެ ބޮލުގައި ފިރުމާލިއެވެ. އެމަންޒަރު ފެނުމުން އިޝާންގެ ހިތަށްތަދުވިއެވެ. އަނިލް މަންމަ ގޮވައިގެން ގޮސް މަންމަގެ ކޮޓަރިއަށް ލުމަށްފަހު އެނބުރި ކާކޮޓަރިއަށް އައެވެ.\n” އެއީ ހަމަ ސަރގެ އަސްލު މަންމަތަ؟….” އަނިލް އައިސް އިށީނުމާއެކު އިޝާން ޖެހިލުންވެ އިނދެ ސުވާލުކޮށްލިއެވެ.\n” ކީއްވެގެން ތިހެންތިއެހީ؟” އަނިލް ކުޑަކޮށް ހައިރާންވެފައި އިޝާންގެ މޫނަށް ބަލާލިއެވެ.\n” ސަރ އާ ވައްތަރުނޫންވީމަ..” އިޝާން އަވަސް އަވަހަށް ބުނެލިއެވެ.\n” އެހެންތަ؟….ވައްތަރެއްނޫން ދޯ!….އަސްލުބުނަން…..އިޝާން ނޫން އެހެންމީހުން ކުރަނީ ތިސުވާލެއްނޫން….އެމީހުން އަހަނީ ތީހަމަ އަނިލްގެ ދޮންމަންމަހޭ؟…ހެ ހެ ހެ އިޝާން ތިއެހީ އިދިކޮޅަށް….މީ އަހަރެންގެ އުފަން މަންމަ ނޫންނަމަވެސް އަހަރެންނަކަށް އެކަން އިހުސާސެއް ނުވޭ…..އަހަރެންގެ މަންމައަކީ މިގޭ މާމަޔަށް ދަރިޔަކު ނުލިބޭއިރު ގެނެސްގެން ގެންގުޅުނު އެހެން ރަށެއްގެ ޔަތީމު ކުއްޖެއް…..މަންމަބޮޑުވެގެން ބައްޕަޔާކައިވެނި ކުރީ މާމަމެންގެ ނުގަބޫލުގަ….ބައްޕައަކީ ކޮންމެވެސް ސިޔާސީ މައްސަލައެއްގަ މިރަށަށް އަރުވާލި އައްޑުއަތޮޅުމީހެއް….އެހެންވެ އަސްލު މާމަމެން ނުގަބޫލުވީ…..އޭރު މާމަޔަށް ދަރިޔަކުވެސް ލިބިއްޖެ….އެއީ މި މަންމަ….މި މަންމަ ވަރަށް ކުޑައިރު މާލެއަށް ކިޔަވަން ދިޔައީ…..އަހަރެން ވަރަށް ތުއްތުއިރު އަހަރެންގެ އަސްލު މަންމަ މަރުވީ…..އޭގެފަހުން މާމައާ ކާފަޔާ އަހަރެން ބަލާބޮޑުކުރީ…..މިމަންމަ ކިޔަވާނިމިގެން މާލޭން މީހަކާ އިނީ…އެކަމަކު އެވީ ވަރަށް ގޯސްމީހަކަށް….އެންމެފަހުން ކުއްޖަކުވެސް ލިބިފަހުއްޓާ މަންމަވަރިކޮށްފަ ދަރިފުޅުވެސް އަތުލާފަ ފޮނުވާލީ…..މާމަމެން ވަރަށްދެރަވި އެކަމާ….އަހަރެންވެސް ހަނދާންހުރޭ މިމަންމަ މާލޭން ގެނައި ދުވަސް…..އޭރު އަހަރެންނަށްވާނީ ދިހަވަރަކަށް އަހަރު…..މާމަމެންނަށް ހިތާމައެއް ލިބުނު ދުވަހު އަހަރެންގެ ބައްޕަ އެމީހުނާ އަޅާލީ….އެމީހުންނަށް މަންމަގެ ބަލިހާލާއިގެން ނުބެލިގެން އުޅެނިކޮށް ބައްޕަ މަންމަޔާ ކައިވެނިކުރީ…..ބައްޕަގެ ލޯތްބާއި އަޅާލުން ލިބުނީމަ ވަރަށްބޮޑުތަން ރަނގަޅުވި….ފަހުން މާމަމެންވެސް ބައްޕަދެކެ ވަރަށް ލޯބިވި…އަހަރެންނަށް މަންމަޔަކު ލިބުނީމަ އަހަރެންވެސް ވަރަށް އުފާވި…..މަންމަވެސް އަހަރެންދެކެ ވަރަށް ލޯބިވޭ…..ބައްޕަ މަންމަ ގެންގުޅެނީ ކުޑަކުއްޖަކު ގެންގުޅޭހެން….އެހެންވެ އަހަރެންނަށްވެސް އެގޮތަށް ކަންތައްކުރަން އާދަވީ….ބައްޕަ މަރުވަމުން ވަސިއްޔަތްކުރި ދުވަހަކުވެސް މަންމަޔަށް ދެރަގޮތެއް ނުހެދުމަށް…އަދި ވީހާވެސް ލޯބިން މަންމަ ބަލާދިނުމަށް…..އަހަރެން ވައުދުވިން އެގޮތަށް އެކަން ކުރުމަށް…..ވަރަށް ބޭސްވެސް ކޮށްފިން މަންމަޔަށް…..މަންމަޔަށްހުރީ އެލްޒައިމާޖެހިފަ….ޑޮކްޓަރުން ބުނީ އެއީ އެއްކޮށް ރަނގަޅުކުރެވޭ ބައްޔެއް ނޫނޭ….ދެން ދުވަސް ދުވަހުން ހޭވެސް ނެތޭނެ….މާމަބުނި މަންމަޔަށްހުރީ ސިހުރުވެސް ޖެހިފަޔޭ….އަހަރެންނަށްވެސް އެހެންހީވޭ…” އަނިލްގެ ވާހަކަތައް އަޑުއަހަން އިންއިރު އިޝާން އޭނާގެ ކަރުނަތައް ހިފަހައްޓައިގެން އިނީ ގަދަކަމުންނެވެ. ފެންކަޅިވެފައި އިންއިރު އޭނާއަށް އިނީ ހިންދިރުވާލަންވެސް އުނދަގޫވެފައެވެ.\n” އަހަރެންވެސް މިއިނީ ހަމަ ހައިރާންވެފަ ސަރ ގެ ރަނގަޅުކަމުން….” ހިތްވަރުކޮށްފައި އިޝާން އަނިލްއަށް ތައުރީފުކުރިއެވެ.\n” އަސްލު އަހަރެންނަކީ ދަރަނިވެރިއެއް……މާމަޔާ ކާފަ އަހަރެންގެ މަންމަޔާ އަހަރެންވެސް ބެލީ….އެމީހުންގެ އެހީތެރިކަން ލިބިގެން ބައްޕަޔަށްވެސް އަހަރެން މީހަކަށް ހެދުނީ……އަހަރެން އަބަދުވެސް ވަރަށް މަސައްކަތްކުރިން މޮޅަށް ކިޔަވަން……އަހަރެން އަޒުމް ކަނޑައެޅިން އަހަރެންދެކެ އެމީހުންވީ ލޯބީގެ ދެގުނަ އަހަރެން އެމީހުންދެކެ ވާނަންކަމަށް…..އެގޮތުގަ އަހަރެން މިމަސައްކަތް ކުރަނީ..” އަނިލް ހިނިތުންވެލިއެވެ.\n” ސަރ އަސްލުވެސް ވަރަށް ރަނގަޅު…..އަހަރެން ވަރަށް އުފާވޭ ސަރ މަންމަޔާމެދު އެހާ ރަނގަޅަށް ކަންތައްކުރާތީ…..ސަރ ތޭންކްސް..” އިޝާން ތެދުވެގެން ދަމުން އަނިލްއަށް ޝުކުރު އަދާކުރިއެވެ. އިޝާން ދޮރާދިމާއަށް ހިނގައިގަތް ވަގުތު މުސްކުޅި އަންހެނަކު ގޭތެރެއަށް ވަދެގެން އައެވެ.\n” އަނހާ! މީކޮން ކުއްޖެއް….އަނިލް ހޯދަންތަ؟…..އަނިލް ދަރިފުޅާ މިހިރީ ކުއްޖަކު ދަރިފުޅުހޯދަން އައިސް..” އިޝާންގެ ޖަވާބަކަށްވެސް ވިސްނާނުލާ އެމީހާ އަނިލްއަށް ގޮވަން ފެށިއެވެ.\n” މާމާ!…އިޝާންއާ ދިމާވެއްޖެ އަހަރެންނަށް…..އިޝާން! މީ އަހަރެންގެ މާމަ!…” އަނިލް ވަރަށް ލޯބިން އޭނާގެ މާމަގެ ކޮނޑަށް އަތްވައްޓާލުމަށްފަހު ގަޔާކައިރިކޮށްލަމުން ބުންޏެވެ. އިޝާންގެ މާމަފެނުމުން އޭނާ ވަރަށް އުފާވިއެވެ. ގޮވާލަންވެސް ބޭނުންވިއެވެ.\n” މާމަ ކިހިނެއްތަ؟..” އިޝާން ބެދިފައިވާ އަޑަކުން މާމަޔާ ސުވާލުކޮށްލިއެވެ. މާމަ އިޝާންގެ މޫނަށް ބަލަން ޖަވާބެއްބުދީ އިރުކޮޅަކު ހުއްޓެވެ. ހަމަ އެދަނޑިވަޅު ބޮލުގައި ތާކިހަލެއް އަޅައިގެންހުރި މުސްކުޅި ފިރިހެނަކުވެސް ދޮރާށިން އެތެރެއަށް ވަނެވެ.\n” އަނހާ! މިއޮއްއައީ ކާފަވެސް…..މިއަދު އިޝާންއަށް އަހަރެންގެ ފެމިލީ އެއްކޮށްތިފެނުނީ…’ އަނިލް ހިނިތުންވެލަމުން ކާފަވެސް އިޝާންއަށް ތައާރަފުކޮށްދިނެވެ. އިޝާންއަށް މިސްކިތުން ވަރަށް ގިނަ ފަހަރު ކާފަޔާ ބައްދަލުވެފައިވެއެވެ. އެހެންކަމުން އެއްވެސް ބީރައްޓެހިކަމެއްނެތި އިޝާން ކާފަޔާ ސަލާމްކުރިއެވެ. މަންމައާއި މަންމަގެ އާއިލާ ފެނުމުން އިޝާން އިންތިހާއަށް އުފާވިނަމަވެސް، ހަމަ އެވަރަށް އޭނާގެ ހިތަށް ތަދުވެސްވިއެވެ. އޭނާގެ ހަގީގަތް ހާމަކުރެވެން ނެތުމުންނެވެ. ގިނައިރު އެތާމަޑުކުރަން ވެއްޖެނަމަ އޭނަގެ ލޮލުގައި ހުރި ކަރުނަތައް އެމީހުންގެ ކުރިމަތީ ބަންޑުންވެދާނެތީ އިޝާން އަވަހަށް އެގެއިން ނުކުތެވެ.\nއިސްޖަހައިގެން ހިނގާފައި ދިޔައިރު އިޝާން އިރުއިރުކޮޅާ އަތުގެ ބޮޑުވާއިނގިލިން ކަރުނަތައް ފުހެލައެވެ. މިހާރު އިޝާންގެ ހިތަށް ކުރަމުންދާ އަސަރެއް ޚުދު އޭނާއަށްވެސް ނޭނގެއެވެ. އުފަލާ ހިތާމަޔާއި ޝަކުވާއާއި ހުރިހާ ޖަޒުބާތެއް އެކުވެގެން އޭނާގެ ހިތަށް ހަމަލާދެމުން ދަނީއެވެ. މިއަދު އޭނާ މިރަށަށް އައި ހަގީގީ މަޤުސަދު ހާސިލް ވެއްޖެއެވެ. އޭނާއަށް އޭނާގެ މަންމަ ފެނިއްޖެއެވެ. މަންމަ އުޅެނީ އޭނާ ހީކުރިފަދަ ދަތިހާލެއްގައި ނޫންކަން އެނގުމުން އޭނާ އުފާވިއެވެ. ދަރިއެއްގެ ލޯބިން މަހުރޫމުވުމުން އެޔަށްވުރެ ރަނގަޅު ދަރިޔެއް މަންމައަށް ވަނީ ލިބިފައެވެ. މާމައާއި ކާފަވެސް ގަދަވެ ހެޔޮހާލުގައި އެބަތިއްބެވެ.\nއޮފީސްތެރެއަށް ވަދެގެން ދިޔައިރުވެސް އިޝާންއަށް ވިސްނެމުންދަނީ މަންމައާއި މެދުގައެވެ. މަންމަ އެއްވެސް ވަރަކަށް އޭނަގެ މަތިން ހަނދާނެއް ނެތެވެ. އިޝާންގެ ނަން ބުނުމުންވެސް މަންމައަކަށް އޭނާގެ މަތިން ހަނދާނެއް ނުވިއެވެ. އެއީ މަންމަގެ އުފަންދަރިކަން އެނގުނަސް މަންމަ އުފާވާނެ ކަމެއްވެސް ނޭނގެއެވެ. މަންމަގެ އެއްވެސް ހަނދާނެއް ނެތަސް އިޝާން ހުރީ އިންތިހާއަށް މަންމަގެ ލޯތްބަށް ބޭނުންވެފައެވެ. ސިކުނޑީގެ ނުކުޅެދުންތެރިކަމެއް ހުރިނަމަވެސް މަންމަގެ ހިތްވަނީ ލޯބިން ފުރިފައިކަން މިއަދު ފެނުނު މަންޒަރުތަކުންވެސް އިޝާންއަށް ދޭހަވިއެވެ.\nއިޝާން އޭނާގެ ކެބިންއަށް ވަނުމުގެ ކުރިން ނީލާގެ ކެބިން ކައިރިއަށް ހުއްޓުނުއިރު ނީލާއެއް ނެތެވެ. އެންމެފަހުން ނީލާ ގެޔަށްދިޔައީތާއޭ އޭނަގެ ހިތަށްއެރިއެވެ. ކުޑައިރުކޮޅެއްފަހުން އަނިލްވެސް އައިސް އޮފީހަށް ވަދެއްޖެއެވެ. ނީނާގާތު ކޮންމެވެސް ވާހަކައެއް ދައްކާލުމަށްފަހު އަނިލް އޭނާގެ ކެބިންއަށް މިސްރާބުޖެހިއެވެ. ނީލާގެ ކެބިންއަށް އަނިލް ބަލާލީ ނީލާ ދިޔައީތޯ ޔަގީން ކޮށްލުމަށެވެ. ނީލާއަށް ނިދިފައި އޮތުމުން އަނިލް ދިޔައީ ނީލާއަށް ގޮވާލުމަށްފަހު ގެޔަށް ގޮސް އަރާމުކޮށްލުމަށް ބުނެފައެވެ. ނީލާވެސް ދާދި ފަސޭހައިން ގެޔަށްދާން އެއްބަސްވިއެވެ.\nގެޔަށް އައިގޮތަށް ސައިވެސް ނުބޮއެ ނީލާއޮތީ ނިދާފައެވެ. އޭނާގެ މަންމަ ގޮވާ ގޮވާ ވަރުބަލިވީފަހުން ނީލާ ލޯހުޅުވާލިއެވެ.\n“ދަރިފުޅު ބަލީތަ؟….މިދެދުވަހު ހާދަ ފާޑަކަށޭ ތިހުންނަނީ….އަނެއްކާ ކިހިނެއްވީ؟..” ނީލާގެ މަންމަ ހާސްވެފައި ސުވާލުކުރަންފެށިއެވެ.\n” ނޫނޭ މަންމާ…..މާބުރަކޮށް އުޅޭތީ ބޮލުގަ ރިއްސަނީ…..މާބޮޑުކަމެއް ނުވޭ….ބޭސްކައިގެން ނިދާލީމަ ރަނގަޅުވެދާނެ…..ނީލާ ހިނިތުންވެލަމުން މަންމައަށް ޖަވާބުދިނެވެ. ހަގީގަތުގައި ނީލާއަށްވެސް މަންމަ އެކުރާ ސުވާލުތަކުގެ ޖަވާބެއް ނޭނގެއެވެ. ނަމަވެސް މަންމަ ކަންބޮޑުވެދާނެތީ ދޮގެއް ހަދާލީއެވެ.\nޝެޝަން ނިމުނު އިރުވެސް ނީލާ އެނބުރި އޮފީހަކަށް ނައެވެ. އިޝާން ވިސްނާލިއެވެ. ނީލާ މާބޮޑަށް ނިންޖަށް ބަލިވީ ކަންނޭނގެއެވެ. އެކަމަކު މިރޭވެސް ނީލާ އޭނަގެ ގާތަށް އަންނާނެތާއެވެ. އޭރުން އޭނާގެ ހިތުގައި އުފެދިފައިވާ ހުރިހާ ސުވާލެއްގެ ޖަވާބު ހޯދިދާނެއެވެ. އިޝާން ލެޕްޓޮޕް ދަބަސްކޮނޑުގައި އަޅުވާލައިގެން އޮފީހުން ނުކުންނަން ހިނގައިގަތެވެ.\n” ދެން މިހާރު ދަންނަ ކަމަށްވެސް ހަދާނުލާ…….އަނެއްކާ އަހަރެންގެ ފަރާތުން ހިތްހަމަ ނުޖެހޭކަމެއް ފެނުނީތަ؟.” ޕްރިންޓް ރޫމުން ނުކުމެގެން އައިސް އިޝާންގެ ކުރިމައްޗަށް ހުއްޓުނު އަރޫނާ ޝަކުވާގެ ރާގެއްގައި ސުވާލުކޮށްލިއެވެ.\n” ނޫނޭ….ކީއްވެ އަހަރެން އަރޫދެކެ ހިތްހަމަ ނުޖެހެންވީ…..ތީއަހަރެންގެ ބެސްޓް ބަޑީއެއްނު….އަހަރެން ހީކުރީ އަރޫކަމަށް ތިހުރީ ރުޅިއައިސްފަ….މިހާރު އަރޫ އަހަރެންނާއެކު ގޭމުކުޅޭކަށްވެސް ނުދޭވިއްޔަ…..އަހަރެން މިހާ އެކަނި އުޅޭއިރު ހާލުވެސް ބަލާނުލަމެއްނު…..” އިޝާންވެސް އަރޫނާ ވާހަކަދެއްކި ރާގަށް ޝަކުވާކޮށްލިއެވެ. އިޝާން ބޭނުންވީ އަރޫނާގެ ހިތްހަމަ ޖައްސައިދޭށެވެ. އިޝާންގެ ވާހަކަތައް އަޑުއަހާފައި އަރޫނާ އުފަލުން ހިނިތުންވެލިއެވެ. އޭނާ ގަބޫލުކުރީ އިޝާން އޭނާގެ މަތިން ހަނދާންވަނީ ކަމުގައެވެ. އަދި ނުދިޔުމުން ދެރަވީކަމުގައެވެ.\n” ހޫމް….އަދިދާނަން އިނގޭ އެއްދުވަހަކުން ގޭމްކުޅެން…” އިޝާން ފަސްދީދާން ފެށުމުން އަރޫނާ ބުނެލިއެވެ. އިޝާންވެސް ބޯހަލުވާލާފައި ހިނިތުންވެލަމުން ދާން ހިނގައިގަތެވެ.\nއިޝާ ނަމާދަށްފަހު އަނިލް ފެންވަރާ ތައްޔާރުވެލީ ނީލާގެ ގެޔަށްދިއުމަށެވެ. ސައިކަލުގައި ގޮސް ނީލާގެ ގޭ ދޮރުމައްޗަށް މަޑުކޮށްލިއިރު އަނިލްގެ ހިތްތެޅެމުންދިޔައެވެ. އޭނާގެ އަތްފައިވެސް ހުރީ ފިނިވާގޮތްވެފައެވެ. އަނިލް ސަލާމް ގޮވާލުމާއެކު ނީލާގެ މަންމަ ނިޔާޝާ ސަލާމް ބަލައިގަތެވެ.\n” އަނހާ! އަނިލް….އާދޭ އަވަހަށް އެތެރެއަށް….” ނިޔާޝާ ހިނިތުންވެހުރެ އަނިލް ވަނުމަށް ތަންދެއްކިއެވެ. އަނިލްވެސް ހިނިތުންވެފައި އެތެރެއަށް ވަދެ ސޯފާގައި އިށީނެވެ.\n” ނީލާއަށް ގޮވަންވީދޯ……ހީވަނީ އަދި ނުނިދާނެހެން..” ނީލާގެ ކޮޓަރިއާ ދިމާއަށް ހިނގައިގަންނަމުން ބުނެލިއެވެ.\n” ނޫނޭ….މިއައީ ނިޒާމްބެހޯދަން….ކުޑަވާހަކައެއް ދައްކާލަން…..” ޖެހިލުންވެ އިނދެ އަނިލް ބުންޏެވެ.\n” އެހެންތަ؟….އިރުކޮޅަކުން އަންނާނެ….މަޑުކޮށްލާއިނގޭ!” ނިޔާޝާވެސް ސޯފާގައި އިށީނެވެ. ދެމީހުން އެކި އެކި ވާހަކައިގާ ތިއްބާ ނިޒާމުވެސް އައިސް ވަދެއްޖެއެވެ. އަނިލް ދުރުދުރުން ވާހަކަ ފަށައިގެން ގޮސް އޭނަގެ އަސްލު މައުލޫއަށް ވާސިލްވިއެވެ. އަނިލްގެ ވާހަކަތައް އަޑުއިވުމުން ނިޒާމުއާ ނިޔާޝާގެ މޫނުމަތިވެސް އުޖާލާވިއެވެ. އެމީހުންގެ ދަރިފުޅުގެ ކައިވެންޏަށްއެދި ހުށަހެޅީ އެމީހުން އެންމެ ބޭނުންވާފަދަ ފިރިހެނަކަށް ވީތިއެވެ. ދެމީހުންވެސް އުފަލާއެކު އަނިލްގެ ހުށަހެޅުން ގަބޫލުކުރިއެވެ. އެހާފަސޭހައިން ނީލާގެ މައިންބަފައިންގެ ފަރާތުން ރުހުން ލިބުމުން އަނިލްވެސް ވަރަށް އުފާވިއެވެ. ކައިވެނި ކުރާނެ ވަކިތާރީޚެއް ނީލާއާ ވާހަކަ ދެއްކުމަށްފަހު ކަނޑައެޅުމަށް ނީލާގެ ބައްޕަ ލަފާދިނެވެ. އަނިލް އުފަލުން ހުރެ ނީލާގެ ގެއިން ނުކުމެގެން އޭނާގެ ގެޔަށް މިސްރާބު ޖެހިއެވެ.\nރޭގަނޑުގެ ހަމަހިމޭން ވަގުތެވެ. ނީލާ ހެދުން ބަދަލުކޮށް، އިސްތަށިގަނޑު ވޫލުކޮޅަކުން އައްސާލުމަށްފަހު އެނދުގައި އޮށޯތެވެ. މިއަދު އެހާވަރަށް ނިދިއިރުވެސް އަދިވެސް އޭނާގެ ނިދިހަމައެއް ނުވެއެވެ. އެހެންކަމުން އެނދުގައި ޖައްސާލިތާ މާގިނައިރެއްނުވެ އޭނާއަށް ނިދިއްޖެއެވެ. ދަންވަރު ބާރަޖެހުމާއެކު، ފުންނިދީގެ ތެރޭގައި އޮތް ނީލާ ކުއްލިއަކަށް ދެލޯހުޅުވާލިއެވެ. އިރުކޮޅަކު ސީލިންގްއާ ދިމާބަލަން އޮތުމަށްފަހު ތެދުވެގެން ގޮސް ފާޚާނާއަށް ވަނެވެ. މޫނުދޮވެލުމަށްފަހު ތުވާލިން މޫނު ހިއްކާލިއެވެ. ލޯގަނޑު ކުރިމައްޗަށް ހުއްޓި އިސްތަށިގަނޑު ނިއުޅާލުމަށްފަހު ރަނގަޅަށް މޭކަޕްކޮށްލިއެވެ. އޭނާ ހިތްހަމަޖެހޭ ވަރުވުމުން ގަޔަށް ސެންޓްބުރުވާލުމަށްފަހު ކޮޓަރިން ނުކުތުމަށް ހިނގައިގަތެވެ.\nނީލާގެ މަންމަ ނިޔާޝާއަށް ހޭލެވުނީ ކަރުހިއްކައި ގަނެގެންނެވެ. މޭޒުމަތީގައި ހުރި ފެންޖަގަށް ބަލާލިއިރު ހުރީ ހުސްވެފައެވެ. ޖަގުހިފައިގެން ކާކޮޓަރިއަށް ދާން ނުކުތްވަގުތު ނީލާގެ ކޮޓަރިން މީހަކު ނުކުތްހެން ހީވެގެން އެދިމާއަށް ބަލާލެވުނެވެ. އެވެގުތު ލިބުނު ހައިރާންކަމުން އަތުގައި އޮތް ޖަގުވެސް ދޫނުވީ ކިރިޔާއެވެ. މިފަދަ މެންދަމުގައި މޭކަޕްކޮށް ރަނގަޅަށް ތައްޔާރުވެގެން ނީލާ ބޭރަށް ދާތަން ފެނުމުން ނިޔާޝާއަށް ބަލަންހުރެވުނީ ގަބޫލުކުރަން ދަތިވެފައެވެ.\n” ދަރިފުޅާ!…ކޮންތާކަށް މިދަންވަރު؟..” ހިނިތުންވެހުރެ ބޭރުދޮރާ ދިމާއަށް ނީލާ ހިނގައިގަތް ވަގުތު އޭނާގެ މަންމަ ގޮވާލިއެވެ. ނީލާ އެއްވެސް ޖަވާބެއްނުދީ ދާންފެށުމުން އޭނާގެ މަންމަ ދުވެފައި ގޮސް ނީލާގެ އަތުގައި ހިފިއެވެ. އެވަގުތު ނީލާގެ ގައިން ވާގި ހުސްވެ އަރިއަޅާލިއެވެ. ނިޔާޝާ އޭނާގެ ގައިގާ ހުރިބާރަކާއެކު އޭނާގެ ދަރިފުޅު ހިފެހެއްޓޯ މަސައްކަތްކުރިއެވެ. ނަމަވެސް ނީލާ އޭނާއަށްވުރެ އިސްކޮޅުން ބޮޑުވުމުން އެކަން ކާމިޔާބު ނުވެ ދެމީހުން އެކުގައި ކަހަލަ ގޮތަކަށް މުށިތައްމައްޗަށް ތިރިވިއެވެ. ނީލާ އޮތީ ޚަބަރު ހުސްވެފައެވެ.\n“މަގޭދަރިޔަށް ކިނިނެއްތަމިވީ؟…..ދަރިފުޅާ!…ދަރިފުޅާ ލޯހުޅުވަބަލަ!…”ނިޔާޝާ ކަންބޮޑުވެ ހާސްވީވަރުން ހަދާނެ ގޮތްހުސްވިއެވެ. ނީލާއަށް ގޮވަން އިރުކޮޅަކު އިނުމަށްފަހު ދުވެފައި ގޮސް ކޮޓަރިއަށްވަދެ އޭނާގެ ފިރިމީހާއަށް ގޮވާނެގިއެވެ. ނީލާގެ ބައްޕަ ނިޒާމުވެސް ސިހިފައި ތެދުވެ ދުވެފައި ކަހަލަ ގޮތަކަށް ސިޓިންރޫމަށް ނުކުތެވެ. އަދި ޚަބަރު ހުސްވެފައިއޮތް ނީލާ އަތްދަނޑިމައްޗަށް ނަގައިގެން ނީލާގެ ކޮޓަރިއަށް ގެންދިޔައެވެ. އެނދުގައި މަޑުމަޑުން ބޭއްވުމަށްފަހު މޫނުގައި ފެންފޮދެއް އުނގުޅާލިއެވެ. ނަމަވެސް ނީލަގެ އެއްވެސް ހަރަކާތެއް ނެތެވެ.\n” ކިހިނެއްތަވީ؟….ކީއްވެގެންތަ އެމަންޖެ ހޭނެތުނީ؟…” ނިޒާމް ނިޔާޝާއަށް ބަލާލަމުން ސުވާލުކޮށްލިއެވެ.\n” ނޭނގެ މަށަކަށްވެސް….މަ ފެންފޮދެއް ބަލާ ނުކުތްވަގުތު އެމަންޖެ ކޮޓަރިން ނުކުންނަނިކޮށް ފެނުނީ….މަގޮވީމަވެސް އަޅާނުލާ ދާންފެށުމުން ގޮސް އަތުގަހިފީ….ހަމަ އަތުގަހިފިތަނުން އެމަންޖެ ހޭނެތިއްޖެ…..އެކަމަކު އެމަންޖެ މިހާދަންގަޑިއެއްގަ ކޮންތާކަށްތަދާނީވެސް…..އަނެއްކާ ކޮންފަދަ ކަމެއްބާމީ؟..” ނިޔާޝާހުރީ ނީލާއަށް ވީގޮތުން ބިރުގެންފައެވެ. ނިޒާމުވެސް އިތުރު އެއްޗެއް ނުބުނެ މަޑުމަޑުން އިނެވެ.\nއިރުކޮޅެއްވާންދެން އެއްވެސް ހަރަކާތެއްނެތި އޮވެފައި ކުއްލިއަކަށް ނީލާ ލޯހުޅުވާލިއެވެ. އަދި ތެދުވެގެން ދާންއުޅުނެވެ. ނިޒާމް އަވަސް އަވަހަށް ނީލާގެ ގައިގާ ހިފެހެއްޓިއެވެ. އެއާއެކު އަނެއްކާވެސް ނީލާ ހޭނެތިއްޖެއެވެ. ނިޒާމް އަށާއި ނިޔާޝާއަށް އެކަކު އަނެކަކުގެ މޫނަށް ބަލާލެވުނީ ސުވާލުން ފުރިގެންވާ ނަޒަރަކުންނެވެ. ދެމީހުންވެސް ހައިރާންވެ ހިމޭންވެފައި ތިއްބާ ނީލާގެ ގަޔަށް ވާގިގަނޑެއް އަރަންފެށިއެވެ. ނިޒާމް ބާރަށް ނީލާގެ އަތުގައި ހިފަހައްޓައިގެން ސަމާލުވެގެން އިނެވެ. ނީލާގެ އަގައިން ފާޑެއްގެ އަޑެއްވެސް ނުކުތުމާއެކު ބާރަށް ތެޅިގަތެވެ.\n” ދޫކޮށްލާ އަހަރެން…..ދޫކުރޭ!….ދާންވެއްޖެޔޭ!…..ދޫކުރާށޭ!…” ނީލާ ދެލޯމަރައިގެން އޮވެ ގަދަހަދަހަދާފައި ހަޅޭއްލަވަމުން ދިޔައެވެ. ނީލާއަށް ވަމުންދާގޮތް ފެނުމާއެކު ނިޔާޝާ އަޑުން އަޑުނަގާ ރޯންފެށިއެވެ.\n” ނިޔާޝާ…ނުރޮއޭ..އެމަންޖެއަކަށް އެއްވެސްކަމެއް ނުވެޔޭ!…..ހަމަޖެހިބަލަ!…..އަދިނުވޭ ރޯކަށް…” ނިޒާމް ކަންބޮޑުވީ ނަމަވެސް އޭނާގެ އަންހެނުން ހިތްހަމަ ޖައްސައިދޭން މަސައްކަތް ކުރިއެވެ. ނީލާގެ ކިބައިން ފެންނަމުންދިޔަ އަލާމާތް ތަކަކީ އާދައިގެ ކަމެއް ނޫންކަން ނިޒާމްއަށް ރަނގަޅަށް އެނގެއެވެ. އެހެންކަމުން އޭނާގެ ހިތްވެސް ވަނީ އިންތިހާޔަށް ނުތަނަވަސް ވެފައެވެ.\nއިޝާން ނީލާގެ އިންތިޒާރުގައި ކެތްތެރިކަން ކުޑަވެފައި އޮތެވެ. މިރޭ އޭނާ ބޭނުންވާ ހުރިހާ ޖަވާބެއް ނީލާގެ ކިބައިން ހޯދަން އޭނާހުރީ ތައްޔާރު ވެގެންނެވެ. ދެމޫނުގެ ވެރިއެއް ފަދައިން ނީލާ ކުޅޭކުޅިގަނޑު މިރޭ ޖެހޭނީ ނިންމާލާށެވެ. މިކަން ކޮންމެވެސް އެއްކޮޅެއްގައި ޖައްސާފައި ނޫނީ ހުއްޓާލާކަށް އިޝާން ބޭނުމެއް ނޫނެވެ. މިރޭ ނީލާގެ އަސްލު ސިފަ އިޝާންއަށް ފެންނާނެއެވެ. އެމައުސޫމު މޫނުގެ ފަހަތުގައި ފޮރުވިފައިވާ ހަގީގީ އަންހެނަކީ ކިހާވަރެއްގެ މީހެއްކަންވެސް މިރޭ އެނގޭނެއެވެ. އިޝާން ގަޑިޔަށް ބަލަން އޮތްއިރު ސިކުންތުކަށި ހިނގަމުން ދާވަރަކަށް އޭނާގެ ހިތް ނުތަނަވަސް ވަމުންދިޔައެވެ. ކުރިން ދެރޭވެސް ނީލާއައީ ދާދި އެއްގަޑިއެއްގައެވެ. ނަމަވެސް މިރޭ އެގަޑި ފާއިތުވެދިޔައިރުވެސް ނީލާގެ ޚަބަރެއްނުވިއެވެ. އިޝާން ވިސްނާލިއެވެ. ނީލާއަށް އެއްޗެއް ވިސްނިގެން ނައީބާއެވެ. ނޫންނަމަ އޭނާގެ ބޭނުން ފުދުނީމަ ނައީބާއެވެ. ނޫނެކެވެ. އަދިވެސް އޭނާ އަންނާނެވެ. އިޝާން ނިދިން މަހުރޫމުވެގެން ފަތިސްވާންދެން ނީލާއަށް އިންތިޒާރު ކުރިއެވެ. ނަމަވެސް ނީލާއެއް ނައެވެ.\nފަތިސް ނަމާދުގެ ބަންގިގޮވުމާއެކު ނީލާގެ ހަރަކާތް ހުސްވެ ހަމަހިމޭންވިއެވެ. ބަންގި ނިމުނުއިރު ނީލާއޮތީ ފުންނިންޖަކުން ނިދާފައެވެ. ނީލާގެ ބައްޕަ ދެފަހަރަކު ގޮވާލުމުން ފުރޮޅިލާފައި ހޫން އަޅުވާލުމަށްފަހު އަނެއްކާވެސް ނިދީއެވެ. ނިޔާޝާއާއި ނިޒާމް އެމީހުންގެ ދަރިފުޅާމެދު ކަންބޮޑުވެ ހާސްވެފައި އެރޭގެ ހަތަރުދަމު ހޭލާތިބުމުގެ ސަބަބުން ދެމީހުންވެސް ތިބީ ލޮޑުވެފައެވެ. ނަމަވެސް އެކަކުގެ ގާތަށްވެސް ނިންޖެއް ނައެވެ. އެމީހުންގެ ސިކުނޑީގައި ހިނގަނީ އެއް ޚިޔާލެކެވެ. ކުރެވެނީ ހަމަ އެންމެ ސުވާލެކެވެ. ނީލާއަށް އެހެންވާންވީ ކީއްވެގެން ހެއްޔެވެ؟\nނީލާއަށް ވީގޮތަކާމެދު ވާހަކަދައްކަން އެމީހުން އެތައް އިރަކު ތިއްބެވެ. ވީއެންމެ އަވަހަކަށް ފަންޑިތަހަދާ މީހެއްގެ ގާތަށް ދިއުމަށް ނިޒާމް ނިންމިއެވެ. އެމީހުންގެ ދަރި ދުނިޔެއިން މޮޔަވެ ރަށުތެރެއަށް ބަދުނާމު ވުމުގެ ކުރިން ސަލާމަތްކުރަން އެމީހުން ބޭނުމެވެ. ނަމަވެސް ނީލާއަށް ވެފައިހުރިގޮތް ނީލާއަށްވެސް ސިއްރުކުރުމަށް އެމީހުން ނިންމިއެވެ.\nނިޒާމު ފަތިސްނަމާދަށް މިސްކިތަށް ދިއުމުން ނިޔާޝާވެސް ވުލޫކޮށްގެން ނަމާދުކުރިއެވެ. އަދި ނީލާއަށް އަވަސް ޝިފާއަކަށް އެދި ދުއާކުރިއެވެ. ނިޔާޝާ ނީލާގެ ކޮޓަރި ދޮރުހުޅުވާލުމަށްފަހު ނީލާއަށް ބަލަން އިރުކޮޅަކު ހުއްޓެވެ. އޭނާގެ ދަރިފުޅަށް ޖެހިފައިވާ ހާލުފެނި ލޮލުން ކަރުނަ ހިލުނެވެ. މިވޭދިވެދިޔަ ދެދުވަހު ނީލާއަށް އައި ބަދަލަކީ މިއީތާއޭ އޭނާގެ ހިތަށް އެރިއެވެ. ފަތިސް ނަމާދަށް ނުހޭލެވި ނިދިގަދަވީވެސް މިހެންވެގެންތާއެވެ. އެކަމަކު ދަންވަރުގަޑީގައި ނީލާދަނީ ކޮންފަދަ ތަނަކަށްބާއޭ ނިޔާޝާގެ ހިތަށް އެރުމުން ބިރުންގޮސް އޭނާގެ މެޔަށް ފިނިވެގެން ދިޔައެވެ.\nނީލާއަށް ހޭލެވުނީ އިރުއަރައި ކޮޓަރިތެރެއަށްވެސް އަލިވީފަހުންނެވެ. ނީލާ އަވަސް އަވަހަށް ތެދުވެ ގަޑިބަލާލިއިރު ނުވައެއްވެސް ޖަހައިފިއެވެ. ކަންބޮޑުވެގެން ފޯނުބަލާލިއިރު އަނިލްގެ މެސެޖެއް އޮތެވެ.\n” މިއަދު މާބޮޑަށް ބަލިވީދޯ…..ރޭގަ އަހަރެން ތިގެޔަށް ދިޔަކަން އެނގޭތަ؟….ނޭނގެދޯ….އަހަރެން ވާހަކަ ދައްކައިފިން ބައްޕަމެންނާ….އެމީހުން ވަރަށް ގަބޫލު….އައި އެމް ސޯހެޕީ” ނީލާ މެސެޖު ކިޔާލުމުން ހައިރާންވިއެވެ. ރޭގައި އަނިލް އައިކަމެއް އޭނާ ނުދެނަ ހުއްޓެވެ. މަންމަ ނީލާއަށް ނުގޮވުމުން އޭނާހުރީ ހިތްހަމަ ނުޖެހިފައެވެ. މިއަދު އޮފީހަށްދާން އޭނާ ބޭނުމެވެ. އިއްޔެގައިވެސް ވަރަށްގިނަ މަސައްކަތްތައް ނުނިމި ހުއްޓެވެ. އެހެންކަމުން މިއަދު އޭނާ ބޭނުންވީ އެމަސައްކަތްތައް ނިންމާށެވެ. ނަމަވެސް ދެންހަދާނީވެސް ކިހިނެއް ހެއްޔެވެ؟ ނީލާ ފާޚާނާއަށް ވަދެ ލޯގަނޑުން މޫނުބަލާލުމާއެކު އަނެއްކާވެސް ހައިރާންކަން ލިބުނީ މިއަދުވެސް އޭނާގެ މޫނުގައި މޭކަޕްގެ އަސަރު ހުރުމުންނެވެ. މިއަދު ގައިގާވެސް ރިއްސައެވެ. މިވާގޮތަކާމެދު އޭނާ މިހާރު ކަންބޮޑު ވެއްޖެއެވެ. ހިތުގައި ނުބައި ވަމުހްތަކެއްވެސް އުފެދެން ފަށައިފިއެވެ.\nފެންވަރާލައިގެން ނުކުމެ ނީލާ ކާކޮޓަރިއަށް ވަނީ ސައިބޯށެވެ. އޭރު މަންމައާއި ބައްޕަވެސް ތިބީ ނީލާގެ އިންތިޒާރުގައެވެ.\n“މަންމާ!…ކީއްވެތަ ނުގޮވީ؟…” ނީލާ ކުޑަކުއްޖަކު ފަދައިން ޝަކުވާކޮށްލިއެވެ.\n” ދަރިފުޅު ބަލިކޮށްނެއްނު މިދުވަސް ކޮޅު ތިއުޅެނީ….އެހެންވެ މަންމަ ހިތަށްއެރީ މިއަދު ނުގޮވާނަމޭ…..ދެން މިއަދު ގޭގަ މަޑުކޮށްލިޔަސް ރަނގަޅުވާނެއްނު….” ނީލާގެ މަންމަ ލޯތްބާއެކު ވިސްނައިދިނެވެ.\n” އެކަމު މަންމާ…..ނުދަންޏާ ގުޅާފަ ބުނަންޖެހޭނެ އެއްނު….އެހެންނޫނީ ވާނީ ގަސްތުގަ ނުދިޔައީކަމަށް….މުސާރައިންވެސް ކަނޑާނެ…” ނީލާ ދެރަވެލާފައި އެހެންބުނީ އޭނާ މިއަދު ދާންބޭނުންވެފައި ހުރިލެއް ބޮޑުކަމުންނެވެ.\n” ދަރިފުޅު ތިކަމާ ހާސްނުވޭ!….ބައްޕަ އަނިލްއަށް ގުޅާފަ ބުނިން ދަރިފުޅުބަލިވެ މިއަދު ނުދާނެ ވާހަކަ…..ބައްޕަ ބުންޏަސް އަނިލްއަށް ވިސްނޭނެއްނު….އެވެސްދެން މިހާރު ދުރުމީހެއް ނޫނެއްނު!” ނިޒާމްގެ އެޖުމްލައިން ނީލާ ހިމޭންވިއެވެ. އިތުރަށް އެވާހަކަ ދައްކާކަށް ވެސް ބޭނުމެއް ނުވިއެވެ. ނީލާ ސައިބޮއެގެން އަނެއްކާވެސް ދިޔައީ ކޮޓަރިއަށެވެ. އަނިލްގެ މެސެޖު ފެނުނުފަހުން އޭނާގެ ހިތަށް ކުޑަވެސް ހަމަޖެހުމެއް ނުލިބެއެވެ. މަންމައާއި ބައްޕަ އަނިލްއާ ރުހިގަބޫލު ވީނަމަވެސް އޭނާގެ ހިތްއަދިވެސް އެދެނީ އިޝާންއަށެވެ. ހިތުގެ މޮޔަކަމާހުރެ އަމިއްލަ ނަފްސުދެކެވެސް ނީލާ ރުޅިއައެވެ.\nރޭހަތަރުދަމު ހޭލާހުރެފައިވެސް އިޝާން ހެނދުނު އޮފީހަށް އައީ ހަމަ އެންމެ ބޭނުމަކުއެވެ. އެއީ ނީލާއާ ބައްދަލު ކުރުމަށެވެ. އޭނާގެ ހިތްކެނޑިނޭޅި ކުރަމުންދާ ސުވާލުތަކުގެ ޖަވާބު ހޯދުމަށެވެ. ނަމަވެސް ނީލާ ނާންނަކަން އެނގުމުން އިޝާން މާޔޫސްވިއެވެ. އިޝާންއަށް ހަގީގަތް އެނގުނީކަން އެނގުމުން ނީލާފިލަނީބާއޭވެސް އިޝާންގެ ހިތަށް އެރިއެވެ. ކުރީދުވަހު އަނިލް އިޝާންގާތު ވާހަކަ ދެއްކިއަޑު ނީލާއަށް އިވުނީކަމަށްވެސް ވެދާނެޔޭ އޭނާގެ ހިތަށްއެރިއެވެ. ނޫންނަމަ ރޭގައި އިޝާންގެ ގާތަށް ނީލާ ނާންނަންވީ ސަބަބެއް އޭނާއަކަށް ނުވިސްނުނެވެ. އަދި މިއަދު ސުކޫލަށް ނާންނަންވީވެސް ކީއްވެގެން ހެއްޔެވެ؟ އިޝާން ދަތްކުނޑި ވިކާލާފައި މޭޒުގައި ބޮނޑިއެއް އަޅާލިއެވެ.\n” ކޮންކަމެއް ލައިގަތީ؟….ހާދަރުޅިއައިސްގެން މޭޒަށް ވަރުބާލަނީ؟” އިޝާންގެ ހަރަކާތްތަކަށް ބަލަންހުރެފައި އައިސް އަރޫނާ އަހާލިއެވެ. އިޝާން ސިހިފައި އަރޫނާގެ މޫނަށް ބަލާލިއެވެ. އަދި ހިނިތުންވެލަމުން ކަމެއް ނުވާކަމަށް ބުންޏެވެ. އަރޫނާވެސް ހިނިތުންވެލާފައި ގޮސް އޭނާގެ ކެބިންއަށް ވަނެވެ. އޭނަހުރީ އިޝާންއާ މެދު ކަންބޮޑުވެފައެވެ. މިދުވަސްކޮޅު އިޝާން ހުންނަނީ މާބޮޑަށް ސީރިޔަސްވެ، ބަސްމަދުވަފެއިކަން އަރޫނާއަށް ފާހަގަ ކުރެވެއެވެ. އަދި އެއްވެސް މީހަކާ ސަމާސާކޮށް ސަކަރާތް ޖަހައެއްވެސް ނުހަދައެވެ. އިޝާން މަޑުމަޑުން އަރޫނާއާ ދުރުވަމުން ދާކަމުގެ އިހުސާސްވެސް އޭނާއަށް ކުރެވެމުންދެއެވެ. އިޝާންގެ ގާތްކަމާއި އަޅާލުން ދުވަސްކޮޅަކަށް ލިބިފައި އަނެއްކާވެސް އެގާތްކަން ދުރުކަމަށް ބަދަލުވަނީބާއެވެ. އެއެކުވެރިކަން ބީރައްޓެހިކަމަށް ބަދަލުވަނީބާއެވެ.\nޝެޝަން ނިމުމާއެކު އިޝާން އޮފީހުން ނުކުތެވެ. އަވަސް ފިޔަވަޅުތަކެއްގައި ގެޔާދިމާއަށް މިސްރާބުޖަހާފައިވެސް އޭނާ މިސްރާބު ބަދަލުކޮށްލީ ކަމެއް ހަނދާންވެގެންނެވެ. އާދައިގެ ހިނގުމެއްގައި ގޮސް އަނިލްގެ ގޭދޮރުމަތީގައި އިޝާން މަޑުކޮށްލިއެވެ. އެގެޔަށް ވަންނަން ހިތްއެދުނު ނަމަވެސް ވަންނާނީ ކޮންބަހަނާއެއް ދައްކާފައި ހެއްޔެވެ؟ އަނިލްވެސްވީ ސުކޫލުގައެވެ. އިޝާން ދެފިކުރެއްގައި ދޮރާށި ކައިރީ މަޑުކޮށްލައިގެން ހުއްޓާ މާމަ ދޮރާށި ހުޅުވާލިއެވެ.\n” އަނހާ! އެކޮއެ މިހާތިހުރީ ކީއްވެފަ؟….އާދޭ އެތެރެއަށް!..އަނިލް އަންނަންދެން މަޑުކޮށްލަން…’މާމަ ވަރަށް ލޯތްބާއިއެކު އިޝާން އެތެރެއަށް ވަނުމަށް އެދުނެވެ.\n” ނޫނޭ….އަނިލް ސަރ ހޯދާކަށް ނޫނޭ މިއައީ…..މިއައީ މާމަމެންގެ ހާލުދެކެލަން…” އިޝާން ހިނިތުންވެލާފައި އެހެންބުނުމުން މާމަ ހައިރާންވެފައި އިޝާންގެ މޫނަށް ބަލަން ހުއްޓެވެ.\n” އެހެންތަ؟….އާދޭ އެތެރެއަށް…..މާމަގެ ހާލުދެކިލަންތަ ހަމަ ތިއައީ؟…..ހާދަރަނގަޅޭ އެކޮއެ….ތިއީ މިރަށު ކުއްޖެއްނޫންދޯ…..ކޮންރަށެއްތަ އެކޮއެ…” އިޝާންގެ އަތުގައި ހިފައިގެން އެތެރެއަށް ހިނގައިގަންނަމުން މާމަ ސުވާލުތައް ކުރަންފެށިއެވެ.\nއިޝާން އެތެރެއަށް ވެއްދުމަށްފަހު މާމަ އިޝާންއަށް ޖޫސްދިނެވެ. އަދި ތަފާތު އެތައް ސުވާލެއްކުރިއެވެ. ހީވަނީ ވަރުގަދަ އިންޓައިވިއުއެއް ކޮށްލިހެންނެވެ. އިޝާން ހިނިތުންވެ އިނދެ މާމަގެ ސުވާލުތަކައް ވިސްނުންތެރިކަމާއެކު ޖަވާބުދެމުން ދިޔައެވެ. މާމަގެ ހުރިހާ ސުވާލަކަށް އިޝާންއަށް ތެދުތެދަށް ޖަވާބެއް ނުދެވުނެވެ. ކިތަންމެ ބޭނުންވި ނަމަވެސް އެމީހުންގެ ކުރިމަތީ އޭނަގެ ހަގީގަތް ހާމަކުރާނެފަދަ ހިތްވަރެއް އޭނާއަކަށް ނުލިބުނެވެ. މާމައާ އެކު ވަގުތުކޮޅެއް ހޭދަވީފަހުން ކާފަވެސް ގެޔަށް އައިސް އިޝާންއާ އެތައް ވާހަކައެއް ދެއްކިއެވެ. ނަމަވެސް އެތައްއިރަކު އެގޭގައި އިންއިރުވެސް އިޝާންއަކަށް އޭނާގެ މަންމައެއް ނުފެނުނެވެ.\n” ކޮބާތަ އަނިލް ސަރ ގެ މަންމަ؟.” އެންމެފަހުން އިޝާން ސުވާލުކުރިއެވެ.\n” އިމްޝާ ވެއްޖެ ކޮޓަރީގަ…..އެފަކީރުގެ ބަލިކަމާހުރެ ގިނަވަގުތު ހޭދަކުރާނީ ކޮޓަރިތެރޭގަ…..އެއްވެސް މީހަކާ މާގިނަ ވާހަކައެއް ނުދައްކާނެ……އަނިލް އައީމަ އެކަނި ކޮޓަރިން ނުކުންނާނީ..” މާމަ ދެރަވެލާފައި މަންމަގެ ހާލަތު އިޝާންއަށް ކިޔައިދިނެވެ. އިޝާން ގޮސް މަންމަ އޮތް ކޮޓަރީގެ ދޮރުހުޅުވާފައި ބަލާލިއިރު މަންމައަށް އޮތީ ނިދިފައެވެ. އިޝާން އޭނާގެ މާމައާއި ކާފައާއެކު އުފާވެރި ވަގުތުކޮޅެއް ހޭދަކުރުމަށްފަހު ގެޔަށްދިޔައިރުހުރީ މޫޑު ރަނގަޅުވެފައެވެ. ފެންވަރާލައިގެން އޮށޯތުމާއެކު އޭނާއަށް ނިދިއްޖެއެވެ.\nނިޒާމުއާއި ނިޔާޝާ ތިބީ އެމީހުންގެ ކޮޓަރީގައެވެ. ރޭގައި ނުނިދާ ތިބުމުގެ ސަބަބުން ދެމީހުންވެސް ތިބީ އަރާމުކުރަން ބޭނުންވެފައެވެ. އެހެންނަމަވެސް އެމީހުންނަށް، އެމީހުންގެ އަރާމަށްވުރެ ބޮޑަށް ވިސްނެމުން ދިޔައީ އެމީހުންގެ ލޯބިވާ ދަރިފުޅާ މެދުގައެވެ.\n” ނީލާ ގޮވައިގެންދާން އަހަރެމެން ކިހިނެއް ހަދާނީ…..އޭނައަށް ނޭނގި އޭނަގެ ކަމެއްގަ ކިހިނެއް ގެންދާނީ؟” ނިޔާޝާގެ ހިތުގައި އުފެދިފައިވާ ސުވާލުތައް އޭނާގެ ފިރިމީހާއާ ކުރަމުން ދިޔައެވެ.\n” ނިޔާޝާވެސް ތިއުޅެނީ ބަލިވެޔެއްނު!….ނީލާ ގާތު ބުނާނީ މަންމަ ޑޮކްޓަރަށް ދައްކަންދާން ޗުއްޓީ ނަގާށޭ!…..ޗުއްޓީނެގީމަ އަހަރެމެން މާލެގޮސް ރުޤުޔާ ކިޔަވާ މީހަކު ހޯދާނީ…..އަހަރެންގެ ވަރަށް ގާތް ރައްޓެއްސެއް ހުންނާނެ އެކަހަލަ ކަންތައްތައް ކުރާމީހުންނާ ވަރަށް ގުޅުން އޮންނަމީހެއް….އޭނައަށް ގުޅާފަ ދިއުމުގެ ކުރިން އެކަން ހަމަޖައްސާނީ….އޭރުން ނީލާއަށްވެސް ނޭނގި އެކަން ކުރެވުނީ….މަތިންދާ ބޯޓުގަ ދަތުރުކުރީމަ، ދަތުރުމަތީވެސް ގިނައިރު ހޭދަކުރާކަށް ނުޖެހޭނެ….” ނިޒާމު އޭނާ ވިސްނާފައި އޮތްގޮތް ނިޔާޝާއާ ހިއްސާކުރިއެވެ.\nނީލާ ފޫހިކަމާއެކީ ގޭތެރޭގައި އެނބުރި އެނބުރި ހުއްޓައި އެދުވަހުގެ އިރުއޮއްސިއްޖެއެވެ. ނިޒާމްއާއި ނިޔާޝާ ތިބީ ނީލާގެ ކޮންމެ ހަރަކާތަކަށް ވިސްނާ ފާރަލައިގެންނެވެ. ރޭގަނޑުގެ ކެއުމަށްފަހު މަޑުވެސް ނުކޮށް ނީލާ ކޮޓަރިޔަށް ދިޔައީ ނިދާށެވެ. ނިޒާމްއާއި ނިޔާޝާ ސިޓިންރޫމުގައި ހޭލާތިބީ ނީލާގެ އިޝާރާތަކަށް ބަލަބަލައެވެ. އިޝާންވެސް ފޫހިކަމާއެކު އޭނާގެ ކޮޓަރީގައި ވަގުތުތައް ގުނަމުންދަނީ ނީލާއާމެދު ވިސްނުމުގައެވެ. މިރޭ ނީލާ އަންނާނެބާއޭ އިޝާންގެ ހިތަށް އަރަމުން ދިޔައެވެ. އިޝާންގެ އިންތިޒާރުގެ ގަޑިތައް ފަހަނައަޅާ ހިގައްޖެއެވެ. ރޭދެބައިވީއިރުވެސް ނީލާއެއް ނައެވެ. އިންތިޒާރުގެ ގަޑިދިގުލައި ދިއުމުން އެންމެފަހުން އިޝާންގެ ގާތަށް ނިދިއަތުވެއްޖެއެވެ.\nގަޑިން މެންދަމު ބާރަޖެހުމާއެކު ނީލާތެދުވެ ކުރީ ރެއެކޭ އެއްގޮތަށް މޭކަޕްކޮށް ތައްޔާރުވިއެވެ. ނީލާ ކޮޓަރީގެ ދޮރުހުޅުވާލުމާއެކީ ސިޓިންރޫމުގައި ތިބި ނިޒާމްއާ ނިޔާޝާ ފުންމައިގެން ތެދުވިއެވެ. އަދި އަވަހަށް ގޮސް ނީލާގެ އަތުގައިހިފިއެވެ. އެއާއެކު ނީލާ ހޭނެތިގެން ނިޒާމްގެ އަތްމައްޗަށް ދެމިއްޖެއެވެ. ނިޒާމް ނީލާ ގެންގޮސް އެނދުގައި ބޭއްވުމަށްފަހު ގާތުގައި އިށީނެވެ. ނިޔާޝާވެސް ނީލާގެ މަގަތުން އެނދުގެ އަނެއްފަރާތުގައި އިށީނެވެ. އިރުކޮޅެއްފަހުން ނީލާ ލޯހުޅުވާލިއެވެ. އަދި ކުރީ ރެއެކޭ އެއްގޮތަށް ނީލާ ބޭރަށްދާން ގަދަހަދާ ހަޅޭއްލަވަށް ފެށިއެވެ. އެރޭގެ ހަތަރުދަންވެސް ހޭދަވީ އެގޮތުގައެވެ. ފަތިސްނަމާދުގެ ބަންގިއާއެކު ނީލާ މައިތިރިވިއެވެ. އޭރު ނިޒާމްއާއި ނިޔާޝާއަށްވެސް ނިދިއައިސްގެން ކެތްކުރެވެނީކީ ނޫނެވެ. ކުރީރޭވެސް ނުނިދާތިބުމުން ދެމީހުނަށްމެ ނީލާގެ އެނދުގައި ބޯއަޅައިގެންތިބެ ނިދުނީއެވެ.\nހެނދުނު ނީލާއަށް ހޭލެވުނުއިރު މަންމައާއި ބައްޕަ އޭނަގެ ގާތުގައި ތިބުމުން ހައިރާންވެފައި އޭނާއަށް ބަލަން އޮވެވުނެވެ. ހީވާގޮތުން އެމީހުން ރޭހަތަރުދަމު އެތިބީ ނީލާގެގާތުގައި ދަމަށެވެ. އެކަމަކު ކީއްވެގެން ހެއްޔެވެ؟ އޭނާ ނިދިއިރު މަންމައާއި ބައްޕަވެސް ތިބީ ސިޓިންރޫމުގައެވެ. ނިދިއައިސް ބޮލަށްބަރުވެފައި ހުރިނަމަވެސް ނީލާ މިއަދު ބޭނުންވީ ސުކޫލަށްދާށެވެ. ނީލާ ފާޚާނާއަށް ވަދެ ފެންވަރައިގެން ނުކުމެ ސުކޫލަށްދާން ތައްޔާރުވަނިކޮށް މަންމައަށް ހޭލެވިގެން ތެދުވިއެވެ.\n” ދަރިފުޅާ!….ދަރިފުޅު މިއަދު އަދި ސުކޫލަށް ނުކުންނާނެ ކަމެއްނެތް….އަދި މަޑުކުރޭ!..” މަންމަ ކަންބޮޑުވެފައި ނީލާ ސުކޫލަށް ނުދިއުމަށް އެދުނެވެ.\n” މަންމާ! ކިހިނެއްތަވީ؟….ކީއްވެގެންތަ މަންމަމެން މާކަންބޮޑުވެގެން ތިއުޅެނީ؟….ކީއްވެތަ އަހަރެންގެ ކޮޓަރީގަ މަންމައާ ބައްޕަ ތިތިބީ.؟….އަހަރެން މިހާރު މަންމަމެން އުޅޭގޮތުން ބިރުގަންނަންވެސް ފަށައިފި…..އަހަރެންނަށް އެއްވެސް ކަމެއްވީތަ ރޭގަ…ބުނެބަލަ މަންމާ!..” ނީލާ ކަންބޮޑުވެ ހާސްވެގެން އޭނާގެ ހިތުގައިހުރި ހުރިހާ ސުވާލެއް އެފަހަރާ ކޮށްލިއެވެ. ނީލާގެ ސުވާލުތަކަށް ދޭނެ ޖަވާބެއް އޭނާގެ މަންމައަކަށް ނޭނގުނެވެ.\n” ދަރިފުޅާ! ބައްޕަ ކިޔާދީފާނަން ވެގެން އުޅޭގޮތް..” އެދެމައިންގެ ވާހަކަތައް އަޑުއިވިގެން ލޯހުޅުވާލާފައި ނިޒާމް ބުންޏެވެ. ނިޒާމް ނީލާ ގެނެސް އެނދުގައި ބޭންދުމަށްފަހު، މެންދަމު ވަގުތު ނީލާއާމެދު ކަންތައް ވަމުންދާގޮތް ތަފްސީލުކޮށް ކިޔައިދިނެވެ. ބައްޕަގެ ވާހަކަތައް އަޑުއަހާފައި ނީލާއިނީ ބުނާނެ އެއްޗެއްވެސް ނޭނގިފައެވެ. އޭނާއަށްވެސް ތަފާތުގޮތްތަކެއް ވާކަމުގެ އިހުސާސް ކުރެވޭތާ ދުވަސްކޮޅެއް ވެއްޖެއެވެ. ނަމަވެސް އޭނާއަށް ކުރިމަތިވެގެން މިއުޅެނީ މިފަދަ ނުރައްކާތެރިކަމެއްކަން އޭނާގެ ޚިޔާލަށްވެސް ގެނެވިފައެއް ނެތެވެ. ނީލާއަށް އޭނާއަށް ވަމުންދާގޮތް އެނގުމުން އިންތިހާއަށް ކަންބޮޑުވެ ބިރުވެސް ގެންފިއެވެ. އޭނާއަށް ކޮންމެ ރެއަކު މެންދަމުގަޑީގައި ދެވެނީ ކޮންތާކަށް ބާއޭ ހިތަށްއެރިއެވެ.\nވާނުވާ ނޭނގޭ އޮޅުންބޮޅުން ގަނޑެއްގެ ތެރޭގައި ދެދުވަސް ވޭތުވެގެންދިޔައިރު އިޝާންގެ ހިތުގައި ނީލާއާމެދު ރުޅިވެރިކަންވަނީ އުފެދިފައެވެ. އަނިލްއަށް ނީލާގެ ހަގީގަތް ކިޔައިދޭންވެސް ބައެއް ފަހަރު އިޝާންގެ ހިތަށް އަރައެވެ. ނަމަވެސް އަނިލްގެ މޫނުމަތިން ފެންނަ އުފާވެރިކަން ގެއްލިދާނެ ކަމަށްޓަކައި ބިރުން އިޝާންއަށް އެގޮތަށް ކަންތައް ކުރާކަށްވެސް ނުކެރުނެވެ. ލޭގެ ގުޅުމެއް ނެތްނަމަވެސް އިޝާންގެ ހިތުގައި އަނިލްއަށްޓަކައި ބޭބެއެއްގެ މަޤާމުވަނީ ދެވިފައެވެ. އިޝާންއަށް އޭނާގެ އަމިއްލަ ބައްޕައަށް ވުރެވެސް ބޮޑަށް އަނިލްއަށް ޤަދަރު ކުރެވެއެވެ. ވީއިރު އަނިލް ދެރަވެދާނެފަދަ ކަމެއް އޭނާއަށް އެނގިހުރެ ކުރަން ކެރިދާނެ ހެއްޔެވެ؟ އަނިލްފަދަ މާތްމީހަކަށް ނީލާފަދަ ކެހިވެރިޔަކުދެކެ ލޯބިވެވުނީ ޚުދު އިޝާންވެސް ދެރަވެއެވެ.\nނީލާ ސުކޫލަށް ނުނުކުންނަތާ ތިންވަނައަށް ވީދުވަހު އޭނާ ޗުއްޓީއަށް އެދުނެވެ. ޗުއްޓީއަށް އެދޭ ސަބަބެއްކަމުގައި ނީލާ ބުނެފައިވަނީ މަންމައަށް ބޭސްކުރަން މާލެދިއުމަށެވެ. އަނިލް ކުޑަކޮށް ހައިރާންވީނަމަވެސް ނީލާގެ ޗުއްޓީގެ ކަންތައްތައް އަވަސް ގޮތެއްގައި ހަމަޖައްސައިދިނެވެ.\nޖެހިގެން އައި ހަފްތާގެ އާދިއްތަ ދުވަހު ނީލާ އޭނާގެ މަންމަމެންނާއެކު މާލެދިޔައެވެ. ހަމަ ކުއްލިގޮތަކަށް ނީލާ މާލެދިޔަކަން އެނގުމުން އިޝާންގެ ހިތުގައި އިތުރު ސުވާލުތަކެއް އުފެދުނެވެ. ނީލާ މާލެދިޔަ ސަބަބު ހޯދުމަށްޓަކައި ނުސީދާގޮތެއްގައި އިޝާން އަނިލްގާތުގައިވެސް ސުވާލުކުރިއެވެ. އަނިލް ބުނީ ނީލާގެ މަންމަ މާބޮޑަށް ބަލިވީ ކަމުގައެވެ. ނަމަވެސް ނީލާގެ މަންމަ ބަލިވެއުޅޭކަން އަނިލްއަށްވެސް އެނގިފައި ނެތުމުން އެކަމާ އަނިލްގެ ހިތުގައިވެސް ސުވާލު އުފެދުނެވެ.\nމާލެދިޔައިރު ނީލާގެ ބައްޕަގެ ރަހުމަތްތެރިޔާވަނީ ރުޤުޔާ ކިޔަވާމީހަކު ހޯދާފައެވެ. އެރޭގެ އިޝާ ނަމާދަށްފަހު ބައްޕަގެ ރަހުމަތްތެރިޔާ އެމީހާ ގޮވައިގެން އައެވެ.\n” ނިޒާމް! މީ އަހުމަދު…..މީއަހަރެން ބުނި މީހަކީ…..މިކަމަށް ވަރަށް މޮޅުވާނެ…” ނިޒާމްގެ ރަހުމަތްތެރިޔާ އަލީ އޭނާއާއި އެކު އައިމީހާ ތައާރަފުކޮށްދިނެވެ. އަހުމަދު ނީލާއާ ވަރަށް ސުވާލުކޮށް ހެދިއެވެ. ނީލާވެސް އޭނާއަށް އެނގޭ މިންވަރަކުން ކަންތައްތައް ވީގޮތް ކިޔައިދިނެވެ. ނީލާގެ ވާހަކަތަކާމެދު ވިސްނަން އަހުމަދު ވަރަށް ގިނައިރުއިނެވެ. އަދި އޭނާ ގެންގުޅުނު ފޮތެއްގައި އެއްޗެހިތަކެއް ނޯޓްވެސްކުރިއެވެ. ނީލާގެ ބައްޕަގެ އެދުމުގެ މަތިން އޭނާ އެރޭގެ ބާރަ ޖަހަންދެން އެގޭގައި މަޑުކުރިއެވެ. ނީލާ ބިރުގެންނަމަވެސް ބައްޕަ ބުނާގޮތަށް ކަންތައްކުރުމަށްޓަކައި ވަރަށް އަވަހަށް ނިދަން އޮށޯތެވެ. މެންދަމުބާރަ ޖެހުމާއެކު ނީލާ ލޯހުޅުވާލިއެވެ. އޭރު ނީލާގެ މަންމައާއި ބައްޕަގެ އިތުރުން އަހުމަދާއި އަލީވެސް ނީލާގެ ގާތުގައި ތިއްބެވެ. ނީލާ ތެދުވެގެން ދާން އުޅުނު ވަގުތު އޭނާގެ ބައްޕަ ހިފެހެއްޓުމުން ހޭނެތުނީއެވެ. ނީލާ ހޭނެތުމާއެކު އަހުމަދު ކިޔަވަންފެށިއެވެ. އެއާއެކު ނީލާގެ ގަޔަށް ބާރުގަނޑެއްއަރައި ތެޅެންފެށިއެވެ. އަނގައިންވެސް ބިރުވެރިގޮތަކަށް އަޑުލައްވަމުން ދިޔައެވެ.\nކިޔަވަމުންދިޔަ ވަރަކަށް ނީލަގެ ގަޔަށް އަރަމުންދިޔަ ބާރުގަނޑުވެސް ގަދަވަމުން ދިޔައެވެ. އެންމެފަހުން ނީލާ ކަރުތެރޭން އަޑުނެރެގެން ހަޅޭއް ލަވަންފެށިއެވެ. ތިންމީހުން ހިފަހައްޓައިގެން ތިބިއިރުވެސް ފޮޅުވާލައެވެ. ދެގަޑިއިރުވަންދެން އަހުމަދު ހުއްޓާނުލާ ކިޔެވިއެވެ. އެންމެފަހުން ނީލާތެޅުން މަޑުވެ މައިތިރި ވުމުން އަހުމަދު ކިޔެވުން މެދުކަނޑާލުމަށްފަހު ނީލާއާ ސުވާލުކުރަން ފެށިއެވެ.\n” ތީކާކު؟….ކޮންބޭނުމަކު ކަލޭ ނީލާގެ ގައިތެރެއަށް ވަދެގެން ތިއުޅެނީ…؟ މަޑުމައިތިރިކަމާއެކު އަހުމަދު އެސުވާލު ދެތިން ފަހަރު ތަކުރާރު ކުރިއެވެ. ނަމަވެސް ނީލާ އެއްވެސް ޖަވާބެއް ނުދިނެވެ. އެންމެފަހުން އަހުމަދު ވަރަށް ހަރުކަށިކޮށް ހަމައެސުވާލު ތަރުރާރުކޮށްލިއެވެ. އަހުމަދު ސުވާލުކުރުމުން ނީލާ ބާރަކަށް ހޭންފެށިއެވެ.\n” ނުބުނާނަން….މީކާކުކަމެއް ނުބުނާނަން….” ހެމުން ހެމުން ނީލާ ޖަވާބުދިނެވެ.\n” އެންމެ ރަނގަޅު ކާކުކަން ނުބުނަންޏާ ބުނެބަލަ ކީއްކުރަންކަން ނީލާގެ ހަށިގަނޑު ހިޞާރުކޮށްގެން ތިއުޅެނީ….ކޮބާ ބޭނުމަކީ….” މިފަހަރު އަހުމަދު ސުވާލުކުރީ ކުރިޔަށްވުރެ މަޑުމައިތިރި ކަމާއެކުގައެވެ. ނީލާ ޖަވާބެއް ނުދީ ހިމޭނުންއޮތެވެ.\n” އަހަރެން، އަހަރެންގެ ލޯބިވެރިޔާގާތަށް ދާންވެގެން ކޮންމެ ރެޔަކު ބާރަޖެހީމަ އަންނަނީ…..ވަކި ދުވަސްތަކެއްވާންދެން އޭނާއާ ބައްދަލުނުކޮށް ފިއްޔާ އަހަރެން ނޫނީ މީނަ، ކޮންމެވެސް އެކަކު މަރުވާނެ…..ކަލޭމެން އަހަރެން ދިޔަނުދީ ތިހިފަހައްޓަނީ ކީއްކުރަން…..ދޫކުރޭ އަހަރެން…..އަހަރެންދާންވެއްޖެ އަހަރެންގެ ލޯބިވެރިޔާގާތަށް…..” ނީލާ ހަޅޭއްލަވައިގަތެވެ.\n” ކާކު ކަލޭގެ ލޯބިވެރިޔަކީ؟….ބުނޭ! ކޮންނަމެއް ކިޔާމީހެއް އެއީ؟….” ހަރުކަށި ކަމާއެކު އަހުމަދު ސުވާލުކޮށްލިއެވެ.\n” ނުބުނާނަން….އަހަރެން ދޫކުރޭ!….އޭނާ އަހަރެންނަށް އިންތިޒާރު ކުރާނެ މިހާރު….ދޫކުރާށޭ!” ނީލާގެ އަޑު ހިނދެއް ހިނދަކަށް ގަދަވަމުން ދިޔައެވެ. އަހުމަދު އެތައް ފަހަރަކު އެމީހަކާ ބެހޭގޮތުން ސުވާލުކުރުމުންވެސް އޭގެ ޖަވާބެއް ނީލާ ނުދިނެވެ. އެގޮތުގައި ފަތިސް ނަމާދުގެ ވަގުތު ޖެހޭންދެން ނީލާ ތެޅިފޮޅުނެވެ. ނަމާދު ވަގުތު ވަނުމާއެކު ހިމޭންވިއެވެ.\nޖެހިޖެހިގެން ތިންރޭ ވާންދެން އަހުމަދު ނީލާއާ ސުވާލުކުރިއެވެ. ނަމަވެސް އިތުރު އެއްޗެއް އެނގޭގޮތެއް ނުވިއެވެ. ނަމަވެސް އަދިވެސް އޭނާ މާޔޫސެއް ނުވެއެވެ. ތިންދުވަސް ފަހުން އަހުމަދު ދުވާލުގަޑީގައި ނީލާއާ ވާހަކަ ދައްކާ ކަންކަން އޮޅުންފިލުވަން މަސައްކަތް ކުރިއެވެ.\n” މިވޭތުވެދިޔަ ތިންރޭގެ އެއްވެސް ކަމެއް ހަނދާން އެބަހުރިތަ؟…” އަހުމަދު ނީލާގާތު އަހާލިއެވެ.\n” ނޫން” ނީލާ ދެފަރާތަށް ބޯހަލުވާލަމުން އޭނާއަށް އެކައްޗެއްވެސް ނޭނގޭ ކަމުގައި ބުންޏެވެ.\n” ހޫމް….މިހާރު އަހަރެން ކުޑަކޮށް ޚުލާސާކޮށްލާނަން ނީލާއަށް ވެގެންތިއުޅޭގޮތް……މިތިންދުވަހު އަހަރެން ބެލިބެލުމުން އަހަރެންނަށް އެނގުނު ނީލާއަށް ޖިންނިއެއްގެ އުނދަގޫ ފޯރާކަން…..އެއީ އަންހެން ޖިންނިއެއްކަންވެސް އެނގުނު…..އަދި އޭތި ނީލާގެ ގައިތެރެއަށް ވަންނަނީ މެންދަމު ބާރައިގެފަހުން…..އޭގެކުރިން ނީލާއަށް އެއްވެސް އުނދަގުލެއް އޭތި ނުކުރޭ….އެހެންވީމަ\nބޮޑަށްލަފާ ކުރެވެނީ މީހަކު ވަކިބޭނުމަކަށްޓަކާ ނީލާއަށް ސިހުރުހަދާފަ ވާކަން…..އެމީހާގެ ބޭނުމަކަށް ވެދާނެ ނީލާގެ ފަރާތުން ޖިސްމާނީ އުފަލެއްހޯދުން….މިބުނީ ޖިންސީގޮތުން ގޯނާއެއްކުރުން…..ގިނަފަހަރަށް މިކަހަލަ ސިހުރު ހަދަނީ ކޮންމެވެސް ކާއެއްޗެއް ބޭނުންކޮށްގެން…..އާއްމުކޮށް މޭވާފަދަ ތަކެތި ބޭނުންކޮށްއުޅެނީ……އާއްމުކޮށް ސިހުރުވެރިން ގެންގުޅޭނެ ވަކި ޚާއްސަ ޖިންނިއެއް….އޭތިބޭނުންކޮށްގެން ސިހުރުތައް ހަދަނީ……އެކަމަކު ބައެއްމީހުން މާބޮޑަށް ނޭނގިތިބެ ހަދާ ސިހުރުން ކޮންމެފަދަ ޖިންނި އެއްގެ ގޯނާވެސް ލައިގެންފާނެ….އެހެންވެ ގިނަފަހަރަށް އޭގެ މައިތިރި ހަދާކަށް އެމީހުންނަކަށް ނޭނގޭ…..ނީލާއަށް ދިމާވެފަހުރިގޮތުން ހީވަނީ، މާބޮޑަށް އެކަން ނޭނގޭ މީހަކު ހަދާފަހުރި އެއްޗެއް ކެވުނީހެން…..އޭގެ އަސަރު އެންމެ ފުރިހަމަ ގޮތުގައެއް ނުކުރޭ…….އެހެންވެ ދުވާލުގަޑީގަ އެޖިންނީގެ ގޯނާއެއް ނުލިބެނީ…..ފަހަރެއްގަ ވެދާނެ މިއީ ހަމައެކަނި މެންދަމު ގަޑިއަށް ބިމަށް ފައިބާ އުޅޭ ޖިންނިއެއްގެ ކަމަކަށްވެސް…….ދާދި ފަހަކުންވެސް ހަމަ މިކަހަލަ ކޭސްއެއް އަޅުގަނޑު ހައްލުކުރިން……އެޔަށްވުރެ މިކޭސް ފަސޭހަވާނެހެން ހީވަނީ….އެހެންވީމަ ނީލާ ހަދަންވީ ގޮތަކީ، އަހަރެން މިބުނާތަކެތި އަހަރެން ބުނާ ދުވަހެއްވާންދެން ކިޔަވަންވީ……އަދި ވަކިގަޑިތަކެއްގަ ބޭރަށް ގޮސްގެން ނުވާނެ އަދި ފެންވަރައިގެންވެސް ނުވާނެ…..އަދި ކޮންމެ ފަހަރަކު ކާއިރުގަޔާ ދޮރުލައްޕާއިރުވެސް ބިސްމިކިޔަންވާނެ….” އަހުމަދުގެ ވާހަކަތައް ނީލާ ކަނުލާއަޑުއެހިއެވެ. އަދި އޭނާބުނިގޮތަށް ކަންތައް ކުރުމަށް އެއްބަސްވެސް ވިއެވެ.\nއަހުމަދު ދެއްކި ވާހަކަތަކުގެ ސަބަބުން ނީލާއާ އޭނާގެ މައިންބަފައިންގެ ހިތުގައި ތަފާތު ސުވާލުތައް އުފެދުނެވެ. ނީލާއާމެދު އެފަދަ ގޮތްކުޑަ އަމަލެއް ކުރިމީކަހީ ކާކުބާއެވެ. ވިސްނާ ވިސްނާވެސް އޭގެ ޖަވާބެއް ނީލާއަކަށް އަދި އޭނާގެ މައިންބަފައިންނަކަށްވެސް ނޭނގުނެވެ. ނީލާފަދަ މަޑުމައިތިރި ރަނގަޅު ކުއްޖަކާ ހަސަދަވެރިވާނެ މީހަކުވެސް އުޅެދާނެ ކަމުގައި އޭނާގެ މައިންބަފައިންނަށްވެސް ގަބޫލެއް ނުކުރެވުނެވެ. ނީލާއާ އަޅައިގަނެގެން އުޅޭ ފިރިހެނަކު އުޅޭކަމެއްވެސް އެނގިފައެއް ނެތެވެ.\nނީލާ މާލެ ދިޔައީއްސުރެ އަނިލް ހުންނަނީ ފާޑަކަށް ހިތްނުތަނަވަސް ވެފައެވެ. ނީލާއާ ގުޅަންބޭނުންވިޔަސް ގިނަފަހަރަށް ގުޅާކަށްވެސް ނުކެރެއެވެ. އެއީ މާލެދިޔަފަހުން އެންމެ ފަހަރަކުވެސް ނީލާ އޭނާއަށް ގުޅާފައި ނުވާތީއާ އަނިލް ގުޅުޔަސް ނީލާ ފޯނުނުގަގާތީއެވެ. އަނިލް ނީލާގެ ބައްޕައަށް ގުޅައިގެން އެމީހުންގެ ހާލުއޮޅުން ފިލުވާހަދައެވެ. ނަމަވެސް ނީލާއާ ވާހަކަ ނުދެއްކޭހައި ހިނދަކު އޭނާގެ ހިތަށް ހަމަޖެހުމެއް ނުލިބޭނެއެވެ. އަނިލްއެކޭ އެއްފަދައިން އިޝާންގެ ހިތަށްވެސް ހަމަޖެހުމެއް ނުލިބެއެވެ.\nކިތަންމެ ހަނދާންކުރަން ބޭނުން ނުވިޔަސް ނީލާގެ މަތިން އަބަދުވެސް ހަނދާންވެއެވެ. އޮފީހުގައާއި ގޭގައިވިޔަސް އޭނާއާއެކު ނީލާގެ ހަނދާންތައް ވެއެވެ.\nފޫހިކަމާއި ބޭޤަރާރު ކަމުގައި އަނިލްއާއި އިޝާންގެ ދުވަސްތައް ވޭތުވަމުން ދިޔައެވެ. އަނެއްކޮޅުން އިޝާން ގިނަގިނައިން އޭނާގެ މާމަމެންނާ ގުޅުންބަދަހި ކުރަމުން ދިޔައެވެ. އެގޮތުން އަނިލްއާވެސް މިހާރުވަނީ އިޝާންގެ ގުޅުން ވަރަށްބޮޑަށް ބަދަހިވެފައެވެ. އެންމެފަހުން އިޝާން އަނިލްގެ ގެއިން ކޮޓަރިއެއް ކުއްޔަށް ދިނުމަށް އެދުނެވެ. އަނިލް އެކަމާ އިންކާރުކޮށް ކުއްޔަކާއި ނުލައި އިޝާންއަށް އެގޭގައި ހުރެވޭނެ ގޮތް ހަމަޖައްސައިދިނެވެ. އަނިލްއަށްވެސް އަކަމުގެ ސަބަބުން އިތުރު ހިތްހަމަޖެހުމެއް ލިބިގެންދިޔައެވެ.\nއަހުމަދުގެ ލަފާގެމަތިން ނީލާ ރުޤުޔާ ކިޔަވަންފެށިއެވެ. އެކަމުން ސަލާމަތްވެ އާދާއިގެ ދިރިއުޅުމެއް އުޅެން އޭނާވެސް ބޭނުންވެއެވެ. އަހުމަދު ބުނިގޮތަކަށް ނީލާކަންތައް ކުރާތާ ވިހިދުވަސްވީއިރު ނީލާއަށް ޖިންނީގެ އުނދަގޫ ފޯރުން ހުއްޓިއްޖެއެވެ. ނަމަވެސް ސާޅީސްދުވަސް ވާންދެން ކިޔެވުން ކުރިޔަށް ގެންދަން ބުނެފައި އޮތުމުން ނީލާ އެގޮތުގައި ކުރިޔަށްދިޔައެވެ. ކަލަންޑަރަށް ބަލަންހުރެ ދުވަސްތައް ގުނަމުންދަނިކޮށް ނީލާގެހިތަށް ބިރުވެރިކަންވަނީ އޭނާގެ މަންތްލީ ޕީރިއަޑްވާންޖެހޭ ދުވަސް ފަހަނައަޅާ ހިނގައްޖެކަން އެނގުމުންނެވެ. ނީލާގެ ހިތުގައި އުފެދުނު ޝައްކުތަކުގެ ސަބަބުން އޭނާ ނިންމީ ކްލިނިކަކަށް ގޮސް ޕްރެގްނެންސީ ޓެސްޓެއް ހެދުމަށެވެ. ކްލިނިކަށްދަމުން ނީލާ އޭނާގެ މަންމަގާތުބުނީ ފިހާރައަކަށް ދަނީކަމުގައެވެ. ޓެސްޓް ހެދުމަށްފަހު ނަތީޖަ ލިބެންދެން މަޖީދީމަގުގައި ދެކޮޅަށް ނީލާ ހިނގީއެވެ. ނަތީޖާ ލިބޭގަޑިޖެހުމުން ތެޅިތެޅި އޮތްހިތަކާއެކު ނީލާ ކްލިނިކަށް ދިޔައެވެ. ކައުންޓަރުގައި އިން ކުއްޖާ ދިއްކޮށްލި ސިޓީއުރައިގާ ހިފިއިރުވެސް އޭނާގެ އަތް ތުރުތުރު އަޅަމުން ދިޔައެވެ. ސިޓީއުރަ ދަބަސްތެރެއަށް ލުމަށްފަހު ބާރުހިނގުމެއްގައި އޭނާ ކުލިނިކުން ނުކުތެވެ. އަދި ކައިރި ފިހާރައަކުން ދެތިން އެއްޗެއް ގަނެލުމަށްފަހު މަގުމަތިން ޓެކްސީއެއް ހޯދައިގެން ގެޔަށް އައެވެ.\nޓެސްޓްގެ ނަތީޖާ ލިބުނީއްސުރެ އޭނާގެ ހިތުގެ ތެޅުން މަޑެއް ނުވެއެވެ. ނަމަވެސް މަންމައާއި ބައްޕަ ހޭލާ ތިއްބައި އެނަތީޖާ ބަލާކަށް އޭނާ ބޭނުމެއް ނުވިއެވެ. އެހެންކަމުން އެމީހުން ނިދާނެ އިރެއްގެ އިންތިޒާރުގައި ނީލާ އޮތެވެ. މަންމަމެން ނިދައިފިކަން ޔަގީންވުމުން ނީލާ ތެދުވެގެން ގޮސް ދަބަހުން ސިޓީއުރަނެގިއެވެ. ސިޓީއުރަ ހިފައިގެން ފާޚާނާއަށްވަދެ، ފާޚާނާ ތަށިމަތީ އިށީދެ ސިޓީއުރަ ކަނޑާލިއެވެ. ދެލޯމަރައިގެން އިރުކޮޅަކު އިނުމަށްފަހު ފުންނޭވާއެއް ލާފައި ނީލާ ލޯހުޅުވާލިއެވެ.\n” ޕޮޒިޓިވް” އެލަފްޒު ފެނުމާއެކު އަތުތެރޭގައި އޮތް ރިޕޯޓް އޭނާއަށް ބޮނޑިކޮށްލެވުނެވެ. އެއްވެސް ހިފެހެއްޓުމެއްނެތި އޭނާގެ ލޮލުން ކަރުނަ އޮހިގެންފިއެވެ.\nAachaa ? Shine u r just toooo good ingey ??? love this storyyy!! Waiting for the next part ❤❤❤\nvvv reethi haadha lahunney thi up Kuree9bai avas kohdheythi ingey\nWow nice story ingay\nOh no…. Kihineh mi vee??? Vaahaka reethi warahh ?\nFeyru ke eema v gotheh dhwae…..\nOMG! Kihineh mive. Dhen neela heekuraany ishan gasthugaefeyru kaan dheegen eynage use kureekamah.\nWow..v v v reeethi\nlaaa… neela rulhi annaany ishan dheke dhw… 🙁\nHaadha reechey mivaahaka shine alhe9bai avaha genes dheythi mihaahu hureveneekeenoon kiyaahithun\nv v v v v v nice.. avahah up kohlachey\nknme duvahaku vx.. v v v v v nice.. mi kiyaa hithun mihar nidi vx naadhey..\nV. Nice Plx ishan n Neel gulhuvadyba.ehen noony vaahaka nimun hadivaane\nWoooow vrh vrh reethi\nAlhe neela blame kuraany ishan dhw…pleez ishan ah ehn nahadhahchey. . ..\nOH GOD.. Noo ishan ah all the blames nubaalahcheyy. upload it sooooooonnn. Lwbivryy ????❤????\nIshaan aa neelaa gulhuvaathi v reethi vaahaka dhaaleh\nvarh nice… interesting varah…..\nshin dhoony next part avas\nVarah varah furihama\nPlx kobaatha next part. Avaha up kondeebala.\nވަރަށް ވަރަށް ރީތި… އަޅެ އިޝާންގެ ހިތުގަ ނީލާއަށް ނަފުރަތު ނުއުފައްދައްޗޭ… 9ވަނަ ބައި އަވަހަށް އަޕްކޮށްލައްޗޭ\nv nice waahakae kypit up\n9 vana part up kohdhybaa shine please please dhen ???\nހިތާމަ އެހެނިހެން ލޯބި June 13, 2019\nކެތްކުރާނަން އުއްމީދުގައި 10\nލޯބި April 19, 2018\nއިންތިޒާރުގާ ހުންނަމޭ ލޯބިން


Kareena ah mifaharu ves liben ulheny firihen kujjeh tha?\nކަރީނާއަށް މިފަހަރުވެސް ލިބެން އުޅެނީ ފިރިހެން ކުއްޖެއްތަ؟\n19 ފެބްރުއަރީ 2021 - 11:22:03\nބޮލީވުޑްގެ މަޝްހޫރު ބަތަލާ ކަރީނާ ކަޕޫރު ދެވަނަ ދަރިފުޅު ވިހަން ޑޮކްޓަރު ދީފައިވަނީ މިމަހުގެ ތާރީހެކެވެ. އަޑުތައް ފެތުރެމުން އައީ އޭނާ ވިހަން ހަމަޖެހިފައިވަނީ މިމަހުގެ 14 ވަނަ ދުވަސް ކަމަށް ވާ ލޯބިވެރިންގެ ދުވަހު އެވެ. ނަމަވެސް އެދުވަސް ފަހަނަ އަޅައިގެން ދިޔަ އިރުވެސް އަދި ކަރީނާ ނުވިހަ އެވެ.\nކަރީނާ އަދި ސައިފްގެ ދެވަނަ ދަރިފުޅުގެ އިންތިޒާރު އެތައް ފޭނުންތަކެއް ދަނީ ކުރަމުންނެވެ. އިންޑިއާގެ ބައެއް ނޫސްތަކުން ރިޕޯޓްކޮށްފައި ވާގޮތުގައި ކަރީނާ ވަނީ ބަނޑުގައި ރިއްސާތީ މިހާރު ހޮސްޕިޓަލަށް ގެންގޮސްފައެވެ. އަދި އޭނާ ވަރަށް އަވަހަށް ވިހާނެ ކަމުގެ އަޑުތައްވެސް ދަނީ ގަދަ ވަމުންނެވެ.\nކަރިނާ ވިހަން ނުހަނު ކައިރި ވެފައިވާ އިރު އޭނާ އަށް ދަނީ ގިނަ ހަދިޔާތަކެއް އެކި ފަރާތްތަކުން ފޮނުވަމުންނެވެ. އެ ހަދިޔާތައް އޭނާ ވަނީ އިންސްޓާގްރާމް ސްޓޯރީގައި ހިއްސާކޮށްފަ އެވެ.\nކަރީނާއަށް ލިބުނު ހަދިޔާ\nއެގޮތުން އެ ހަދިޔާ ތަކަށް ބަލާއިރުގައި އެ އެއްޗިހި ހުރީ ނޫކުލައި ގައެވެ. އަދި ކާރު ޖަހާފައިވާ ހެދުމެއް ވެސް އޮތެވެ. އެހެން ކަމުން މި ފަހަރުވެސް ކަރީނާއަށް ލިބެން އުޅެނީ ފިރިހެން ކުއްޖެއްތޯ އެއީ މިހާރު ގިނަ ބަޔަކު ކުރަމުންއަންނަ ސުވާލެކެވެ.\nކޮންމެ އަކަސް ސައިފް ވަނީ ކަރީނާ ވިހަން އޮތީ މިމަހުގެ ތާރީހެއްގައިކަން އިއުލާނުކޮށްފަ އެވެ. އަދި ދެވަނަ ދަރިފުޅު އުފަންވުމުގެ ކުރިން އެ ދެމަފިރިން ވަނީ އާ ގެއަކަށް ވެސް ބަދަލު ވެފައެވެ.


ވަޒީރުންގެ މަޖިލިހުގެ މެމްބަރުކަމަށް ރައްޔިތުންގެ މަޖިލިހުން އޭނާ އަށް ރުހުން ދިން މަރުހަލާގައި ވެސް، ކޮރަޕްޝަންގެ މައްސަލައެއް ބަލަމުން ނުދާ ކަމަށް އެންޓި ކޮރަޕްޝަން ކޮމިޝަން (އޭސީސީ) ން މަޖިލިހަށް އަންގާފައިވާ ކަމަށް އަހުމަދު މަހްލޫފް މިރޭ ވިދާޅުވެއްޖެ އެވެ.\nގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް ހައްޔަރުކޮށްފައި ހުރުމުން ޕާލަމެންޓޭރިއަންސް ފޯ ގްލޯބަލް އެކްޝަންސް (ޕީޖީއޭ) އިން މިއަދު ކުށްވެރިކޮށްފި އެވެ.\nކުއްލި ނުރައްކަލުގެ ހާލަތުގެ ގަރާރު މަޖިލީހުން ފާސްކުރެވެން އަންނަނީ ތަޅުމުގައި މަދުވެގެން 43 މެމްބަރުުން ތިބެގެން ކަމަށް ވާތީ ސަރުކާރު ކޯލިޝަނަށް މެމްބަރުން ހަމަކުރުމުގައި އަދިވެސް ކާމިޔާބު ނުލިބޭ ކަމަށް، އިދިކޮޅު ބައެއް މެމްބަރުން މިއަދު ވިދާޅުވެއްޖެ އެވެ.\nވެރިކަން ކުރާ ޕާޓީ، ޕީޕީއެމް/އެމްޑީއޭ ކޯލިޝަންގެ މެމްބަރުން ތިއްބެވީ ބަދަހިކަމާއެކު، ސަރުކާރަށް އެއްބާރުލުން ދެއްވަން ތައްޔާރަށް ކަމަށް އެ ޕާޓީގެ ޕާލަމެންޓްރީ ގުރޫޕުގެ ލީޑަރު...\nސަރުކާރުން އިއުލާންކޮށްފައިވާ ކުއްލި ނުރައްކަލުގެ ހާލަތު އުވާލަން ރައްޔިތުންގެ މަޖިލީހުގެ 50 މެމްބަރުން ވޯޓު ދެއްވާނެ ކަމަށް ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް...\nރައްޔިތުންގެ މަޖިލީހުގެ މި އަހަރުގެ ޖަލްސާތައް ނުފަށައި ލަސްވާ މައްސަލަ ހުށަހަޅުއްވަން މަޖިލީހުގެ އިދާރާ އަށް މިއަދު ވަޑައިގެންނެވި އިދިކޮޅު މެމްބަރުން އުފުލާލައިގެން ސިފައިން އެތަނުން ނެރެފި އެވެ.\nމަހްލޫފް ރާއްޖެ ވަޑައިގެންފި\nރާއްޖޭގައި ސިޔާސީ ހަމަނުޖެހުންތައް ބޮޑުވުމާ ގުޅިގެން ސްރީ ލަންކާ އަށް ވަޑައިގެންނެވި ގަލޮޅު ދެކުނު ދާއިރާގެ މެމްބަރު އަހްމަދު މަހްލޫފް މިއަދު ރާއްޖެ ވަޑައިގެންފި އެވެ.\nNovember 28, 2017 28\nރައްޔިތުންގެ މަޖިލީހުގެ ރައީސް އަބްދުﷲ މަސީހަކީ މިހާރު މަޖިލީހުގެ ރައީސް ނޫންކަން ހާމަކޮށްދެއްވުމަށް، ގަލޮޅު ދެކުނު ދާއިރާގެ މެމްބަރު އަހުމަދު މަހުލޫފް، ބައިނަލްއަގުވާމީ ކެމްޕެއިނެއް ފައްޓަވައިފި އެވެ.\nރައްޔިތުންގެ ބާރު ބޭނުން ކުރަން މަހްލޫފް ގޮވާލައްވައިފި\nގާނޫނުއަސާސީން ރައްޔިތުންނަށް ލިބިފައިވާ ބާރުގެ ބޭނުން ހިފުމަށް ގަލޮޅު ދެކުނު ދާއިރާގެ މެމްބަރު އަދި އިދިކޮޅު އިއްތިހާދުގެ ތަރުޖަމާނު އަހުމަދު މަހްލޫފް ގޮވާލައްވައިފި އެވެ.


Boduberu | Mihaaru\nމިސްރުގެ މިއުޒިކް ފެސްޓިވަލަކަށް ފުރުސަތު ހުޅުވާލައިފި\nރާއްޓޭ ހަބޭސް ބޮޑުބެރު ބޭންޑާ ގުޅިއްޖެ\nމަޝްހޫރު ބޮޑުބެރު ލަވަ ކިޔުންތެރިޔާ އަބްދުލް ރާސިގް އަލީ (ރާއްޓޭ) ބޮޑުބެރުގައި އެންމެ ވަރުގަދަ ބޭންޑް ހަބޭސްއާ ގުޅިއްޖެ އެވެ.\n"ހަބޭސް" ގެ "ކަނބުލޮ" އަންނަ މަހު\nމަޝްހޫރު ބޮޑުބެރު ބޭންޑް "ހަބޭސް" ގެ ދެވަނަ އަލްބަމް "ކަނބުލޮ" އަންނަ މަހު ރިލީޒް ކުރަން ތައްޔާރުވަމުން އަންނަ ކަމަށް އެ ބޭންޑުން ބުނެފި އެވެ.\nރާޅުގަނޑުގެ ވީޑީއޯ އަލްބަމް ޖެނުއަރީގައި\nވީޑިއޯ އަލްބަމް ނެރުމުގެ ކުރިން އޭގެ "ބާރަށް ދުއްވާ" ލަވައިގެ އޯޑިއޯ މިހާރު ވަނީ އާންމުންނަށް ދޫކޮށްލާފައި. އަދި އަލްބަމް ރިލީޒް ކުރުމުގެ ކުރިން އިތުރު ލަވައެއް ވެސް...\n"ހަބޭސް" މިހާރު މާ ހަބޭސް\nހަބޭސް ބޮޑުބެރު ގްރޫޕުން ވިދާލި އެތައް ލަވަކިޔުންތެރިންނަކާއި ބެރުޖެހުންތެރިންނެއް އެ ގްރޫޕު ދޫކޮށް ހިނގައްޖެ އެވެ. ނަމަވެސް އާ ބައިވެރިންނާ އެކު ރާއްޖޭގެ އެއް ނަމްބަރު ބޮޑު ބެރު...\nOctober 07, 2016 10\nމެންބަރުންތަކެއް ގެއްލުނަސް "ހަބޭސް" އޮންނާނެ: އައްޔަ\nހަބޭހުގެ ވެރިޔާ އައްޔަ ބުނީ "ހަބޭސް" އަކީ މިހާރު ބްރޭންޑެއް ކަމަށް. އަދި އެ ބްރޭންޑް ހަލާކުކޮށް ނުލެވޭނެ ކަމަށް. އަދި ކުރިއަށް ވުރެ ބޭންޑް ވަރުގަދަވާނެ ކަމަށް އައްޔަ ބުނި.\nމިސްރުން ލިބުނު ތަރުހީބުން ހަރުބީ ހެއްވާލައިފި\nހަރުބީއަކީ ރާއްޖޭގެ ބޮޑުބެރުގައި ނަގާ ކިޔާ އެންމެ ވަރުގަދަ އެއް ގްރޫޕެވެ. ދިވެހިންގެ މެދުގައި ހަރުބީގެ މަގުބޫލުކަން ކިތަންމެހާ ވެސް ބޮޑެވެ. އެކަމަކު ރާއްޖޭން ބޭރުގައި ހަރުބީގެ ނަން ގުގުމާލައިފިއޭ ބުނެފި ނަމަ ހާއްސަ ކަމަކަށް ވެދާނެ އެވެ. ދިވެހި ބޮޑުބެރުގެ ރަހަތަކާއި ވައްޓަފާޅި ރާއްޖޭން ބޭރުގައި ބީރައްޓެހި އެއްޗަކަށް ވެދާނެ އެވެ.


މީހަކަށް ކުރިމަތިވާނެ އެންމެ ބޮޑު3މުޞީބާތް ވެސް ގުޅިފައިވަނީ ހިތާކަން އެނގޭތަ؟ – Ilm\nމީހަކަށް ކުރިމަތިވާނެ އެންމެ ބޮޑު3މުޞީބާތް ވެސް ގުޅިފައިވަނީ ހިތާކަން އެނގޭތަ؟\n“ބައެއް މީހުންނަށް ހީވެފައި އޮންނަނީ ކުރިމަތިވާ އެންމެ ބޮޑެތި މުޞީބާތްތަކަކީ މުއްސަނދިކަން ގެއްލުން، ބަލިވުން ނުވަތަ ގާތް މީހުން މަރުވުން ފަދަ ކަންކަން ކަމަށެވެ. ނަމަވެސް ޙަޤީޤަތަށް ބަލައިފިނަމަ އެންމެ ބޮޑެތި މުޞީބާތްތަކަކީ ހިލަ ހިތެއް ލިބުމާއި، ﷲ ތަޢާލާ ނަހީކުރައްވަވާފައިވާ ކަންކަމަށް އަރައިގަންނައިރު ހިތަށް ބިރުވެރިކަން ނުވަނުމާއި އަދި ތިމާއަށް ލިބޭ ތަފާތު އިންޒާރުތައް ބަލައި ނުގަންނަ ހިތެއް ލިބުމެވެ.” މުފްތީ މެންކް\nމުފްތީ މެންކުގެ މި ބަސްފުޅުތަކުން އެނގެނީ ރަޙުމާއި ކުލުނު ނެތް ހިތެއްގެ ވެރިއަކަށްވުމަކީ އިންސާނަކަށް ކުރިމަތިވާނެ އެންމެ ބޮޑު އެއް މުޞީބާތްކަމެވެ. ހަމައެއާއިއެކު ﷲ ތަޢާލާ ޙަރާމް ކުރައްވަވަފާއިވާ ކަންކަމަށް އަރައިގަންނައިރު ﷲ ގެ ކޯފާ މަތިން ހަނދާންވެ ހިތަށް ބިރުވެރިކަން ނުވަންނަ ނަމަ އެއީ ވެސް ބޮޑުވެގެންވާ މުޞީބާތެއް ކަމެވެ. އަދި ތިމާގެ އަމަލުތައް އިޞްލާޙުކުރަން ފުރުޞަތު ދެއްވެވުމުގެ ގޮތުން ﷲ ތަޢާލާ ފޮނުއްވަވާ އިންޒާރުތައް އެއީ އެފަދަ އިންޒާރުތަކުގެ ގޮތުގައި ބަލައިގަންނަން ނުއެނގުމަކީ ވެސް ބޮޑުވެގެންވާ މުޞީބާތެއް ކަމެވެ.\nމުފްތީ މެންކުގެ މި ބަސްފުޅުތަކަކީ ހަމަ އަޅުގަނޑުމެންގެ ތެރެއިން ބައެއް މީހުންގެ ގައަށް ވެސް ވަރަށް ހެޔޮވަރުކޮށް ފަހާފައިވާ ކޯޓެއް ފަދަ ބަސްފުޅުތަކެކެވެ. މުފްތީ މެންކުގެ ޢިބްރަތުން ފުރިގެންވާ މި ބަސްފުޅުތަކުގެ ތެދުކަން މިއަދުވެސް އަޅުގަނޑުމެންނަށް މިވަނީ އިޙްޞާޞްކުރަންޖެހިފައެވެ. ވިސްނައި ފިކުރު ކުރާ މީހަކަށް މި ބަސްފުޅުތަކުގައި ބޮޑެތި ޢިބްރަތްތަކެއްވާކަން ކަށަވަރެވެ.


މުސާރަ: މަސައްކަތް ކުރައްވާ ކޮންމެ ދުވަހަކަށް /-435 ރުފިޔާ\n- އެކުގައި މަސައްކަތް މަސައްކަތްކުރާ މުއައްޒަފުންގެ މެދުގައި ރަޙްމަތްތެރިކަމާއި އެކުވެރިކަމުގެ ރޫޙު ޤާއިމްކުރުމަށް މަސައްކަތް، މިނިސްޓްރީ އޮފް އެޑިއުކޭޝަނަށް އެންމެ ފައިދާހުރިގޮތުގައި ރާވައިގެން ކުރުން.\n- ބީޓެކު ތެރަޕީ ކޯސް ކިޔަވައިދޭ ސްކޫލުތަކަށް ޒިޔާރަތްކޮށް، ކޯސް ހިނގަމުންދާގޮތް މޮނިޓަރކޮށް، ސުޕަވައިޒްކޮށް ޓިޗަރުންނަށް ބުނެދިނުން.\n- ބީޓެކު ތެރަޕީ ޓުރެއިނިންގ ސްކޫލުތަކުގެ ޓީޗަރުންނަށް ނަގައިދިނުން.\n- ދިވެހި ސިވިލް ސަރވިސް ޤަވާއިދުތަކާއި، މިނިސްޓްރީ އޮފް އެޑިއުކޭޝަނާއި، ސްކޫލުގެ ޤަވާއިދުތަކާއި ޓީޗިރުންނަށް ޙާއްޞަކޮށްފައިވާ ޤަވާއިދުތަކަށް ޙުރުމަތްތެރިކޮށްހިތުން.\nހ. މި މަޤާމަށް މީހަކު ހޮވުމަށްޓަކައި ކުރާ އިންޓަވިއުކުރުން އޮންނާނީ، 23 ފެބުރުވަރީ 2015 އާއި1 މާރިޗު 2015 އާ ދެމެދުގެ ތާރީޚެއްގައެވެ.\nށ. އިންޓަރވިއުއަށް ދަޢުވަތު ދެވޭނީ، ވަޒީފާއަށް ކުރިމަތިލާ ފަރާތްތައް ޝޯޓްލިސްޓް ކުރުމަށްފަހު، އެފަރާތްތަކަށް އެކަންޏެވެ.\nމިކަމަށް ޝައުޤުވެރިވާ ފަރާތްތަކުން، 2015 ފެބުރުވަރީ 22 ވަނަ ދުވަހުގެ 14:30 ގެ ކުރިން، ތަޢުލީމީ ސެޓްފިކެޓްތަކާއެކު ލިޔުމަކުން ހުށަހެޅުން އެދެމެވެ.


ރ. ކިނޮޅަސްގައި ގާއިމްކުރަން ހަމަޖެހިފައިވާ ނަރުދަމާ ނިޒާމް - ޒޯން2ގެ ހޮޅިވަޅުލުމުގެ މަސައްކަތް ކޮށްދޭނެ ފަރާތެއް ހޯދުން - މުއްދަތު އިތުރުކުރުން\nމިކުންފުނީގެ ފަރާތުންދޭ މައުލޫމާތާއި އެއްގޮތްވާގޮތުގެ މަތިން، ރ. ކިނޮޅަސްގައި ގާއިމްކުރަން ހަމަޖެހިފައިވާ ނަރުދަމާ ނިޒާމް - ޒޯން2(ޕީ.އެ.ސް 2) ގެ ހޮޅިވަޅުލުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެގެން ކުރެވުނު އިޢުލާން ނަމްބަރު:(MWSC-L/3/ADV/2020/67) ގައިވާ މަސައްކަތުގައި ބައިވެރިވުމަށް އިތުރު ފުރުސަތު ދިނުމުގެ ގޮތުން އަލުން އިއުލާން ކޮށް ފުރުސަތު ހުޅުވާލަމެވެ. ވީމާ، މިމަސައްކަތަށް ބީލަން ހުށަހެޅުމުގެ ދައުވަތު މިކަމަށް ޝައުގުވެރިވެލައްވާ އެންމެހާ ފަރާތްތަކަށް ހުޅުވާލަމެވެ.\nބީލަމުގައި ބައިވެރިވެވޭނީ ބީލަމުގައި ބައިވެރިވުމަށް ފައިސާ ދައްކަވާ ފަރާތްތަކަށް އެކަންޏެވެ. ބީލަން ފޮތް ބައްލަވައިގަތުމަށް ބޭނުންފުޅުވާ ފަރާތްތަކުން ފައިސާދެއްކުމަށް ބެންކު ޓްރާންސްފަރ ފޯރމް ފުރިހަމަ ކުރެއްވުމަށް ތިރީގައިވާ ލިންކް ބޭނުންކުރެއްވޭނެއެވެ. https://banktransfers.mwsc.com.mv ބީލަން ފޮތް ވިއްކުމަށް ހަމަޖެހިފައިވާ އަގަކީ 500.00ރ އެވެ. ބީލަންފޮތްތަކަށް ފައިސާ ބަލައިގަތުން އޮންނާނީ 28 ސެޕްޓެމްބަރ 2020 އިން 01 އޮކްޓޯބަރ 2020 އަށެވެ. ބީލަންފޮތް ދޫކުރުން އޮންނާނީ 05 އޮކްޓޯބަރ 2020 ގެ ހެނދުނު 10:00 އިން މެންދުރު ފަހު 02:00 އަށް ފެން ބިލްޑިންގ5ވަނަ ފަންގިފިލާ އިންނެވެ.\nޕްރީބިޑް މީޓިންގް ބޭއްވުމަށް ހަމަޖެހިފައިވަނީ 07 އޮކްޓޯބަރ 2020 ވާ ދުވަހު 12:30 ގައެވެ. އަދި ބިޑް ހުށައަޅަން ހަމަޖެހިފައިވާ ތާރީޚަކީ 13 އޮކްޓޯބަރ 2020 ވާ ދުވަހު 12:30 އެވެ. ބިޑް ސެކިއުރިޓީގެ ގޮތުގައި ބިޑް ހުށައަޅާއިރު -/10،000 ރުފިޔާގެ ބިޑް ސެކިއުރިޓީ ހުށައަޅުއްވަންވާނެއެވެ. ބިޑް ސެކިއުރިޓީގެ ގޮތުގައި ބަލައިގަނެވޭނީ ބޭންކް ގެރެންޓީ ޗެކް ނުވަތަ ބޭންކް ގެރެންޓީ ލެޓަރއެވެ. ބިޑް އެވާރޑްކުރެވޭ ފަރާތުން ޕާރފޯމަންސް ގެރެންޓީގެ ގޮތުގައި ބިޑްކުރި އަދަދުގެ ބިޑް އެވޯރޑްކުރެވޭތާ 14 ދުވަސްތެރޭގައި ހުށައަޅަންވާނެއެވެ.\nސުންގަޑި: 01 އޮކްޓޫބަރު 2020 2359